
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 

Această carte este dedicată celor trei persoane care mi-au 
redat curajul de a trăi: soției mele, fiului meu și unui fost 
ofițer al armatei britanice, domnul Maurice Michael. 

Noapte de iad 


Urlă, șuieră, explodează... 

Este focul care se pogoară din cer. 

Mamele strigă după Dumnezeu și se aruncă deasupra 
copiilor pentru a-i smulge acestui potop ucigaș. 

Soldaţii uită ura ce le-a fost inoculată pentru a deveni 
salvatori. Împuşcături, frică și panică, oamenii își ucid proprii 
conducători. 

Și de ce această nebunie? De ce aceste orori?... 

Asta-i dictatura, prietene. 


Cazarma era tăcută, sumbră și pustie, acoperită de mantia tristă 

a toamnei. Singuratici, pașii grei și monotoni ai santinelei răsună pe 
beton și se strecoară pe culoare. Adunați în camera 27, jucam cărți. 

— Douăzeci și patru, spune Stege. 

— Eu eram la rînd, îmi dai voie? 

— Douăzeci și nouă, continuă Miller liniștit. 

— Rahat, spuse Porta. 

— Patruzeci, continuă Bătrinul. Asta e, pomanagiule. N-ai să 
faci mai mult. 

— Trebuia să-mi pută șmecheria voastră de la început, strigă 
Porta. Nu poţi să joci corect cu bandiți ca voi! Ascultă bine, borîtură 
scîrboasî, spun patruzeci și șase. 

Bauer izbucni în rîs: 

— Micuţul meu Porta, dacă ai îndrăzneala să treci de patruzeci 
și opt, te cîrpesc peste bot! 

— Tacă-ţi fleanca, unu! Secundo, încă n-ai văzut nimic, slinosule. 
Poftim: patruzeci și nouă! 

Un strigăt se auzi de afară: 

— Alarmă!... urlă cineva. Alarmă... Alarmă]... 

Șuieratul sirenei izbucni, pe rînd, mai intens și mai slab. Porta, 

înghițindu-și ultimele înjurături, aruncă pe jos cărțile. 

— Ah! gunoierii. Să întrerupă cea mai frumoasă partidă din 
ultima vreme!... 

Îmbrânci un recrut care împietrise: 

— Mișcă-te, mămăligă! Vin avioanele. La adăpost, și în viteză! 

Cu gura căscată, recruțţii îl priveau răcnind. 

— Este un atac aerian? întrebă timid unul dintre ei. 

— Crezi poate că-i un bal, sărman idiot! Nu fii trist! Este doar 
un joc în care crăpi în văzduh! Parșivenie de război... Nu poţi să-ți duci 
traiul liniștit... 

Dezordinea era la apogeu. Toţi se ciocneau mergînd de colo-colo, 
se goleau dulapurile, bocancii grei răpăiau pe scări. Tinerii, care încă 
nu aveau obișnuința alarmelor, se triîntiră pe ciment cu roțile-n sus, 
înnebuniți de frică din cauza sirenelor și călcaţi în picioare de cama- 
razii lor care știau ce-i așteaptă. Peste cîteva minute ploaia de bombe 
avea să brăzdeze noaptea de smoală. 

— Compania a 3-a, înainte! 

— Plutonul 4, adunarea! 

Vocea calmă a Bătrinului răsuna în întunericul pe care puteai 
să-l tai cu cuțitul. Huruitul escadrilei se apropie. Tunurile bateriilor 
flak începură să latre. Deodată o lumină albă, orbitoare, sfișie noaptea. 
O lumină strălucitoare care rămase suspendată, pe cer ca un brad de 
Crăciun. Era o rachetă luminoasă; în cîteva clipe urmară bombele. 

— Compania a 3-a, în adăpost! ordonă glasul profund al lui Edels, 
plutonierul major. 

Cei două sute de oameni ai companiei se rostogoliră în tranșe- 
ele-adăpost, în spatele valului de pămînt. Nici unul nu voia să coboare 
în beciuri, toți preferam cerul deschis unor capcane de șoareci. 

Brusc, infernul se dezlănţui. 

Se auzeau urlete printre mugetele monstruoase ale exploziilor. 
Sub covorul de bombe orașul devenise sîngeriu și incendiul extraor- 
dinar lumina pînă în tranșeele noastre. Lumea părea să se surpe sub 
ochii noștri, în timp ce torpile și bombe incendiare cădeau ca ploaia 
asupra orașului condamnat. Ce cuvinte ar putea descrie această noapte 
îngrozitoare? Fosforul curgea în valuri, acoperind totul cu flăcări. Pie- 
trele, asfaltul, oamenii, arborii, chiar și sticla, toate ardeau. 

Alte bombe explodară, alimentînd fluviul de foc. Nu era alb, ca 
cel din furnale, ci purpuriu ca sîngele! Ascultaţi... Auziţi-l pe Diavol 
cum ride în acest infern ce-l întrece pe al său... Alți brazi de Crăciun 
apărură, orbitori, în noapte. Bombardamentul se înteţi, teroarea înghiți 
orașul, covor pe care dansul unui animal fantastic semănă moartea. 
Oamenii, ca viermii, căutau crăpăturile, cele mai mici fisuri pentru 
a-și salva viețile. Dar sub lumina strălucitoare mai puteau doar să-și 
spună ultima rugăciune, căci urmau să moară sfișiaţi, striviți, arși în 
acest creuzet monstruos. Se agățau cu disperare de această viață pe care 
o iubeau în ciuda războiului, a foamei, a privațiunilor, în ciuda terorii. 

Ridicola baterie flak din cazarmă lătră dezordonat spre bom- 
bardierele invizibile. Regulamentul ordona să tragi, deci trăgeau, siguri 
fiind de un singur lucru: nici o fortăreață zburătoare n-avea să fie măcar 
zgiriată. 

Am auzit, nu de prea departe, un strigăt strident, neîntrerupt și 
o voce care plîngea, chemînd un infirmier. Cîteva bombe loviseră unul 
dintre blocurile cazarmei. 

— Trebuie să fie morți acolo, înăuntru! murmură Pluto, care 
se lungise pe fundul tranșeei, cu casca pe ochi. Sper să fie scîrboșşii de 
naziști. 

— Nu-mi vine să cred că un așa oraș poate să ardă! îl întrerupse 
Miller, care se ridică și aruncă o privire oceanului de flăcări. Doamne, 
ce-o putea să ardă în halul ăsta? 

— Femei grase și slabe, bărbaţi costelivi și butoaie de bere, copii 
și golani, fete frumoase, spuse Stege ștergîndu-și fruntea asudată. O 
adunătură, ce mai! 

— Da, copii, o să mergem să-i ricîim de pe ziduri, spuse grav 
Bătrinul, aprinzîndu-și vechea pipă cu capac. Muncă scîrboasă! Nu-mi 
place că văd puști pe jumătate arși. 

— Nu te-ntreabă nimeni dacă-ţi place. Nici pe noi, spuse Stege. 
O să facem pe măcelarii, asta-i tot. 

— Asta și sîntem! rînji Pluto. Un abator afurisit, tîrfa asta de 
armată. Și la ce bun? La naiba, ca să înveţi meseria. O ucenicie ca ori- 
care alta. 

Se ridică, își scoase boneta și se înclină în fața camarazilor 
întinși pe taluz. 

— Joseph Porta, soldat de rangul întîi, din mila Domnului măce- 
lar în armata lui Hitler, casap de profesie, incendiator și aducător de 
moarte. 

În aceeași clipă un nou brad luminos se înălţă strălucitor nu 
departe de noi. 

— O nouă serie pentru infern! strigă Porta, lăsîndu-se să cadă 
în tranșee. În numele lui Isus, amin! 

Pe durata a fix trei ore, fără nici un minut de pauză, bombele 
loviră pămîntul, căzînd din cerul de catifea. Încărcăturile de fosfor 
explodau, împroșcînd străzile și casele cu un clipocit sinistru, ploaie 
infernală, dans macabru al morţii și al suferinței. 

Bateria flak tăcuse de mult. Fără îndoială, vînătorii noștri erau 
și ei în aer, dar uriașele bombardiere nu păreau jenate. Imensul val de 
foc acoperise orașul de la nord la sud și de la est la vest. Gara ardea 
într-o încîlcitură de vagoane, și de șine răsucite de mîna unui uriaș. 
Spitale și azile se surpau într-un uragan de flăcări și sfărimături, fos- 
forul devora în paturile lor bolnavi urlînd, care nu putuseră fugi. Cei 
amputați încercau să se ridice pentru a scăpa de văpaia care înghițea 
avidă ferestrele și ușile. Culoarele lungi deveniseră coșuri cu tirajul 
foarte bun. 

Zidurile ignifuge, în spatele cărora oamenii gifiiau înainte de 
a muri sufocaţi, crăpau ca sticla sub tonele de exploziv. O miasmă de 
carne arsă ajunsese pînă în tranșeea noastră și, între explozii, auzeam 
țipetele muribunzilor. 

— Este mai îngrozitor decît tot ceea ce am văzut! spuse Bătrinul. 
Dacă scăpăm, o să răminem într-o ureche. O să cer să plec din nou în 
linia întîi. Acolo, cel puţin nu sînt femei și copii de pus la frigare. Le 
doresc porcilor care au inventat astea să moară într-o baie de fosfor. 

— Așteaptă ziua cea mare, șuieră Porta. O să-i poți pîrli atunci 
șoriciul lui Hermann! El a suflat englezilor șmecheria pe care ne-o 
trîntesc acum! 

Într-un tirziu, se auzi încetarea alarmei. Fluierele și ordinele 
răsunară în cazarma luminată de incendiu. Ne înghesuirăm spre cami- 
oane. Porta se cățără ca o pisică, motorul hiîrîi, și, fără a mai aștepta 
ordine, vehiculul greu demară în trombă. Agățaţi de platformă, ne 

înghesuiam spre cabina șoferului; un locotenent de 19 ani strigă ceva, 
renunță și se aruncă spre camion de unde zece braţe îl ridicară. Gifiind, 
întrebă dacă diavolul în persoană se află la volan, dar nu-i răspunse 
nimeni. Reușeam cu greu să ne menţinem în camionul care hurducăia 
nebunește și pe care Porta îl mîna cu viteză maximă printre craterele 
care găuriseră șoseaua. 

Am străbătut primele străzi în flăcări, pe care tramvaie și mașini 
zăceau zdrobite sub surpături. Am cotit scurt pe un trotuar rămas întreg, 
printre copacii, rupţi ca niște chibrituri. Aproape de Erichstrasse a 
trebuit să oprim, căci locuinţele distruse de torpile blocau drumul ca 
un zid în fața căruia chiar și un tanc ar fi ezitat. 

Am sărit din camion încercînd să ne croim drum printre ruine 
cu lovituri de tirnăcop, topor și sapă. Locotenentul Halter vru să ne 
organizeze, dar în zadar! Nimeni nu era atent la el, Bătrinul comanda. 
Dind din umeri, tînărul ofițer nu mai insistă și, luînd un tîrnăcop, îl 
urmă pe soldatul care avea experienţa frontului și care mînuia sapa 
cu aceeași îndemâînare ca pe o mitralieră în linia întîi. 

Prin fumul acru și sufocant apăreau din toate părțile umbre 
îmbrăcate cu cîrpe murdare, ale căror arsuri îi mărturiseau suferințele. 
Femei, copii, tineri și bătrîni cu figurile împietrite, marcați de spaimă. 
În ochii lor se citea nebunia. Cei mai mulți aveau părul complet ars, așa 
că femeile nu se mai deosebeau de bărbați și mulți se înfășuraseră în 
saci uzi, cu speranţa de a fi apăraţi de foc. O femeie striga înnebunită: 

„Criminali de război! Sinteţi mulțumiți? Bărbatul meu, copiii mei... au 
fost arși! Să fiți blestemați... blestemaţi!” 

Un bătrîn o cuprinse după umeri încercînd să o îndepărteze: 

— Liniștește-te, Elena, este destulă suferință și așa! 

Dar smulgîndu-se, ea se aruncă asupra lui Pluto, cu ghearele 
înainte, ca o pisică. Uriașul docher o scutură un pic, apoi o dădu la 
o parte, ca pe un copil. Ea se aruncă la pămînt și se izbi cu capul de 
asfaltul încins, scoțind ţipete nearticulate, care se pierdură în spatele 
nostru, în timp ce înaintam prin marea de ruine. 

Un polițist, fără cască, avînd uniforma pe jumătate arsă, ne opri 
biiguind: 

— Casa de copii... Casa de copii... 

— Ce spui? strigă Bătrinul enervat. 

— Casa de copii... Casa de copii..., continuă sergentul, ca pe o 
litanie, pe același ton, agățindu-se de Bătriînul. 

Pluto se năpusti la el și-i trase un pumn drept în față, cel mai 
bun mijloc pe front pentru cei cuprinși de nebunie. Și de această dată 
avu succes. Tremurînd de spaimă, sergentul reuși să scoată cîteva fraze 
coerente. 

— Casa de copii... salvaţi copiii... sînt închiși acolo... eu îi păzeam... 
ard, ard... și ţipă. Ţipă, căpitane! Paznicul Po&l raportează... ard... 

— Făceai pe tine, acu' mai merge, prost bătrîn! strigă Porta, care-l 
prinsese pe om și-l scutura. Mișcă-te!... Ce mai aștepți, Dumnezeule! 
Nu sînt căpitan, ci soldat de rangul întîi. Mișcă-te, cînd ţi-am spus! 

Agentul rămăsese pe loc, înţepenit. Începu apoi să alerge în 
jurul nostru, înnebunit. Locotenentul Halter îl agăţă: 

— Ai înţeles? Mișcă... arată-ne unde este, și repede! Altfel te 
împușcăm! 

Își puse Mauserul sub nasul sergentului pe jumătate nebun, ale 
cărui buze tremurau ca cele ale unui iepure, în timp ce lacrimi mari i 
se scurgeau pe obraji. Era doar un bătrîn care, dacă n-ar fi fost război, 
ar fi ieșit de mult la pensie. 

Pluto îl împinse cu brutalitate. 

— Gata! Înainte, ucenic vrăjitor, și găseşte drumul sau o să-ți 
găuresc dovleacul! 

Paznicul se clătina și tremura, alergînd în fața coloanei, pe stră- 
zile distruse, unde dansau flăcările. Peste tot, oameni întinși la pămînt; 
mulți erau morți, alții muţi, înnebuniţi de panică, alții strigau de te 
furnica pe șira spinării. Într-un loc ce fusese probabil o intersecție, un 
copil alergă spre noi îngrozit, cu spume la gură. 

— Sînt închiși în pivniţă! Ajutaţi-mă să-i scot. Tata este soldat 
ca și voi, era în permisie... Lieschen și-a pierdut un braț, Henrik a fost 
înghițit de foc! 

Ne oprirăm și Miller ciufuli părul copilului: 

— Ne întoarcem imediat, îi spuse el. 

Instinctul ne spunea că ne așteaptă ceva și mai grav. 

În fine, în faţa unui morman de cărămizi, a trebuit să ne oprim. 
În clipa în care ne întorsesem spre agent pentru a-l întreba, răsunară 

alte explozii. Într-o clipă eram la adăpost, binecuvântată fie experiența 
frontului! 
— Se întoarce Tommy! strigă Porta. 

Un zgomot metalic asurzitor, sfărimături, bulgări de pămînt și 
pietre șuierau deasupra noastră. O răpăială căzu pe căștile noastre de 
oţel, dar n-o luarăm în seamă. Într-o clipă totul se opri... 

— Bombe neexplodate, constată Bătrînul, ridicîndu-se. 

Ne continuarăm drumul cu agentul în frunte. Cu lovituri de târ- 
năcop descoperirăm un beci, un zid, apoi ajunserăm la ceva ce putuse 
să fie o grădină în care un nebun rupsese toți copacii. Flăcările dansau 
pe vreascurile rupte și pe fiarele contorsionate. Agentul întinse degetul 
și murmură. 

— Copiii sînt jos! 
— Ce mai pute! exclamă Stege. Au căzut bombe cu fosfor aici! 

Bătrînul privi în jur și se îndreptă către ceea ce ar fi putut să fie 
scara beciului. Febrili, ne puserăm pe săpat, pe curăţat, pe rîcîit, dar 
nu ajunserăm nicăieri. Pentru fiecare cărămidă luată cădeau alte zece, 
iar după un timp ne oprirăm epuizați. Muller ne spuse că cel mai bine 
ar fi să încercăm să luăm legătura cu cei din pivniţă în cazul în care, 
printr-un miracol, ar mai fi rămas cineva viu. Îl privirăm pe agent, care 
se clătina de pe un picior pe celălalt cu o față de mort. 

— Hei, Schupol!!! strigă Porta. Eşti sigur că-i aici? Opreşte-te din 
bițiit și vino-n-coa! Hei, cap sec! Mă auzi? 

— Lasă-l în pace, spuse locotenentul. Nu mai poate. În orice caz, 
aici este o casă de copii. Scrie pe placa asta. 

Urmînd sfatul lui Miiller, ne apucarăm să lovim fundaţia casei, 
sperînd într-un răspuns din interior. La capătul a ceea ce ni s-a părut o 
eternitate, am auzit cîteva lovituri slabe. Lovirăm din nou cu un ciocan și 
ascultarăm cu urechile lipite de pămînt. Fără îndoială, ni se răspundea! 

Apucarăm uneltele ca niște nebuni. Sudoarea curgea pe feţele 
noastre afumate, mîinile ne sîngerau, unghiile ni se rupeau în timp 
ce trăgeam bucăţi din zidul cald și aspru pe care tirnăcopul îl sfărima. 

Agentul se clătina în continuare, scoțind sunete neinteligibile. 

— Vino încoace, strămoș al poliției! strigă Pluto furios. Ajută-ne! 


[1] (germ.) SCHUPO: Curcan, sticlete, nume peiorativ pentru polițist de 
stradă (n. trad.) 

Fără nici un rezultat. Uriașul porni spre el, îl ridică așa cum ridici 
un copil și-l aruncă în locul în care săpam. Îl ridicarăm în picioare și 
cineva îi puse o lopată în mîini. 

— Să scoată scîntei, camarade! 

Omul începu să sape, și, încet-încet, munca păru că-i redă luci- 
ditatea. În fine, în fundul gropii pe care o săpa Bătrânul apăru o spărtură 
prin care se ivi mîna unui copil, alunecînd pe pietrele de care se agăța 
cu disperare. Bătrînul se aplecă și le spuse prin spărtură cîteva cuvinte 
liniștitoare. Un cor de țipete izbucni, un infern de voci de copii aduși 
la limita suferinţei și nebuniei. Lovirăm micuța mînă ca să se retragă, 
dar o alta apăru imediat. Stege se întoarse: 

— O să înnebunesc. Așa nu rezolvăm nimic și dacă săpăm o să 
strivim una dintre mîinile astea. 

O femeie striga după aer. „Apă, apă!” gemea o alta. 

Mereu în genunchi, Bătrînul rostea cuvinte liniștitoare. În astfel 
de împrejurări era un monument de răbdare și fără el ne-am fi arun- 
cat de mult sculele și am fi fugit astupîndu-ne urechile pentru a nu-i 
mai auzi... 

Se iveau zorile, dar nu puteau străpunge norul de fum sufocant 
care acoperea orașul în flăcări. Lucram cu măștile pe faţă, aproape sufo- 
cațţi în acel cuptor. Glasurile noastre erau ca glasurile unor fantome 
prin filtrul măștilor. Totul părea un vis, un coșmar îngrozitor. 

Făcuserăm și o altă spărtură și încercasem zadarnic să-i liniștim 
pe disperaţi. Cuvinte sfișietoare ne ajungeau în urechi, ducînd groaza la 
limitele ei, această groază pe care n-ajungi să o cunoști dacă n-ai trăit 
un bombardament. Fiecare crede că cea mai rea este căderea bombelor, 
dar nu-i așa: reacția oamenilor este aceea care naște un iad de neuitat. 

— Tatăl nostru care ești în cerur.i..., se ruga o voce tremurătoare. 

Loviturile surde ale tirnăcoapelor îi răspunseră „Șss...!” făcură 
exploziile. „Iartă-ne păcatele noastre...” Un amestec urlător de țărină și 
foc fu aruncat în aer, tunetul se prăbuși peste noi. Bombe neexplodate? 
Nu, bombe incendiare cu explozie întîrziată. Ne-am lipit de zidurile 
de rezistenţă... „Vină împărăţia ta pe pămînt...” 

— Tacă-ţi fleanca! urlă Porta turbat. Ăsta-i porcul de Satana! Lui 
Hitler... ăstuia i-aș băga vătraiul înroșit... dacă aș prinde ziua cea mare... 

— Ajutor! Dumnezeule din Ceruri, salvează-i pe copiii noștri..., 
plingea cu disperare vocea din întuneric. 

— Grăbiţi-vă! Salvaţi-ne! strigă o voce isterică și o mînă albă, 
îngrijită, se agăță de marginile spărturii, rupindu-și unghiile în mortar. 

— a-ţi deștele, fetițo, mîrîi Pluto, altfel n-o să vă scoatem în veci! 

Dar degetele subțiri rîcîiau cu disperare. Porta își scoase centura 
și lovi: sîngele izbucni, mîna se deschise și degetele lungi alunecară ca 
niște viermi, înghiţiţi de întuneric. 

Alte explozii bubuiră. Strigăte și blesteme. Grinzi, pietre și moloz 
căzură prin ploaia de fosfor care ne înconjura. Agentul de poliţie se pră- 
buși la pămînt, nemișcat. Pluto îi împinse capul cu virful bocancului: 

— Pe jumătate mort, spuse el, dar ce să-i faci? Imposibil pentru 
un moș să reziste la mizeriile pe care ni le fac englezii. 

Locotenentul Halter se strîimbă: 

— Sînt sigur că credea cu sfințenie în victoria Germaniei naziste 
și că n-avea milă pentru arestați... N-ai decît să-l lași acolo! 

— Rahat pentru sticlete, fu comentariul lui Porta. 

Și ne-am apucat iarăși să săpăm. 

Dintr-o dată, o explozie de-o asemenea violenţă încît depășea 
tot ceea ce auzisem zgudui pămîntul sub picioarele noastre. O alta îi 
urmă imediat. Ne aruncarăm spre orice ni se părea un adăpost, făcîn- 
du-ne una cu pămîntul. Nu erau alte bombe cu explozie întîrziată, ci 
începutul unui nou atac. 

Bombele incendiare făceau să izbucnească jerbe de foc de cinci- 
sprezece metri înălțime: fosforul curgea pe ziduri ca ploaia. Totul șuiera 
și se învolbura în jurul nostru într-un uragan de flăcări și explozii. O 
torpilă de mare calibru volatiliză într-o clipă casa și conţinutul ei. 

Porta era întins lingă mine și-mi făcea cu ochiul prin vizorul 
măștii pentru a-mi ridica moralul. Masca păru că mi se umple cu vapori 
clocotiţi. Îmi strivea tîmplele... mă sufocam, groaza mă strîngea de gât. 

„O să-mi pierd minţile...”, aceste cuvinte îmi veniră în minte și mă făcură 
să mă ridic pe jumătate. Trebuia să fug, oriunde, numai să fug... 

Porta sări pe mine ca un uliu. O lovitură de picior mă trînti din 
nou în groapă. Mă lovi o dată și încă o dată, cu ochii răi în spatele sticlei 
groase. Strigam... urlam... apoi s-a sfîrșit. Cât timp durase? O oră... o zi? 

Nu, cincisprezece minute. În tot acest timp sute de oameni 
fuseseră uciși, iar eu, un soldat tanchist, îmi pierdusem minţile de 
spaimă... Am scăpat cu botul pocnit, cu un dinte rupt și un ochi vînăt 
și cu toți nervii la pămînt, gata să urlu. 

Orașul devenise un cuptor incandescent, în care torţe vii fugeau 
țipînd printre ruinele care ardeau cu izbucniri albastre. Se clătinau, se 
rostogoleau și cădeau, se ridicau și se roteau ca un titirez aruncat de un 
copil năuc. Se zbăteau, strigau și urlau cum doar oamenii și caii pot să 
o facă în fața morţii. Într-o clipă un întreg crater de torpilă fu umplut 
pînă la gură cu aceste fiinţe în flăcări: femei, bărbaţi, bătrîni, dansînd 
același dans macabru într-o aură orbitoare. 

Erau oameni care arzind deveneau în întregime albi, alții roșii, 
cîțiva roz, în timp ce mulți se topeau în flăcări albastre și aurii. Uneori 
se ghemuiau și se carbonizau, alteori alergau în cerc sau cu spatele, 
pentru a sfirși în volburi de flăcări, sau a se târî ca șerpii înainte de a 
se zbîrci ca niște mumii negre. 

Bătrinul, care vedea pentru prima dată așa ceva, se transformă 
într-un nebun furios. El, tot timpul atît de liniștit, se puse pe strigat: 
— Trageţi, trageţi odată, pentru numele lui Dumnezeu! 

Apoi își ascunse capul între mîini. Locotenentul Halter începu 
să plingă; își smulse revolverul și-l aruncă Bătrinului. 

— Omoară-i tu, eu nu pot! 

Porta și Pluto, tăcuți, își scoaseră mauserele: gloanţele porniră 
spre sărmanele torţe vii, obiecte de tortură și groază. 

Am văzut copii, atinși de tirul precis, mișcîndu-și puţin picioa- 
rele, zgirîind pămîntul cu degetele, apoi împietrind și arzînd pe loc. Vi 
se pare oribil? Chiar așa și era, într-adevăr. Dar mai bine glonţul unui 
revolver de mare calibru decît martiriul prin foc. Nici unul n-ar fi putut 
fi salvat; chiar dacă ar fi fost acolo toţi pompierii din lume. 

Din beciul casei de copii se ridică un singur țipăt izbucnit din 
sute de piepturi. Un țipăt de copii și de femei care urca asemenea unei 
furtuni spre Cer. Dar nu cred că Dumnezeu l-a auzit. Acest țipăt, această 
nesfîrșită suferință, era acela al inocenților, al celor care n-aveau nici o 
vină în acest război infam, cum nimeni nu mai văzuse. Dumnezeu n-a 
mai răbdat să-i lase pe pămînt. Pe puţini i-am putut scoate și dintre ei 
aproape toți au murit în scurt timp, în braţele noastre. 

În mai multe rînduri, Pluto, Miiller şi Stege coborâră în beci, dar 
nu scosesem nici jumătate din copii cînd beciul s-a surpat. Pluto se 
trezi prins între două blocuri de piatră și a avut un noroc extraordinar 
că nu a rămas acolo! L-am salvat cu ajutorul unor bare de fier folosite 
ca pîrghii. 

Ajunși la capătul puterilor, ne-am aruncat pe pămîntul cutremu- 
rat. Ne-am smuls măștile de gaz, dar duhoarea era atît de grețoasă, încît 
n-am rezistat. O putoare dulceagă de cadavru, amestecată cu miasma 
acră a cărnii arse se împletea cu mirosul sîngelui cald. Dacă Dante ar 
fi știut ce înseamnă un bombardament aerian, infernul său ar fi arătat 
de o mie de ori mai rău. Setea ne uscase gurile, ochii ne ardeau. 

Ţiglele se învîrteau prin aer ca tăciunii, grinzi în flăcări zburau 
ca frunzele toamnei pe străzile în ruine. Ghemuiţi, aproape alergînd, 
ne-am strecurat prin această mare de flăcări. Înfiptă în pămînt, o uri- 
așă bombă neexplodată ne bara drumul, dar o depășirăm mergînd pe 
virfuri, fără să-i dăm atenţie. Fusese o vreme în care s-ar fi evacuat zona 
pe o rază de un kilometru în jurul mașinăriei ucigașe! 

O rafală de vint, născută din incendii, ne mătură în plină stradă. 
Acţiona ca un aspirator uriaș; îi ținurăm piept, bălăcindu-ne în restu- 
rile trupurilor sfișiate, alunecînd pe cărnurile care semănau cu o piftie 
însîngerată. 

Un om în uniformă cenușie sosi alergînd. Brasarda în roșu și 
negru, cu crucea încîrligată, strălucea ca o bătaie de joc în lumina flă- 
cărilor. Porta își ridică brațul. 

— Nu, nu pe el! strigă locotenentul Halter. 

Mina sa tremurîndă zvicni spre Porta. Înjurînd, uriașul lovi cu 
securea în pieptul nazistului, în aceeași clipă în care lopata lui Bauer 
îl izbi în creștet, despicîndu-i ţeasta în două părţi egale, care-i căzură 
pe umeri. 

— Te simţi mai bine! rînji Porta. 

Culcaţi, cîțiva oameni se chinuiau arzînd. Şinele de tramvai, 
încălzite la roșu, se înălțau grotești din asfalt. Mai încolo umbre negre 
se aruncau înnebunite din casele în flăcări și atingeau pămîntul cu 
un zgomot înăbușit. 

Îi văzurăm apoi pe unii tîrindu-se, trăgîndu-și după ei picioarele 

rupte. Bărbaţii își abandonau femeile și copiii. Oamenii deveniseră 
animale pentru care un singur lucru conta: să fugă... să-și scape pielea! 

Întâlnirăm camarazi din cazarmă care încercau, asemenea nouă, 
să facă imposibilul pentru a-i scăpa pe acești nefericiți din iad. Multe 
grupuri erau formate din ofițeri conduși de un subofițer cu experiența 
frontului sau de un soldat de rangul întîi, căci aici nu gradele contau, 
era nevoie de experienţă și de nervi de oțel. 

Săpam, ciocăneam, spărgeam; trebuia să pătrundem în pivnițe 
și în adăposturi surpate, locuri încinse și duhnind, unde întiîlneam 
scene de groază. 

Într-un loc găsirăm peste cinci sute de ființe omenești într-un 
bunker de beton. Erau aliniaţi cuminţi unul lîngă altul, așezați sau 
lungiţi, fără nici o zgârietură; oxidul de carbon îi ucisese, metodă ce 
ușurează foarte mult moartea în caz de bombardamente. Într-o altă 
pivniță, dimpotrivă, masa de oameni ghemuiţi forma un zid, ca o pastă 
de mici uitată în tigaie și prăjită la un loc. 

Plînsete, lacrimi, strigăte după ajutor... mame disperate chemîn- 
du-și copiii zdrobiţi, arşi, tîrîți de uraganul de foc, erau luate de salvatori, 
apoi lăsate pe străzi unde rătăceau îngrozite. Un mic număr s-au regă- 
sit, dar cei mai mulți nu s-au revăzut în veci. Copiii dispăruseră în 
virtejul uriaș de nefericiţi, în coloana de fugari care ducea cu ea totul 
în lungul drumului. 

Morți, nimic altceva decît morți. 

Copii, părinți, prieteni, cunoștințe, iubiţi, dușmani... 

Un lung șir de sicrie umplute cu cadavre din care 
flăcările au făcut mici mumii. 

Zi după zi am adus cadavre. Era munca noastră, 
comandoul de gropari. 

La primul semnal al alarmei, toți au făcut ultimii lor 
pași spre beciuri. Au rămas acolo, murind de frică, pînă cînd 
fluviul de fosfor i-a înghițit. 

Cei care nu știu ce înseamnă să plîngi pot să vină să 
învețe alături de noi, aducătorii de moarte, comandoul de 
blindate, în preajma acestor morminte. 


Bineînţeles, un regiment disciplinar este făcut pentru ispășirea 
celor mai grele păcate, fie în garnizoană, fie pe front. Revenisem de pe 
frontul de est. Trebuia să învățam să luptăm cu noul model de blin- 
date pentru a fi din nou trimiși la măcelăreală. Trecusem prin lagăre 
de concentrare, prin închisori, prin tabere de reeducare și prin alte 
instituții de tortură ale celui de-al treilea Reich. Dar, printre noi, doar 
Pluto și Bauer erau de drept comun. 

Pluto, marele docher din Hamburg (în civilie Gustav Eicken), 
fusese condamnat pentru furtul unui camion cu făină. Nega întot- 
deauna că este adevărat, dar pină și noi prietenii lui, eram convinși 
că șmanglise făina. Bauer căpătase cinci ani de muncă forțată pentru 
vînzarea unui porc și a cîtorva ouă pe piața neagră. 

Bătrînul (subofițerul Willy Beier), șeful nostru, era cel mai în 
vîrstă, însurat, doi copii, timplar de meserie. Convingerile politice îi 
oferiseră un an și jumătate de lagăr de unde, în continuare „irecuperabil 

politic”, ajunsese în Regimentul 27 disciplinar. Joseph Porta, soldat de 
rangul întîi, înalt, slab și de o lene incomparabilă, nu uita niciodată 
să spună că este comunist. Un steag roșu pus pe clopotnița bisericii îl 
adusese aici. Era un berlinez de o veselie și o nerușinare inimaginabilă. 

Hugo Stege era student și fusese arestat în timpul unei demon- 
straţii. Trei ani la Orianenburg și Torgau înainte de a ajunge în găunosul 
27. Miiller, sfintul nostru, nu voise să-și renege credința. Purta bentița 
mov a studenților teologi și asta îl costase patru ani la Gross Rosen, de 
unde fusese grațiat pentru a fi trimis să moară alături de noi. Cît despre 
mine, eu dezertasem. Trecerea prin lagărul Lengries fusese scurtă, dar 
violentă, pentru a sfîrșit în acest regiment al morții. 

După bombardament fusesem separați în comandouri de cură- 
țitori și comandouri de gropari. Știți ce vrea să zică asta, să îngropi 
cadavre zdrobite după un atac aerian? Ai de ce să verși de scîrbă. 

Timp de cinci zile, ajutați de prizonieri ruși, adunasem cadavrele 
și acum, în cimitir, le puneam unul lîngă altul în uriașe gropi comune, 
încercînd să identificăm ceea ce mai putea fi identificat. Fără speranţă. 
Focul își făcuse admirabil treaba. Aproape toate hîrtiile dispăruseră, 
arse sau furate de jefuitorii de cadavre care mișunau printre ruine. Dacă 
aceste hiene cu față de om erau prinse, erau împușcate pe loc, ca niște 
cîini turbați. Ciudat, nu doar scursorile făceau așa ceva. 

Într-o seară târzie am prins două femei pe care Bătrînul le remar- 
case primul. Pentru a fi siguri ne-am ascuns și le-am privit cum treceau 
printre ziduri și se opreau deasupra cadavrelor în descompunere. Cu 
o dexteritate de hoţ controlau hainele și una dintre ele adunase deja 
treizeci și una de ceasuri și o duzină de bijuterii, fără să mai vorbim de 
bancnote. Aveau și un cuţit cu care tăiau degetele cu inele. Dovada era 
acolo, nimic de zis. Le-am împins cu paturile armelor spre un perete 
ars și am descărcat un încărcător de pistol-mitralieră în ele. Liniștitul 
Miiller a tras. Bauer le împinse cu piciorul ca să fie sigur că sînt moarte. 

— Tîrfe scîrboase! scuipă Porta. Probabil membre de partid. 
Gunoaiele astea strîngeau totul... 

Porta era jos în groapă, cu Pluto. Noi ceilalți le dădeam trupurile 
pe care le descărcăm din căruţe. Mîini și picioare atîrnau peste margini, 
bărbaţi, femei, copii, nu conta, de-a valma. O căpăţină se legăna lovin- 
du-se de roată, cu gura deschisă, arătindu-și într-un rînjet dinţii lucioși. 

Bătrînul și Halter îi notau pe cartonașe galbene și roșii pe cei 
care îi putusem identifica, ceilalți erau numărați ca sacii: atîtea fete, 
atiția băieți. Aveam, pentru această muncă, rachiu la discreție, și goleam 
rapid sticlele ascunse în spatele unui mormânt vechi. Nici unul n-ar 
fi rezistat treaz. 

Un creier de prusac metodic indicase să fie puși împreună mor- 
ţii din aceeași pivniță. Deci primeam din timp în timp căzi pline cu o 
pastă carbonizată care fusese alcătuită din ființe umane. Deasupra o 
fișă indica numărul celor din adăpost. Cincizeci de oameni stropiți cu 
fosfor de-abia umpleau o cadă normală. 

Un gogeamite prizonier rus, care ne ajuta, plingea fără să se 
poată opri. Numărul copiilor îl emoţiona. Îi așeza cu blîndeţe în mor- 
mâînt, murmurînd: 

— Salkii prastaludina, malenhii prastaludinal!i! 

Dacă vedea punîndu-se adulţi peste copii, devenea aproape 
nebun, așa că-l lăsam să facă ce vrea. Deși bea enorm, părea calm; 
aranja cu precauţie membrele micuțe, pieptăna părul ciufulit și, din 
zori la asfinţit, făcea singur această treabă înspăimîntătoare. 

Bătrînul vedea în această liniște aparentă semnele care preced 
nebunia. 

Din fericire, îl aveam pe Porta. Pe durata acestei corvoade, 
umorul său drăcesc ajungea să ne distragă atenţia și, cînd un braţ s-a 
desprins de corp, i-a strigat, cu un hohot de beţiv, lui Pluto care stătea 
cu el în mînă, uimit: 

— Ce frumuseţe de labă! trase un gît de rachiu. Pune-i-l la 
îndemînă ca să-l aibă acolo unde-i așteptat, vreau să zic în cer sau în iad. 

Lăsă sticla lîngă piatra de mormînt căzută pe care se mai putea 
citi: „Odihnească-se în pace”. 

— Asta nu se referă la o sticlă de rachiu! chicoti el. 

Deasupra fiecărui strat de cadavre aruncam un strat subțire 
de pămînt, apoi așezam un nou strat. Cum nu aveam prea mult loc, le 
tasam, călcîndu-le în picioare; deodată m-am trezit înotînd în cadavre. 
Porta zbiera în groapă: 

— Ce scîrbos! Mai rău decît tine, Pluto, cînd te-ai umflat cu fasole, 
nimic de zis! 


[1] (rus.) Săracii oameni simpli, micuţii oameni simpli! (n. trad.) 

Cînd o groapă era plină, scriam numărul corpurilor pe o hîrtie 
prinsă de un par, în ajutorul celor care, mai tîrziu, urmau să așeze o 
placă sau o cruce. 

Patru sute și cincizeci de necunoscuţi, șapte sute de necunos- 
cuţi, o sută și optzeci de necunoscuți... Întotdeauna un număr par de 
dragul ordinii. Birocrația prusacă era în drepturile ei. 

Pe măsură ce treceau zilele era și mai rău. Soseau cadavre pe 
jumătate devorate de cîini și de șobolani. Corpuri putrezite care ţi se 
scurgeau printre degete: ne vărsam și sufletul din noi, dar trebuia să 
continuăm. Chiar și Porta își pierdu moralul și rămase tăcut. Spiritele 
se înfierbintaseră, ne certam pentru nimic. 

O femeie pe jumătate goală, cu picioarele grotesc răsucite sub ea, 
pe care Porta a vrut să le îndrepte, a fost picătura care a vărsat paharul. 

— Las-o așa! spuse Pluto. Ce-ţi pasă cum stă? Nici măcar n-o 
cunoști. 

Porta se apropie cu pași de beţiv de docher, acoperit ca noi toți 
de o mîzgă verzuie. 

— Chiar și un golan ca tine ar trebui să-nțeleagă că nu putem 
lăsa o fată în poziția asta și fără chiloți, în aceeași groapă cu bărbații... 
Dacă există lumea cealaltă, eu Joseph Porta, nu-mi iau responsabili- 
tatea unui viol... Pe toţi dracii! 

Își dădu capul pe spate, ridică sticla și lăsă rachiul să-i curgă pe 
gît. Rigîi apoi de cîteva ori violent, și scuipă pe un morman de cadavre. 

— Pe naiba, destul, Porta! urlă locotenentul Halter, dînd cu pum- 
nul în masa pe care scria. Ajunge, pentru Dumnezeu! 

— La ordinele dumneavoastră, locotenente. Joseph Porta, gro- 
par, cioclu sau căcănar, este la ordinele dumneavoastră, dar asta, nu 
schimbă lucrurile cu nimic! Voi s-o vedeţi și spuneți dacă-i posibil 
s-o-ngropăm așa! 

— Pentru ultima dată, destul! răcni Halter. Soldat Porta, îţi ordon 
să taci! 

— Nici vorbă! Vezi-ţi d-ale tale, eu d-ale mele. Să mi te adresezi 
cu domnule pînă una alta! 

Furios, locotenentul sări printre cadavre și se apucă să-l bum- 
băcească pe Porta. Se bătură ca două brute. Reveniţi din surpriză, Pluto 

și Bauer opriră bătaia, doborîndu-i pe fiecare cu cîte un pumn. Porta 
și Halter se rostogoliră în noroiul dezgustător, de unde îi traserăm, și 
sfirșiră prin a-și recăpăta cunoștința. 

Privind chiorîș se ridicară și traseră, sub supraveghere, un gât 
zdravăn de alcool. Cum Porta se întorcea în groapă, locotenentul îi 
întinse mîna: 

— Iartă-mă, camarade. Nervii, dar ai mers prea departe! Să uităm! 

— Bine, bine, locotenente... Porta nu-i ranchiunos, dar unde ai 
învățat să dai așa? Mai știu doar pe unul, colonelul Hinka. Dar din cauza 
porcului de Pluto, data viitoare ne va căsăpi. Ne va călca-n picioare. 

Eram din ce în ce mai beţi. De mai multe ori, cîte unul dintre 
noi căzu în groapă însoțit de hohote de rîs și de acuze față de morți. 

— Uite! strigă Porta de răsună cimitirul, uite o putoare cu con- 
dicuță... Dumnezeule! Dar o cunosc!... 

Izbucni în rîs, și aruncă o fișă galbenă locotenentului Halter. 

— Este Gertrude... Bunule Dumnezeu! Cea din Wilhelmstrasse... 
rahat! Și ea! Nu-s opt zile de cînd ne-am întîlnit și iat-o aici. 

Porta se aplecă și o examină curios pe Gertrude moartă. Cu 
competența unui expert, preciză: 

— O torpilă. Se vede imediat: i-au plesnit plămânii. În rest n-are 
nimic. Cînd te gîndești... Cea mai bună tîrfă pe care am cunoscut-o... 
Merita douăzeci de mărci! 

Ne aplecarăm curioși peste amanta lui Porta. Fu apoi rîndul 
unui bărbat elegant. 

Stege pufni în ris: 

— Un client pentru Gertrude! 

— Mai bun decît un golan ca mine, ai, Gertrude? rise Porta. Dacă 
ți-aş fi spus acum opt zile c-o să te-ngrop lingă un domn așa frumos! 
Vezi, totul se sfirșește cu bine! 

Locotenentul aruncă o privire spre șirul lung de vehicule care 
aduceau, fără încetare, noi cadavre. 

— La naiba! Încă nu s-a sfîrşit? strigă la adjutantul care condu- 
cea coloana. Mai sînt totuși și alte plutoane în afară de noi! 

— Da, domnule locotenent. Dar se pare că sînt o mulțime de 
cadavre, iar mai multe plutoane s-au sonat. 

Halter înjură și continuă să-și facă listele. 

Zi după zi, făceam pe groparii. Eram beţi morţi, glumele noastre 
ajunseseră la ultima limită a obscenităţii, iar faptul că eram încă în 
stare ne deschidea o portiță de scăpare în fața nebuniei, căci dacă am 
fi stat să ne gîndim... 

Pentru sfîrşit, ne-au pus să coborim în beciuri, de unde renun- 
țaseră să mai scoată cadavrele. Iar noi, oamenii morţii, în uniformele 
negre ale diviziei de blindate, cu însemnele cu cap de mort, am fost puși 
să curățăm resturile cu aruncătorul de flăcări. Sarcină înspăimâîntătoare, 
care-i gonea din fața noastră pe supraviețuitorii îngroziţi. 

Flăcările lungi carbonizau cadavrele, transformîndu-le în cenușă. 
Pe urmă dinamita exploda și, într-un nor gros de praf, resturile casei 
în care locuiseră atîtea generaţii se surpau. 

Presa oficială se mulțumi să descrie în puține cuvinte aceste 
viziuni de infern: „Mai multe orașe din nordul Germaniei, printre care 
KOln și Hanovra, au suferit atacuri inamice. Riposta noastră nu va întâr- 
zia. Deja numeroase bombardiere au fost doborîte de ALA și de vinători." 

Un soldat are arme pentru a le folosi. Așa spune 
regulamentul. 

Iar un soldat trebuie să respecte regulamentul. 

De altfel, cei mai buni fac ca el să fie aplicat. 

Aceasta era eterna litanie a locotenent-colonelului von 
Weisshagen, care adora regulamentul. 

Dar care totuși a considerat dezagreabil să-i fie găurită 
cascheta de un glonț bine ochit. 

În noaptea aceea, cazarma a fost în sărbătoare. 


Vreme de optzile cursese pe noi sudoarea și sîngele la instrucția 
cu noile tancuri, pe acel teren mizerabil de la Sennelager. În mod sigur 
cel mai urât dintre cîmpurile de manevră germane. Se spunea frecvent, 
în armată, că Sennelager, lingă Paderbonn, nu putuse fi inventat decât 
de un demon pentru a mări suferințele oamenilor. Și probabil că era 
adevărat, căci ai fi putut căuta mult și bine înainte de a găsi un ames- 
tec mai sumbru de nisipuri, mlaștină, crînguri de mărăciniș, toate mai 
triste și mai singuratice decît deșertul Gobi. 

Sennelager fusese deja blestemat de toți cei din armata imperi- 
ală care trecuseră pe acolo înainte de a cădea în '914. În timpul inflaţiei 
o sută de mii de voluntari ai celui de-al doilea Reich au ajuns să regrete 
meseria de șomer la vederea acestui peisaj. Iar noi, sclavii—soldaţi 
ai celui de-al treilea Reich, îl blestemam mai mult decît toţi ceilalți 
laolaltă. Căci toți subofițerii Imperiului nu puteau fi decît niște copii 
faţă de sadicii armatei pe care îi aveam noi acum drept comandanți. 

Tot la Sennelager erau executaţi și foarte numeroșii oameni 
condamnați de Consiliul de Război al Comandamentului superior al 
Rinului. Dar, cum spunea Bătrînul, moartea, în acest loc îngrozitor, nu 
putea să aibă decît chipul mântuirii. 

Pe scurt, la întoarcerea în cazarmă, Pluto și cu mine am fost 
desemnați să facem de gardă la arest, cu căști și pușcoace, în timp ce 
camarazii mai norocoși plecau în oraș să-și înece în bere mizeriile de 
pe cimpul de instrucție. 

Porta trecu legănîndu-se prin fața noastră, rizind cu gura pînă 
la urechi de puteai să-i vezi cei trei dinți rătăciți prin ea. Armata, bine- 
înțeles, îi făcuse cadou o proteză, dar el o ţinea în buzunar, bine învelită 
în cîrpe cu care își curăța arma înainte de raport. Pentru masă, despa- 
cheta totul cu grijă și punea cele două părți ale protezei de o parte și 
de alta a farfuriei; după ce-și halea porția și tot ce mai putea să adune, 
își curăța proteza cu cîrpa, o reîmpacheta conștiincios și punea totul 
în buzunar. 

— Grăbește-te să lași poarta deschisă cînd se-ntoarce taica, strigă 
el, căci de-abia aștept să dorm pe țambal la setea-n gît pe care o am... 
Pe curînd, gașcă de lichele, și aveţi grijă să nu-și ia picioarele la spinare 
cazarma voastră împuțţită de prusaci. 

— Ce chiulangiu! mârîi Pluto. O să se facă criță, iar noi trebuie 
să ne distrăm cu niște amărîți de recruți. Nici măcar nu poți să faci cu 
ei o carte! 

Stăteam la cantină în fața supei de urzici, eterna Fintopf de 
care eram sătui, dar care-ţi înșela foamea. Într-un colţ, cîțiva recruți 
se umflau în pene din cauza uniformei pe care o purtau. Sărmanii! O 
să-și dea duhul în curînd într-o companie de marș, ca să nu mai vor- 
bim de front. 

Sergentul Paust era și el acolo, împreună cu cîțiva subofițeri, 
și sorbea lacom, bolborosind în halbă. Cînd ne descoperi echipați în 
faţa gamelelotr, rînji: 

— Ei, golanilor! E bine în gardă? Mulţumiţi-i lui mandea. M-am 
gindit c-aveţi nevoie de odihnă... Fiți mulțumiți că n-o să fiți mahmuri 
mîine. 

Nici un răspuns de la noi. Sprijinindu-se cu pumnii strînși pe 
masă, sergentul se ridică pe jumătate și-și apropie de noi botul prusac. 

— Să aud răspunsul, hai! Regulamentul ordonă că subordona- 
ţii trebuie să răspundă superiorilor. Nu sîntem pe front aici... Sîntem 
civilizați! Băgaţi-vă asta-n cap! 

Ne îndreptarăm leneși și răspunserăm: 

— Da, sergent, sîntem mulțumiți să facem de gardă! 

— Aveţi tîrtița grea, porcilor! Vă vindec eu la instrucție mai 
repede decit credeţi. Dădu din mînă a lehamite: Repaus, staţi jos! 

Îi șoptii lui Pluto: 

— Rahatul ăsta face mai multe fiţe ca un ta-major! 

Pluto rînji: 

— Adevăratele bestii, tablagii ăştia de la regimentală! În ce hazna 
ne scăldăm! Mă sufoc, hai s-o-ntindem! 

Cum ajunserăm în fața ușii, Paust urlă: 

— Hei, voi! Eroi obosiţi, nu știți că-n regulament scrie să-ți saluți 
superiorii? Nu facem nici un rabat aici! Cine v-a trimis pe capul meu? 

Tremurînd de furie ne-am oprit, am pocnit din călcîie și vocea 
insolentă a lui Pluto răsună: 

— Soldat Eicken și soldat Hassel cer permisiunea de a părăsi 
încăperea pentru a se prezenta la postul de gardă! 

Cu un gest grațios, Paust își ridică halba spre bot: 

— Rupeţi rîndurile! 

Afară, Pluto înjură din toate puterile, turbat. Termină cu o bășină 
dirijată spre ușa închisă a cantinei. 

— O să spunem în curînd „Trăiască frontul!”, bătriîne, căci dacă 
mai zăcem pe aici îl fac bucățele pe Paust. 

Tolăniţi în corpul de gardă, am început să răsfoim revistele porno 
pe care ni le recomandase Porta. 

— Ia privește bucile astea, zimbi Pluto, arătîndu-mi fotografia 
unei femei. Dacă aș găsi o tîrfă ca asta! Aș sta doar cu ștanga sus! 

— Mersi. Nu-i genul meu. Mie-mi plac mignonele. Uite, îmi place 
mai mult asta. Una ca ea la fiecare șase luni și aș putea să trec prin 
războiul de treizeci de ani. 

Comandantul gărzii, subofițerul Reinhardt, se uită cu gura căs- 
cată la revistele noastre. 

— Dumnezeule! Unde le-aţi găsit? 

— Unde crezi! hohoti Pluto. Se dau la biserică. Portăreasa are 
un teanc sub Biblie. 

— Nu fi insolent! urlă Reinhardt în fața veseliei noastre. 

Dar își descreți fruntea rapid. Îl apucară căldurile răsfoind revis- 
tele pline de poziţii exotice. L-ar fi lăsat cu gura căscată chiar și pe Van 
de Velde, dacă ar fi descoperit biblioteca portabilă a lui Porta. 

— Dumnezeule! mîrîi Reinhardt, nu pot să aștept terminarea 
gărzii ca să mă duc la femei. O vezi pe-asta de aici, cu trei tipi? Nu-i 
explodează fundul ca o bombă? Nu-ţi vine să crezi! Trebuie să-ncerc 
mîine cu Grete. 

— Fis! spuse Pluto condescendent, asta nu-i nimic. Uită-te mai 
bine aici, băiete! O făceam la paisprezece ani, poţi să mă crezi! 

Pe mutra de țăran a lui Reinhardt apăru o uimire tîmpă. Îl pri- 
vea încremenit pe uriașul hamburghez. 

— La paișpe ani! Glumești! Cînd ai făcut-o prima dată? 

— La opt ani și jumătate. Și cu o femeie măritată. Ca bacșiș că 
i-am cărat o duzină de ouă. Ajunsesem să o fac de trei ori pe zi, atît de 
mult îmi plăcea! Mai tîrziu, timp de doi ani, am fost asociatul patro- 
nului unui bordel. Poţi să mă crezi, nimic nu-i mai bun ca o tîrfă bine 
antrenată. Chiar dacă sînt femei măritate, sătule de soți. Sînt și mai și! 
Ca să nu vorbim că te scutură ca o capră care a băut rachiu. 

— Taci! urlă Reinhardt. Tot uitîndu-mă la astea, nu mai rezist. 
Dacă domnul are atîta experienţă, înseamnă că poţi să-mi agăţi una 
ca asta! 

— Nu-i imposibil, dar serviciu contra serviciu: zece batoane de 
opiu și o sticlă de alcool franțuzesc. Nu poșircă nemţească. 

— Merge, spuse Reinhardt. Dar dacă-ţi baţi joc de mine, îţi stîl- 
cesc mutra! 

— Bine, dacă n-ai încredere, spune-o. Și descurcă-te singur, răs- 
punse Pluto indiferent, ca și cum opiumul și băutura nu l-ar fi pus pe 
jăratec. 

Continuă să răsfoiască, nepăsător, paginile revistei pornografice. 
Reinhardt se învirti ca o fiară în cușcă, răsturnă cazarmamentul unui 
recrut și-l notă pentru indisciplină în timpul serviciului de gardă. Veni 
într-un sfîrșit și ne cuprinse amical pe după umeri. 

— S-a făcut, băieţi. Fără nici o supărare. Devii suspicios în 
cazarma asta împuţită. O haită de pungași puși pe escrocherii. Cel 
puţin, voi ăștia de pe front, sînteţi băieți de ispravă! 

— Cine te obligă să zaci aici, dacă te-ai săturat? remarcă Pluto, 
care se scobea în nas, ștergîndu-se apoi pe scaunul lui Reinhardt care 
se făcea că nu vede. Dacă vrei la fete, n-ai decît să spui, e loc destul! 

— Mă gindeam, spuse Reinhardt. Nu poţi să stai liniștit în mize- 
ria asta de oraș. Nu-i vina mea că am ajuns aici. De la sfirlezele care 
te-arată cu degetul pînă la tîrfele din bordel și tinerele hitleriste, e de 
necrezut ce poţi să auzi! Apropo de fată... te ocupi, s-a făcut? 

— De acord, dar primo, arvuna, spuse Pluto, întinzindu-și mîna 
hrăpăreaţă. 

— O să-ţi capeţi batoanele, afirmă Reinhardt. Îţi jur! Cum se va 
termina garda. Și băutura, mîine, cînd o să trec pe la o cunoștință din 
oraș. Dar tu, tu poţi să aranjezi afacerea pentru miine seară, spune-mi? 

Pluto luă un aer plictisit. 

— O să ai puicuța și mîine seară o să faci tot ceea ce vrei. Vă 
privește! Că jucaţi cărți sau vă hîrjoniţi, puţin îmi pasă! 

Recruţii, cei mai mulți n-aveau optsprezece ani, priveau chiorîș, 
Toșind, jenaţi de aceste durități verbale care pentru noi alcătuiau o 
conversație banală. Am fi fost uimiți dacă ne-ar fi considerat imorali. 
Să te culci cu o femeie era la fel de banal ca a face parte din plutonul 
de execuție de la Sennelager. Ambele lucruri ne lăsau indiferenți, după 
ce trecusem prin teribilul tăvălug al armatei. 

Noaptea căzuse de mult peste cazarmă. Ici și colo, cîte un recrut 
adormise în spatele ferestrelor sumbre, plingînd încetișor. Dorul de 
casă, frica sau atâtea alte motive... În ciuda uniformei și a briciului 
cazon pe care nu-l folosise, un copil. 

Pluto și cu mine trebuia să patrulăm în lungul zidului ce încon- 
jura cazarma. Trebuia să verificăm dacă toate porțile erau închise după 
ora zece seara și dacă lăzile de muniţie, aflate în spatele terenului de 
instrucție, erau în ordine. Dacă întiîlneam pe cineva pe teritoriul cazăr- 
mii, trebuia să-l somăm și să-i verificăm actele, chiar dacă-l cunoșteam. 

Ofițerii făceau adesea glume proaste; lăsîndu-se opriți pentru 
a vedea dacă ordinele sînt respectate, iar, printre ei, în special coman- 
dantul, locotenent-colonelul Weisshagen, pentru care era distracţia 
favorită. Era un bărbat scund, mereu cu monoclul la ochi. Ţinuta sa era 
un bun exemplu de cochetărie prusacă: tunică verde croită jumătate 

nemțește, jumătate ungurește, foarte scurtă, ca la cavalerie. Tot așa, 
pantaloni de călărie gri, lucioși, aproape albi, cu bazoane de piele pe 
fund; iar cizmele negre, foarte înalte, încît te întrebai cum de-și mai 
poate îndoi picioarele! 

Din cauza cizmelor și a pantalonilor, soldaţii îl porecliseră 
Cur-Încălțat. Cascheta, ca acelea ale mărimilor din partid, strălucea 
de ghirlande brodate și avea un lanţ greu de argint drept curelușă. Man- 
taua lungă, cu reverele mari, era din piele neagră. Purta la gât Crucea de 
Meriti, bacşiș din celălalt război, în care servise în garda împăratului, de 
unde păstrase, contrar tuturor regulamentelor, însemnele de pe epoleţi. 

Se puseseră pariuri dacă avea sau nu buze. Gura era o tăietură 
dreaptă ce-i brăzda mutra brutală, desfigurată de o cicatrice. Dar ochii 
erau cei care dominau întregul: ochi albaștri oțeliți, care-i înghețau de 
spaimă pe cei cărora li se adresa micuțul comandant cu vocea lui de 
catifea. Ochi reci, neîndurători, care te goleau, te ucideau, zdrobeau orice 
împotrivire. O cobră avea ochi îngerești față de cei ai locotenent-colo- 
nelului von Weisshagen, comandant al batalionului disciplinar din 
Regimentul 27 tancuri. 

Din timpuri imemorabile nu fusese văzută vreo femeie în com- 
pania lui von Weisshagen, iar cele pe care le întîlnea încremeneau sub 
privirea lui, șocate. Dacă ar fi părăsit vreodată armata, ar fi ajuns fără 
îndoială paznic într-o închisoare de „duri”, căci omul care să-l înfrunte 
nu se născuse. 

Mai era un lucru remarcabil la Weisshagen. Tocul revolverului 
era mereu deschis, pentru a avea la îndemînă Mauserul negru albăs- 
trui, cu aspect veninos. Ordonanţele lui—avea două—spuneau că nu 
se desparte niciodată de un revolver Walther 7,65, încărcat cu șase 
cartușe explozive. Cravașa ascundea o lamă lungă și fină, gata să iasă 
din teacă. Se știa urit și-și lua toate precauțţiile împotriva eventualilor 
imbecili atît de nebuni să-l atace. 

Bineînţeles, nu văzuse niciodată frontul: relaţiile lui sus-puse 
serveau la ceva. Cîinele său roșcat, Baron, era înmatriculat pe lista com- 
paniei și fusese de mai multe ori degradat în fața întregului batalion. 
Acum era degradat și închis într-o celulă a corpului de garda pentru 
că se ascunsese sub biroul stăpînului. 


[1] Înaltă distincţie din primul război mondial (n.t) 

Adjutanţii asudau de frică atunci, cînd, la telefon, vocea blindă 
a lui von Weisshagen le semnala o greșeală. Căci puteai să fii sigur, în 
cinci minute colonelul afla totul. Erau chiar zile în care ne întrebam 
dacă nu vede prin zid. Pedepsea întotdeauna cu maximum prevăzut în 
miile de articole cu care cel de-al treilea Reich împănase dreptul militar. 

Clemenţa era pentru el un semn sigur de decadență. Adora să 
dea ordine imposibile subordonaților. Așezat la biroul său de mahon, 
îl fixa pe cel aflat în poziție de drepţi în fața sa, pentru a-i arunca scurt: 

„Tu, ăla de colo, sări pe fereastră!” 

Nefericit cel care ezita să fugă la fereastră ca să încerce să se 

arunce de la etajul trei. Vocea scundului ofițer răsuna în ultima secundă: 
„Bine. Pleacă de la fereastră.” 

Sau intra într-o încăpere, fără zgomot, ca o pisică (cizmele sale 
aveau tălpile de cauciuc). Cu o voce dulce arunca: „Staţi în mâini.” 

Cel care nu reușea era notat cu grijă într-un carnet cenușiu 
pe care von Weisshagen îl ținea mereu în buzunarul din stînga de la 
piept. Caligrafia folosind ca pupitru spatele nefericitului care încasa 
opt zile de exerciții de pedeapsă. 

Vorbind în șoaptă, ne plimbam posomorîţi prin cazarmă. Pluto 
avea în colțul gurii o ţigară pe care la nevoie o putea ascunde oricînd 
în gură. 

Trase un șut în încuietoarea unei lăzi de muniţie și constată, 
cu bucurie, că aceasta se deschide. Ce scandal urma să se iște în Com- 
pania a 4-a. Dacă am fi putut pune un fitil aprins... Ce foc de artificii ar 
fi făcut cazarma sărind în aer! La acest gînd vesel, Pluto izbucni în rîs, 
trezind ecourile nopţii albastre. Înconjurînd terenul de instrucţie, își 
aruncă departe în iarba uscată chiștocul și privirăm în tăcere luminița 
cu același gînd secret... Aceeași speranță că se va întîmpla ceva. 

Rondul continua cu pași măsurați. Baionetele prinse la arme 
luceau cu răutate. Nu făcusem zece pași cînd apăru în fața noastră o 
siluetă cunoscută: locotenent-colonelul von Weisshagen. Învăluit în 
manta și cu cascheta pe cap părea o sperietoare de ciori. 

Pluto lansă parola: Greisenau! Liniște cîteva secunde. Apoi din 
nou, strigătul lui Pluto: „Patrula de gardă în serviciu cere, conform 
regulamentului, actele domnului colonel!” 

Liniște. 

Mantaua de piele foșni. Mîna înmănușată scoase și îndreptă 
către noi ţeava unui revolver în timp ce șoptea dulce: 

— Și dacă aș trage? 

În aceeași clipă focul tras de Pluto izbucni ca un fulger. Smulse 
cascheta colonelului și, înainte ca acesta să-și revină, avea baioneta 
mea în piept și patul puștii lui Pluto îi zbura revolverul din mînă. Vocea 
acestuia, din urmă se auzi mîngiietoare: 

— Sus mîinile, domnule colonel, sau trag! 

Eram gata să izbucnesc în rîs. Doar militarii se puteau purta 
atît de imbecil. Apăsam baioneta în pieptul colonelului ca să subliniez 
seriozitatea amenințării noastre: 

— Ufl!... exclamă el, amenințător, mă recunoașteți. Ia-ţi baioneta 
și continuați-vă patrularea. Mîine să faceţi raport despre focul tras. 

— Nu vă cunoaștem, colonele. Știm doar că în timpul serviciu- 
lui am fost ameninţaţi de o armă și că, după regulament, am tras un 
foc de avertisment. 

Fără milă, Pluto continuă: 

— Sîntem obligaţi să vă ducem la corpul de gardă. 

Îl împinserăm încet spre corpul de gardă pe colonelul care înjura, 
dar ne făcurăm că nu înțelegem. Fu obligat să înainteze. 

Intrarea noastră provocă un adevărat tărăboi. Reinhardt, care 
dormea întins pe o masă, căzu pe jos, se ridică, luă poziția de drepți, 
făcu cei trei pași regulamentari spre colonel și cu o voce tremurînd de 
emoție, strigă: 

— Să trăiţi! Subofițerul Reinhardt aflat în timpul serviciului de 
gardă, raportează. Garda este formată din douăzeci de oameni, cinci 
în posturi fixe, doi în patrulă. În post sînt patru oameni: un soldat 
din Compania a 3-a cu două zile de arest, un trăgător de pe tanc și un 
soldat din Compania a 7-a cu șase zile, toți trei pentru că au întîrziat 
după stingere, și un cîine-soldat, cu trei zile, pentru că s-a ascuns sub 
un birou. Nimic special de semnalat domnului locotenent-colonel, 
încheie Reinhardt stacojiu. 

Von Weisshagen îl întrebă înțepat: 

— Cine sînt eu? 

— Sînteți comandantul batalionului de refacere din Regimentul 
27 disciplinar de tancuri, locotenent-colonel von Weisshagen. 

Pluto, cu un aer uimit, își lătră raportul: 

— Soldatul de rangul I Eicken, șeful patrulei de cazarmă com- 
pusă din doi oameni, raportează comandantului gărzii: l-am arestat pe 
locotenent-colonel pe terenul de instrucție al Companiei a 2-a. Nepri- 
mind răspuns la parolă și văzînd că la somaţie și la cererea actelor am 
fost amenințați cu un revolver, așa cum prescrie regulamentul, am tras 
un foc de avertisment cu o armă model 93, în așa fel încît cascheta pri- 
zonierului a fost smulsă de glonţ. L-am dezarmat pe prizonier și l-am 
adus în fața comandantului gărzii. Așteptăm noi ordine. 

Liniște. Tăcere mormânt. 

Reinhardt, complet depășit, se sufoca și dădea din cap, în timp ce 
colonelul îl privea pasionat. Pielea de pe ţeasta rotundă a lui Reinhardt 
se roșea și pălea rînd pe rînd: totul se amestecase în el. Colonelul își 
pierdu răbdarea și cu o voce dulce spuse cu reproș: 

— Am înţeles că mă cunoașteți. Sinteți comandantul gărzii. Sigu- 
ranța batalionului este în mîinile dumneavoastră. Ce ordine dați? Nu 
putem să așteptăm toată noaptea! 

Reinhardt era îngrozit. Ochii îi ieșiseră din cap de disperare în 
timp ce fixa pe rînd ușa, rastelul cu arme bine aliniate, recruţii drepți și 
încordați, perna și mantaua de pe masă, dovezi nefericite ale somnului 
său neregulamentar. Privirea sa se întoarse către locotenent-colonel 
și către noi, care, cu o bucurie neascunsă, aşteptam răspunsul eroului 
acelui moment, strivit de mai multă putere decît își dorea. Avea în fața 
lui un om, în aparenţă alcătuit ca toţi ceilalți, dar, din nefericire, înzes- 
trat cu broderii de aur și argint pe umeri; un om care pentru Reinhardt 
era Dumnezeu și Satana; care avea în mîinile lui viața și moartea și mai 
ales... mai ales! puterea de a spune cîteva cuvinte care l-ar fi expediat 
pe el, Reinhardt, în ceva atît de înspăimâîntător ca o companie de marș 
în spatele căreia se profila un front de zăpadă! Destinul său, în acele 
clipe, depindea de răspunsul pe care urma să-l dea atotputernicului 
colonel von Weisshagen, care aștepta cu un surîs batjocoritor pe buze. 

Creierul lui Reinhardt începu să macine, la început încet, apoi 
din ce în ce mai repede. Mugind ca un taur printre vaci, strigă la Pluto 
și la mine: 

— Ce-i purtarea asta?... Eliberați-l imediat pe colonel, șleahtă 
de imbecili! Este rușinos... Continuă cu un aer radios: Sinteţi arestaţi! 

Scuzele mele, domnule colonel! spuse el pocnind din călcîie, cretinii 
ăștia vin de pe front, asta le-a sucit capul. Ar trebui trimiși în fața cur- 
ţii marţiale. 

Privirea învăluitoare a locotenent-colonelului ne hipnotiza. 
Aventura depășise toate așteptările sale... chiar tipul de întîmplare 
care promitea să devină exemplară. 

— Deci asta-i părerea dumitale, subofițer? 

Își aranjă neglijent unul dintre revere, luă din mîinile lui Pluto 
revolverul și cascheta găurită, apoi se apropie de masă și arătă patul 
improvizat al lui Reinhardt. 

— Luaţi astea de aici! 

Zece mâini se repeziră şi totul dispăru ca prin farmec. Încet, 
locotenent-colonelul își întredeschise mantaua și carnetul cenușiu 
fu scos din buzunarul stîng. Cu gesturi căutate apăru și creionul de 
argint. Carnetul fu pus pe masă puţin înclinat, așa cum te învață la 
școala primară. Scriind, gindea cu voce tare. 

— Subofiţer Reinhardt, Johann, de serviciu în cadrul Companiei 

a 3-a, în calitate de comandant al gărzii, a fost găsit echipat neregula- 
mentar în timpul serviciului de gardă. Tunica era descheiată, centura 

și revolverul nu-i erau la îndemiînă, astfel încît n-ar fi putut apăra cor- 
pul de gardă cu armele ce-i erau încredințate, așa cum este ordonat în 

articolul 10678 din 22 aprilie 1939, privind serviciul de gardă. În plus, 
contravenea grav articolului 793 din aceeași dată, dormind pe masa din 

corpul de gardă. Pe lingă asta, a folosit o manta a armatei ca pătură. În 

fine, nu a respectat reglementarea 663 din 16 iunie 1941, promulgată de 

locotenent-colonelul von Weisshagen, cu privire la identificarea per- 
soanelor surprinse pe teritoriul cazărmii după ora 22. Comandantul 

gărzii nu are dreptul să ia nici o hotărîre cu privire la acest subiect, ci 

trebuie să-l anunţe imediat pe ofițerul de serviciu. 

Dintr-o mișcare se întoarse spre Reinhardt care rămăsese cu 
gura căscată de uimire. 

— Ai vreo observaţie de făcut? 

Reinhardt era mut. Locotenent-colonelul scoase o batistă albă 
ca zăpada și-și șterse monoclul. O muscă biziia în jurul lămpii. Von 
Weisshagen se îndreptă și lătră: 

— Soldat Eicken și port-drapel Hassel, duceți-l pe subofițerul 
Reinhardt la arest. Este arestat pentru mari lipsuri în timpul gărzii. 
Povestea o să ajungă la Curtea marţială. Soldatul Eicken este coman- 
dantul gărzii pînă la deșteptare. Patrula a executat corect serviciul de 
gardă, în spiritul regulamentului. 

Fără zgomot ușa se închise după el. Musca încetase să mai biziie. 

— Vino aici, tu! spuse Pluto, vesel, lui Reinhardt. Dacă încerci 
să fugi, fac uz de armă! 

Îl luă, zdrăngănind ameninţător inelul cu chei. Din celula 7 se 
auzea lătratul cîinelui prizonier. 

— Gura! strigă Pluto. Liniște, după ora zece! și îl împinse pe 
Reinhardt înăuntru. 

Cu zgomot, descuiasem broasca de la celula 13. 

— Gol pușcă, prizonier, și pune-ţi ţoalele pe pat, comandă Pluto 
care era în al noulea cer. 

În cîteva clipe marele Reinhardt stătea în fața noastră gol, un 
om neînsemnat și gras, care, despuiat de galoane, redevenise ceea ce 
era: un simplu agricultor. 

— Prizonier, apleacă-te! spuse Pluto, decis să aplice întocmai 
regulamentul și imitînd urletele răgușite ale sergentului Edels. 

Studie minuţios fundul pe care îl întinsese Reinhardt, un fund 
alb și rotund ca o lună plină. 

— Prizonierul n-are nimic ascuns, jubilă Pluto. 

Controlă apoi urechile nefericitului, complet descumpănit și 
mut, și anunţă cu aroganță: 

— Prizonier, nu cunoști regulamentul igienei personale, stabilit 
de corpul medical. Porcul nu știe că trebuie să-și curețe haznaua asta 
plină! Să scriem: am găsit prizonierul într-o stare de murdărie avansată, 
cu urechile deosebit de jegoase. 

— Chiar vrei să scriu? am întrebat. 

— Bineînţeles. Sint comandantul gărzii, da sau nu? Și respon- 
sabil de arestat? 

— Ah, mai taci, idiotule! Așa n-ajungi nicăieri! O să scriu dacă 
semnezi. 

— Bine, bine, spuse Pluto rîzînd, nu mai face atita gălăgie! 

Carnetul cu adrese al lui Reinhardt fu răsfoit cu cea mai mare 
atenţie. Fu rîndul unui pachet de ţigări, pe care Pluto îl adulmecă sub 
privirea interesată a prizonierului. Uriașul acoase un urlet: 

— Dumnezeule mare! Arestatul are ţigări cu opiu asupra lui! Ce 
facem? Le iau în consignaţie sau le dau la raport? Aș fi curios să văd 
mutra celor din Curtea marţială. Frate, hotărăște-te! 

— M-am săturat! spuse Reinhardt furios. Păstrează-le, neam de 
traistă! Și oprește-te din puricat! 

— Gura, arestat! Respectă gradele. Dacă nu, o să fiu obligat să-ţi 
aplic regulamentul special pentru cazuri dificile și-ţi reamintesc că 
atunci cînd îmi vorbești iei poziția de drepţi. Bagă-ţi asta-n dovleac! 

Rizînd mereu, Pluto își puse ţigările în buzunar, apoi adună 
într-un sac obiectele prizonierului, în afară de lenjerie și uniformă. îi 
întinse inventarul pe care îl alcătuisem. 

— Semnează aici! Așa n-o să avem probleme cînd o să ieși. 

Reinhardt încercă să verifice lista, dar Pluto i-o tăie scurt: 

— Nu ești în sala de lectură. Semnează și mișcă! Și atîrnă-ți 
cîrpele în afara ușii, ca să respectăm ordinele. 

Reinhardt stătea posac, gol ca Adam, sub mica fereastră a celulei. 

— Ei, arestat, roagă-te pînă la deșteptare, încheie Pluto, 
triumfător. 

Ieși din celulă și închise ușa cu zgomot. Să aibă în mîna lui che- 
ile celulelor îl făcea nebun de fericire, căci fusese mai adesea prizonier 
decât temnicer. În bucuria sa, telefonă tuturor subofițerilor de serviciu 
din diferitele blocuri ale cazărmii, cerînd mii de detalii de care niciun 
alt comandant al gărzii nu se interesase vreodată. 

— Ai vocea unuia trezit din somn? (Acesta și era adevărul, nor- 
mal.) Lipsă de disciplină. Să-mi faci un raport. Trimite-mi mâine, pînă la 
ora opt, situația armamentului și a muniției. Cine vă vorbește? Coman- 
dantul gărzii bineînţeles, drept cine mă iei? 

Subofiţerii, înnebuniţi, se aplecau deasupra situaţiilor, avînd 
o noapte albă în faţă. 

Foarte mulțumit de el, Pluto se răsturnă în scaun, cu picioarele 
pe masă, și-și reluă lectura pornografică însoțită de ţigări cu opiu, cînd 
se auzi un zgomot formidabil. 

Doi recruți năvăliră în corpul de gardă cu o persoană foarte 
agitată, îmbrăcată cu o rochie de bumbac înflorată, o batistă pe creștet 
și bocanci de infanterie în picioare. 

— Comandant al gărzii, spuse unul dintre recruți, trăgătorul 
tanchist Niemeyer raportează că în cursul patrulării am arestat această 
persoană care urina pe peretele Companiei a 3-a. A refuzat să-și dez- 
văluie identitatea, în schimb i-a învineţit ochiul trăgătorului Reichert. 

Pluto clipi. Îl recunoscusem amindoi pe Porta. Fără să-l învred- 
nicească pe recrut cu o privire, împinse un scaun spre Porta și-i spuse 
cu zimbetul pe buze. 

— Vreți să luaţi loc, doamnă? 

— Gura, idiotule! Nu mă călca pe coadă, că-ți ard una ca mocofa- 
nului ăla! i se răspunse cu totală lipsă de respect comandantului gărzii. 

Pluto îl împinse pe Porta pe scaun. 

— Scuzaţi, doamnă. Doamna a intrat în cazarmă pentru a căuta 
o bucăţică bună? Sînt comandantul gărzii soldat Eicken, mare specia- 
list. Pot să vă ajut, doamnă? 

Ridică fusta lui Porta, descoperindu-i izmenele militare pe 
genunchii ascuţiţi. 

— Oh, oh, cocheta!... Moda de la Paris pentru dessou-uri? Nu 
toate doamnele au așa ceva! 

Porta, beat, mort, se ridică: 

— Dă-mi pace, amice, sau adu-mi o bere! Sînt mort de foame! 

Recruțţii se volatilizară. Porta se puse pe sforăit. Pluto se aplecă 
la urechea lui și urlă să-i spargă timpanul: 

— La raport! 

Porta sări în picioare, tremurînd, și se bilbîi către zidul alb: 

— Soldat de rangul I Joseph Porta, prezent! 

Izbucniră cu toții în rîs. L-am cărat într-o celulă goală și de-abia 
a doua zi am aflat povestea aventurilor sale. Trecuse prin toate tractiru- 
rile și, după spusele lui, se săturase de femei pentru doi ani! La ultima 
i se șterpelise uniforma și cineva îi scrisese pe spate cu vopsea roșie 

„Porc”. Dar cine? I-ar fi fost greu să spună! 

Restul nopții îl petrecurăm jucînd cărți pe banii subofițerului 
Reinhardt, care, spunea Porta „nu va avea nevoie de ei pină la sfîrșitul 
războiului, moment după care nu vor mai valora nimic”. 

La opt dimineaţa, ofițerul de serviciu, locotenent Wagner, a fost 
gata să leșine la istorisirea uneia dintre nopţile cele mai bogate în eve- 
nimente pe care le cunoscuse vreodată cazarma. Punctul slab, pentru 
el, era că nu auzise focul de armă, ceea ce dovedea fără tăgadă, fie că 
dormea, fie că ieșise fără învoire. 

Îl cunoștea suficient pe locotenent-colonelul von Weisshagen 
pentru a fi sigur că, deja de cîteva ore bune, acesta aștepta raportul pe 
care, în asemenea circumstanţe, ofițerul de serviciu ar fi trebuit să i-l 
aducă la timp. Așa cum doi și cu doi fac patru, viitorul șef al companiei 
de marș urma să se numească locotenent Wagner. 

Cu gura căscată, analiza tragedia în toată splendoarea ei. Nu-și 
putu opri un miîrîit sălbatic cînd Pluto, zimbind, îi aminti de laudele 
locotenent-colonelului la adresa patrulei și, scrișnind din dinţi ca un 
cal care mușcă dintr-o sfeclă înghețată tun, ieși din încăpere. 

Era o dimineaţă însorită. 

Ne-am dus să-i luăm de la închisoare. Au făcut ultimul 
lor drum într-un camion care zdruncina și încerca să se 
împotmolească. 


Pe urmă, părură că se oferă gloanţelor noastre pentru a 
ne ușură sarcina. 
Și totul se petrecea în numele poporului german. 


Porta urcă ultimul în uriașul Krupp Diesel. Cutia de viteze 
scrișni. O scurtă oprire la postul de control, de unde luăm ordinul de 
misiune. 

Traversînd orașul, salutam toate fetele pe care le întîlneam; 
Porta începu o poveste scabroasă, Miiller îl rugă să o scurteze și de aici 
izbucni o ceartă în toată regula. 

Nu se sfîrși decît atunci cînd intrarăm în închisoare. 

Feldwebel-ul Paust, care conducea grupa, sări din camion și 
rămase agăţat de clopotul de la intrare. Patru dintre noi l-am urmat 
înăuntru, unde cîțiva infanteriști țineau locul gardienilor. Paust dispăru 
pentru a-și primi hârtiile de la Feldwebel, un cavalerist pleșuv, plin de 
ticuri. Porta întrebă cu interes: 

— Cum vă petreceţi timpul la pîrnaie? 

— Nu-i de invidiat! spuse un Gefreiter pe la cincizeci de ani, treaba 
voastră nu durează mult. În timp ce aici, cei pe care îi luaţi, îi cunoaș- 
tem de cîteva luni! Camarazi, orice-ai spune. Și măcar dacă ar fi ultimii, 
dar apar mereu alții. E o nebunie! 

— Ţine-ţi gura, Carl! spune un Obergefreiter, făcîndu-i semn cu 
cotul subordonatului său și uitîndu-se chiorîș spre noi. 

Priveam curioși micul corp de gardă, masa plină cu farfurii 
murdare, tabla neagră purtînd numere și observaţii despre celule. Cei 
verzi, erau condamnațţii la moarte; am numărat douăzeci și trei. Cei 
Toșii, erau cei care nu apăruseră încă în fața Curţii marțiale; erau mulți, 
în timp ce albaștrii (deţinuţii) nu erau decît paisprezece. Erau și alte 
culori, dar nu le bănuiam semnificaţia. 

Pe peretele opus, două fotografii, a lui Hitler și a generalului 
Keitel, fixau reci acel tablou al destinului. 

— Ce le pasă ăstora? spuse Stege. Azi este ziua terciului de 
mazăre și dacă nu ne întoarcem pînă la amiază, putem să ne punem 
pofta în cui. 

— Aha, faceţi pe durii, exclamă Gefreiter-ul. N-o să vă mai ardă 
de halit, gîndiți-vă la ce vă așteaptă! Am ieșit afară de douăzeci de ori 
în noaptea asta, așa de rău mi se face. 

— Sărmanul de tine, rîse Porta, voi și ceilalți iepuraşi de cîmp!!! 
ar trebui să staţi de-o parte cînd golim haznaua. 

— Gura, Porta! comandă Miller. 

În faţa mutrei acre a lui Porta, paznicii se retraseră nervoși, ca și 
cum le-ar fi fost scîrbă de noi. Un zgomot de chei ne-a ajuns la urechi, 
o femeie strigă, apoi tăcu. Porta aprinse o ţigară cu opiu, Stege se aple- 
case să-și examineze bocancii bine lustruiţi; un infanterist așezat la 
masă desena pe un petic de sugativă. Atmosfera era la fel de încărcată 
ca înaintea unei furtuni de august, la ţară. 

Soneria telefonului ne făcu să tresărim. Obergefreiter-ul se ridică 
cu apatia unui sclav și răspunse: 

— Da, domnule grefier, grupa este aici. Da, familia va fi înști- 
ințată conform regulamentului. Nimic deosebit de semnalat. Închise. 

— Sinteți așteptați, spuse el cu efort. 

— Ca la o căsătorie la primărie! spuse Pluto. Toţi așteaptă. De 
s-ar sfîrși odată, bunule Dumnezeu. O să înnebunim! 

Încă vorbea cînd ușa se deschise, lăsînd să treacă o telefonistă 
din armată, însoțită de un subofițer între două vîrste, amîndoi îmbră- 
caţi în zeghea condamnaților. În spatele lor mergea Feldwebel-ul de 
cavalerie, și, ducînd dosarele sub braţ, Paust care clipea nervos din 
ochii săi albaștri. 


[1] Nume peiorativ pentru infanteriști (n. trad.) 

Încadrînd prizonierii, părăsirăm închisoarea. Cei din camion 
o ajutară politicoși pe fată să urce, deși subofițerul părea să aibă mai 
multă nevoie de ajutor. Mașina demară cu o smucitură sub privirea 
dușmănoasă a sentinelelor și, zgîlțiindu-se, luă drumul cazărmii. 
Prima parte a călătoriei se scurse fără un cuvint; îi priveam 
intimidaţi pe cei doi prizonieri. Pluto a fost cel care a rupt tăcerea 
oferindu-le o ţigară cu opiu. 
— Luaţi de aici, face bine. 
Amâîndoi luară ţigările avizi și începură să fumeze cu febrilitate. 
Porta se aplecă înainte, ţinîndu-se de transversala plafonului. 
— De ce vor să vă împuște? 
Tinerei îi scăpă, ţigara și izbucni în plins. 
— Nu voiam să te chinui, spuse stîngaci Porta, dar îmi place să 
știu ce fac. Trebuie să înţelegi. 
— Cretinule! strigă Miiller, dîndu-i una după ceafă, ce te doare? 
O să o afli la Senne! (Își trecu braţul pe după umerii telefonistei.) Liniş- 
teşte-te, surioară. Este un prost. Întotdeauna se amestecă unde nu-i 
fierbe oala. 
Fata plingea în tăcere. Motorul hîrîia din cauza pantei abrupte. 
Paust, în spatele lunetei de la cabină, ne observa, stind și fumînd. 
Bătrinul ne arătă un morman de pietre la marginea drumului, unde 
lucrau cîțiva prizonieri de război și cîțiva localnici. 
— De necrezut! Repară!... Nu-i niciodată prea tirziu. Ne plimbăm 
prin hîrtoape de nu mai știu cînd. 
Bauer voia să afle dacă Porta are de gînd să treacă pe la Pisica 
neagră pe înserat. 
— Lieschen și Barbara vor fi acolo. O să ne distrăm. 
— Și eu, dar numai pînă la zece. Pe urmă mă duc la inaugurarea 
unui bordel pe Miinchener Gasse. 
O ambulanţă cu sirena urlind depăși cu greu camionul. 
— Te ameţesc cu sirenele astea, spuse Bauer, aruncînd o privire 
prin geam. 
— O naștere grea, sau un accident, spuse Miiller. 
— Femeia mea a avut o hemoragie la al doilea. De-abia au 
salvat-o. Sînt bune și spitalele astea moderne cu ceea ce numesc ei 
transfuzie de sînge. 

— Ai văzut-o pe noua sosită la cantina Companiei a 2-a? E o 
apariție! 

În același moment un șoc violent ne aruncă unii peste alții. 
Vehiculul căzuse într-un șanț. 

— Cretinule! strigă Porta șoferului. Nu poți să fii atent? Crezi 
că ești pus aici ca să ne omori, ai? 

Răspunsul se pierdu în zgomotul motorului. Cerul acoperit toată 
dimineața, se lumina și soarele apărea dintre nori. 

— Se face frumos, spuse Stege. Cu atît mai bine, azi vreau să ies 
cu o puicuţă pe care am agățat-o ieri. 

Porta se puse pe ris. 

— De ce te duci mereu pe lac cu gagicile tale? O să vi se înmoaie 
noada în bărcile alea putrede, pline cu apă. Vino, mai bine cu mine la 
Miinchener Gasse, poţi să-ți aduci și fetița. 

— N-aveţi alt subiect în afară de poveștile astea dezgustătoare 
cu femei? șuieră Miller nemulțumit. 

— Oh, tu, tată mare, spuse Porta ameninţător, trăncăni cam 
mult în ultima vreme. Noi nu ne băgăm în discuţiile tale pe ascuns 
cu preotul. Vezi-ţi de oile tale. O să vedem pe front ce-i de capul tău, 
țărănoi din Schleswig! 

Miller sări și trimise o directă spre Porta care se eschivă la 
timp și-l pocni cu dosul mîinii peste gât. Miiller se prăbuși în fundul 
camionului. 

— A căutat-o, spuse Bătriînul. Știu că are o vîrstă, dar, ori și cât, 
totul are o limită. O să-i vorbesc la întoarcere. 

— Iar eu o să-i sparg botul, spuse Porta cu un aer care nu pre- 
vestea nimic bun. 

Pluto anunţă ultima bombă: știa din sursă sigură că vom fi 
mutaţi într-o fabrică de tancuri ca să probăm noul Panzer 6, supra- 
numit „Tigrul regal. 

— Domnul are taine cu Cur-Încălţat? îl ironiză Stege. 

— Bunule Dumnezeu, ce-aveţi de faceţi scandal din orice? strigă 
Pluto. 

— O întrebare tîmpită! strigă Bătrînul. Crezi că mergem la plim- 
bare? Ce-ai în loc de inimă? 


36 


Asasinat din raţiuni de stat 


— Nuvreţi să faceți puţină liniște? întrebă pe neașteptate, spre 
mirarea noastră, bătrinul subofițer. 

Camionul se clătina pe drumul desfundat de vehiculele grele 
ale armatei. Căzurăm pe gînduri privind în gol. Miiller, revenindu-și, 
rămase ghemuit în colțul său cu un aer și mai acru ca de obicei. Tiînăra 
fu aceea care rupse tăcerea. 

— Are cineva o țigară și o pastilă pentru dureri de cap? 

Stege îi oferi ţigara. Mîna sa tremura cînd i-a aprins-o cu bri- 
cheta luată din Franţa cu trei ani în urmă. Ne căutam cu sîrguință prin 
buzunare după comprimatele pe care știam că nu le avem. Porta trase 
geamul de la cabina șoferului. 

— N-aveţi vreo pastilă, voi ăștia? Pentru dureri de cap. 

Paust rînji: 

— Am una în P-3817l-ul meu, dar este radicală. Pe cine îl doare 
capul pe aici? 

— Pe fată. 

Urmă o tăcere jenantă. Geamul fu rapid tras la loc cînd se auzi 
un „Porcule!” aruncat de Pluto. 

— Ar vrea unul dintre voi să-mi facă un serviciu? întrebă sub- 
ofițerul. Și fără să mai aștepte răspunsul continuă: sînt din 76 artilerie. 
Încercaţi să-l găsiţi pe subofiţerul Brandt din bateria a 4-a şi rugaţi-l să 
vadă dacă soția mea a primit banii. Ea locuiește la Dortmund, la fiul 
cel mare. Vrei să faci asta? îl întrebă pe Stege. 

Acesta tresări și bilbii ceva. 

— Nu face decît prostii, i-o tăie Pluto. O să mă ocup eu, am un 
camarad în 76, Paul Groth, îl știi? 

— Da, la bateria a 2-a. Și-a pierdut un picior în 41 la Brest-Li- 
tovsk. Salută-l din partea omului cu gazul. Asta era înainte de război, 
explică el. 

Tînăra, interesată, se trezi din toropeală și puțină viaţă îi apăru 
în obraji. 

— Vreți să faceți și pentru mine ceva? spuse ea nesigură. Daţi-mi 
o hîrtie și un creion. 

Zece creioane îi fură întinse. Bătrînul îi oferi o hirtie de scris 


[2] P-38 sau Parabellum: pistol de calibru 9 mm, lung, încărcător de 15 
gloanţe, bătaie la 200m. Poate trage foc cu foc și în serie. (n. trad.) 

cazonă, care putea fi lipită ca un plic. Scrise nervoasă, în grabă, reciti, 
lipi și-i dădu plicul lui Pluto. 

— Vreţi să o trimiteţi? 

— S-a făcut, fu răspunsul scurt, iar hîrtia dispăru într-un buzunar. 

— O să căpătaţi o sticlă de vin, dacă o duceți chiar dumnea- 
voastră, biigui ea. 

Grăbită, îl cîntări pe docherul uriaș, în uniforma lui pătată de 
ulei, cu casca de oţel dată pe ceafă, cu arma între picioarele încălțate 
cu bocanci scurţi de infanterist; pantalonii îi fluturau pe deasupra; 
vestonul scurt, cu reverele purtînd capete de mort din argint, părea 
lungit de pielea neagră a cartușierei închise, în care cartușele luceau 
amenințătoare. 

— N-ai grijă..., spuse încet uriașul. Va fi exact așa cum vrei. Pluto, 
aici de față, este cel mai bun poștaș din Reich. 
— Mulţumesc, soldat, n-o să te uit niciodată. 

Se făcu liniște. Soarele îndepărtase norii și încălzea puternic. Un 
Oberschiitze începu să fluiere un cîntec și ceilalți îl acompaniară. Dar se 
opriră brusc, tulburați, ca și cum și-ar fi dat seama că fluieră în biserică. 

Mașina se opri și Paust strigă sentinelei: 

— Grupă din Compania a 2-a de gardă: un Feldwebel, un subofițer, 
20 de oameni, 2 condamnați. 
Sentinela verifică. Un Feldwebel scoase capul din baracă și strigă: 
— Poligonul 9. Sinteţi așteptați! Ce-ai frecat-o atîta? 
— Rahat! răspunse Paust. 

Fără a mai aștepta răspunsul, o luarăm pe drumul nisipos, prin- 
tre barăcile-dormitor pentru stagiul ce se făcea pe terenul de instrucție. 
Satul în ruină pe care îl traversarăm fusese locuit, cu mult timp în urmă, 
de țărani pașnici, dar acum era pustiu și ferestrele goale se căscau spre 
oamenii în uniformă, care, cît era ziua de lungă, făceau instrucție prin- 
tre casele și grajdurile abandonate. 

— Să sperăm că mai rămîne mazăre, se plinse Schwartz. O dată 
e ceva bun și trebuie să fim în misiune. 

Nu-i răspunse nimeni. 

— Un iepure! strigă Porta excitat, arătind ceva ce dispărea în 
mărăcinișul uscat. Toţi căscarăm gura. Adevărată mană cerească, gemu 
el, și ne fuge de sub nas! 

— Ultima dată cînd am văzut unul, eram în România, aproape 
de Dunăre, spuse Pluto. 

— Cînd l-am curăţat pe nemernicul ăla, rîse Porta, care uitase 
de iepure pentru a evoca viaţa de nabab pe care o ducea pe atunci. 

Maşina se opri. Înjurind, Paust sări jos. 

— Unde-i poligonul 9? Idiotul ăsta s-a rătăcit. Am ajuns pe pista 
de sărituri. 

Nu primi nici un răspuns. Despături o hartă, o întoarse pe toate 
fețele și dură un secol pînă găsi drumul bun. Camionul întoarse și se 
scufundă în nisip. În afară de condamnaţi am coborit cu toţii ca să-l 
împingem. 

— Sînt unii care ar trebui să dea o raită prin Rusia, prezise Pluto; 
vor învăţa și altele decît ce se-nvață pe cîmpul ăsta nenorocit! 

— S-a zis cu mazărea! gemu Schwarte, necăjit. 

— Mă piș pe mazărea ta! urlă Stege. Mușcă-te de cur dacă ţi-e 
foame! 

— Nu ţi s-a vorbit, căcăcios de pe front! i-o întoarse Schwartz 
furios. 

Bătaia era gata să izbucnească, atunci cînd mașina porni în 
sfirșit. Ne urcarăm din mers; nu după mult timp o altă oprire; era în 
fine poligonul 9. Feldwebel-ul Paust comandă: 

— Pluton de pedeapsă, înainte. 

Nervoși, sărirăm și ne aliniarăm înaintea lui Paust uitîndu-i 
complet pe condamnați, ceea ce-l înfurie pe un locotenent din Feld- 
gendarmerie!?]. Paust, în plină învălmășeală, începu să vorbească fără 
șir. Urlă cu o voce care răsună pînă la liziera de brazi, unde un grup de 
civili și de militari așteptau întorși către noi. 

— Prizonieri, înainte!... Mai repede, mai repede... un, doi, un, doi, 
băieți! 

Lovindu-se unul de altul, condamnațţii în zeghe coboriră din 
camion și se aşezară, aproape umili. În stînga grupei, fata în spatele 
subofițerului. 

Locotenentul era roșu și desfigurat. Trăgea degeaba de centura 
lată și de revolver. 

— Prezentați-vă, domnule, prezentați-vă! Ce așteptați? 
[3] (germ.) FELDGENDARMERIE: Jandarmerie de campanie (n. trad.) 

Paust, din ce în ce mai nervos, zbiera: 

— La dreapta, la dreapta, privirea înainte... atenţiune, la dreap- 
taaa! Se întoarse și pocni din călcîie: Feldwebel Paust, comandantul 
plutonului de execuţie, din compania de gardă, Regimentul 27 tancuri, 
Compania a 3-a, prezent cu doi condamnați. 

Locotenentul răspunse la salut, se întoarse și dispăru printre 
brazi. Porumbei cu picioarele acoperite de pene gîngureau printre 
seminţele risipite pe jos. În depărtare cînta un cuc. Ne gândeam la un 
jos copilăresc: „Cîţi ani mai am de trăit?”, numărînd de cîte ori cîntă 
pasărea invizibilă. 

— Condamnații la mijloc, cu doi oameni în spatele lor, ordonă 
locotenentul. 

Puțin mai departe de drum, pe jumătate ascunse de tufișuri, se 
vedeau trei cutii de lemn. Pălirăm: erau trei sicrie. 

Soarele strălucea, cîțiva gradaţi fumau, porumbeii uguiau. Un 
mascul alerga, neîndemînatic, în spatele a două femele care se învir- 
teau cochete. Armele erau calde în mîinile asudate. Stege, cu gîndurile 
aiurea, se juca cu catarama centurii. 

Grefierul dădu dosarul unui sergent de cavalerie; nu reușea să 
pună ordine în hârtiile colorate pe care le frunzărea vîntul. Cu o voce 
Sonoră, începu să citească: 

— În numele Fiihrerului și al poporului german, curtea marţi- 
ală condamnă pe Irmeard Bartel, născută la 3 aprilie 1922, telefonistă 
auxiliară a Wehrmachtului, lucrînd la Bielefeld, la împușcare pentru 
apartenenţă la o organizație comunistă ilegală și pentru răspîndirea 
de manifeste împotriva securității statului în cadrul cazărmii. Con- 
damnatul este scos din toate drepturile și bunurile sale revin statului. 

Aceeași condamnare pentru bătrinul subofițer, dar pentru „refuz 
de a executa ordinele în timpul serviciului la lagărul 6”. Terminînd 
de citit, grefierul îi făcu semn locotenentului, iar acesta îi dădu cîteva 
ordine lui Paust. 

— Pluton de execuţie, la dreapta! Înainte, marș. 

Nisipul era prăfos sub picioarele noastre. Fata se poticni, dar 
Pluto o sprijin și ea căzu doar în genunchi. Fu un scurt moment de 
dezordine. Porumbeii, pe care, ordinele țipate îi goniseră, reveniseră, 
încrezători, aproape printre picioarele noastre. 

De după o cotitură apăru ceea ce așteptam cu toții, dar care ne 
provocă totuși un șoc: stilpii condamnaților la moarte. 

Erau șase; șase pari de gard obișnuiți, fiecare cu o fringhie nouă 
trecută printr-un inel. 

— Pluton, stai! ordonă Paust. La picior arm. Prima grupă la stilpi 
împreună cu condamnații. 

Bătrînul respira atît de greu încât ne atrase tuturor atenţia; era 
grupa noastră. Ezitarăm, apoi disciplina învinse. Avansarăm, muţi, spre 
parii care fuseseră cîndva copaci pentru a fi devenit acum instrumente 
ale morţii. Mergeam singuri ca printr-un deșert. În spatele nostru, civi- 
ii și restul plutonului așteptau în tăcere. Păreau că ne împing tot mai 
departe. Doisprezece oameni ca oricare alții înconjurau doi oameni 
care urmau să moară: nici un actor nu și-ar fi putut juca rolul așa cum 
și-l jucau aceștia doi... livizi, inconștienți, ireali. 

Și dacă, în acele clipe, am fi luat-o la fugă? Sau dacă pușca mitra- 
lieră a Bătrînului ar fi lătrat către superiori? Și apoi... Aici erau șase 
stilpi, dar în alt loc erau mai mulţi, destui pentru o duzină și mai bine... 

Bătrînul tuși; condamnatul în zeghe tuși; era praful. Aveam 
nevoie de ploaie, ar fi spun un țăran. Da, ploaie... măcar dacă ar fi plo- 
uat... Ne-am fi simțit mai siguri. 

— Grupa întîi, stai! comandă Bătrînul înnăbușit. Murmură ceva 
de neînțeles unde apărea cuvîntul „Dumnezeu”. Știam că cei de la lizi- 
eră nu ne pot auzi. 

Tînăra se clătina gata să leșine. Pluto îi suflă printre dinți: 

— Curaj, fetițo. Nu le arăta că îţi este frică. Strigă ce vrei, nu-ţi 
vor mai face nimic în plus. 

Bătrînul ne făcu semn, mie și lui Stege: 

— Voi doi cu bătrinul, Pluto și Porta cu fata. 

— De ce noi? protestă Stege cu voce joasă. 

Dar înaintarăm. Trebuia să o facă cineva. Ceilalţi erau mulțumiți 
că nu fusese rîndul lor și întorceau capetele jenați... mai întâi ca să nu 
vadă suferința nenorociților, apoi ca să-și ascundă ușurarea. 

Stilpii erau descojiți și zgrunțuroși la înălțimea pieptului, căci 
mai fuseseră folosiți în numele poporului german. Ce făcea în acele 
clipe poporul german? Era ora prinzului sau a siestei. 

Sfoara nouă, mirosind a cînepă era puţin prea scurtă, Bătrînul 
subofițer își supse burta, dar nodul tot nu ieși bine. Stege plingea. 

— Am să trag în copaci, șopti el, sărman bătrîn. Nu în tine, îţi 
promit. 

Fata începu să ţipe. Nu era țipăt de femeie, ci un urlet profund, 
de animal. Porta sări înapoi, scăpă arma, își șterse mîinile transpirate 
pe fund, își ridică arma și fugi în zig-zag spre plutonul care aștepta 
la douăzeci de metri. Ne grăbirăm și noi, ca și cum am fi fugit din 
fața furtunii. Un preot cu galoane violete și o cruce în locul vulturului 
blestemat, porni spre condamnați. Tînăra tăcuse. O pală de vînt ridica 
praful în spirală. Preotul murmură o rugăciune ridicîndu-și mîinile 
către cerul limpede, ca pentru a-l lua martor pe Dumnezeu la toată 
scena. Grefierul făcu doi pași înainte și citi cu glas tare: 

— Aceste execuţii au fost ordonate pentru a apăra poporul și 
statul de crimele comise de cele două persoane, condamnate de dreptul 
civil și militar conform paragrafului 32 din Codul penal. 

Se retrase rapid. Paust luă comanda; era livid și privea disperat 
deșertul de nisip. 

— La dreapta, privirea înainte, încărcați arm'! 

Chiulasele și cartușele clănțăniră. 

— La picior arm! La umăr arm'! 

Paturile armelor s-au înfipt în umeri, privirea urmărea ţeava 
neagră-albăstruie, lucitoare. În fața noastră era ceva alb, vînatul, pînza 
albă în spatele căreia bătea o inimă, o inimă ce bătea gata să se rupă. 
Stege își trase nasul și șopti: 

— Trag într-o cracă. 

— Atenţiune! 

Fata scotea gemete nearticulate. Plutonul tremura, pielea cure- 
lelor scrâșnea. În spate, cineva s-a prăbușit leșinat. 

— Foc! 

O răpăială scurtă a celor douăsprezece arme și o lovitură surdă în 
cei doisprezece umeri. Avuseseră loc două asasinate din rațiuni de stat. 

Cu ochii scoși din orbite priveam hipnotizați cele două corpuri, 
care atîrnau și pendulau în sfori. Bătrinul subofițer căzu la pămînt, 
nodul desfăcîndu-se, picioarele i se mișcară sacadat, iar unghiile i se 
înfipseră în nisipul care se înroșea. Porumbeii speriaţi se roteau în 

cercuri largi. Tînăra murmură „mamă” într-un lung horcăit. Cei patru 
geniști din al 57-lea se îndreptară spre stilpi. Doctorul militar aruncă o 
privire indiferentă cadavrelor și semnă certificatele. Ca într-un coșmar 
auzirăm vocea lui Paust: 

— În maşină! 

Tremurînd ca beţivii, ne-am așezat la locurile noastre. Stege avea 
fața brăzdată de urma neagră a lacrimilor, toți eram mai albi decit creta. 

Depășirăm tăcuţi santinelele; doar motorul mîrîia, era o mașină 
bătrină care văzuse destule lucruri! Ajunserăm în dreptul grămezii de 
pietre unde lucrau prizonierii de război. 

— Douășpe fără douăzeci, spuse Miiller cu vocea spartă. 

— Cum trece timpul... 

— S-a dus mazărea! aminti Schwartz. 

— Westfalian mizerabil! urlă Stege. Porcule! O să-ți stîlcesc mutra 
și-o să te umfli de mazăre trei săptămîni... 

Sări la Schwartz, răsturnîndu-l, și-l ţintui cu un pumn sălbatic, 
în timp ce cu mîna liberă încerca să-l sugrume. Pluto și Bauer reușiră 
cu greu să-l stăpinească pe Stege, pe jumătate nebun, și-i smulseră 
victima. Peste toată agitația vocea lui Paust urla: „Staţi liniștiți, adu- 
nătură de idioţi!” dar ea nu impresiona pe nimeni. 

La cazarmă sărirăm prefăcut indiferenți din mașină. 

— Plutonul este liber pentru restul zilei, după ce armele vor fi 
curățate. 

Trecurăm clătinîndu-ne prin fața recruţilor curioși și speriaţi 
care se întorceau de la cantină. În cameră, Bauer strigă: 

— Ne întîlnim la Pisica neagră? 

Porta se întoarse pe călciîie și-și aruncă arma spre capul lui 
Bauer, explodînd: 

— Fă ce vrei, mizerabilule, culcă-te cu Pisica Neagră, dar 
lasă-ne-n pace! 

Bauer se feri în ultima clipă de armă. 

— Oh! rînji un Gefreiter, sînt unii cu nervii la pămînt! 
Era de la secţia a 2-a. Pluto își trinti pumnul în mutra lui. 
— Şi e unul cu ochiul învinețit, ai? 

Cum Porta ajunge popă 


— Slujbă pe front? strigă Porta nerespectuos, o să am eu 
grijă! Și o să vedeţi de ce! 


Eram în sala armelor jucînd cărţi. Porta, singurul căruia îi suri- 
sese norocul, adunase în fața lui o sumă considerabilă. Armurierul 
Hauser, în schimb, pierduse aproape 200 de mărci și se sătură brusc. 

— Destul, dă-ncoa sticla, spuse el morocănos. 

Pluto îi întinse sticla pe a cărei etichetă scria „petrol”, dar al 
cărei conținut era un amestec de coniac și de votcă. Hauser i-o întinse 
lui Porta care o dădu și el mai departe. 

Rigiituri puternice răsunară printre armele bine aliniate în 
rastel și lucind sub stratul subțire de unsoare. 

— Puicuţa aia slabă cu care erai aseară, îl întrebă Stege pe Bauer, 
unde ai agățat-o? Nu-i femeia Feldwebel-ului Schroder? Dă bine din 
fund. Dacă află, n-aș vrea să fiu în locul tău! 

Bauer se lăsă pe spate și izbucni în rîs: 

— Cât timp porcul ăla circulă într-un vagon de cărat vite între 
Varșovia și Kiev, nu-i nici un pericol! Nu trebuie să sufere ea dacă 
Cur-Încălțat l-a pedepsit. Azi este ziua ei. O mică petrecere la care vă 
invit. Atacăm la ora 9. Văduva pe termen scurt o să scoată tot alcoolul 
bătrînului, și bunul Dumnezeu mi-e martor, are ce! Ea zice că el n-o 
să mai aibă nevoie, căci e atît de gras încît un Ivan, chiar și orb, n-ar 
putea să tragă pe lingă! 

— Eram la Statul Major, cînd, Cur-Încălţat a tăbărât pe el. Merita! 
Brandt și cu mine am crăpat de ris. A fost mutat într-o companie de 
marș, așa că dacă nu găsește repede o vacă de muls, în două săptămîni 
o să ajungă cît un ţir. 

Pluto îl imită pe von Weisshagen: „Ei, Feldwebel, nu crezi că 
este loc destul pentru decoraţii pe pieptul tău uriaș? „Da, colonele”, 

strigă imbecilul care făcea pe el de frică. „Perfect, continuă Cur-Încălţat, 
privindu-l din spatele monoclului strălucitor, atunci trebuie să mergi 
într-un loc mai expus. De aceea v-am mutat la 104 vînători, care vă vor 
aprecia la fel de mult ca noi, pînă în ziua în care am descoperit cum 
confundați serviciul cu timpul liber.” 

— AT fi trebuit să vezi cum s-a strecurat animalul pe ușă. Te-ar 
fi scîrbit. 

— Porta, spune-ne o poveste, ceru Bătrînul, dar să aibă sare și 
piper! 

— Pricep eu cam ce vrei, păgînule, dar azi este duminică, deci o 
să vă spun o istorie moralizatoare, copiii mei. O să aflați cum am ajuns 
preot, adică popă, cum spun rușii. 

Ridică piciorul și slobozi cîteva bășini. 

— Mirosiţi prieteni. Deci, era pe vremea cînd ne luptam în Cau- 
caz, spre Maikop și Tuapse, ziua în care Ivan și-a bătut joc de noi cu 
șmecheria cu copacii! 

— Ce întîmplare! spuse Stege. Îți amintești cum și cei mai șme- 
cheri s-au făcut fărime pe trunchiurile tăiate? 

— Ia zi, îl întrerupse Porta, cine povestește aici? Deci, să continui: 
după treaba asta am luat drumul Georgiei, pînă într-un sat păduchios, 
dar care avea un nume ce-i făcea plăcere lui Ivan: Proletarskaia. Acolo 
lucrurile s-au împuțit și a trebuit s-o ștergem, dar mai înainte Ewald 
m-a căutat și mi-a spus... 

— Cine-i Ewald? întrebă Bățrinul. 

— Mareșalul Kleist, dobitocule. Nu poţi să ghicești? Ţi-am mai 
spus o dată să-ţi ţii gura! Deci, știți că atunci cînd ne luăm tălpășița 
trebuie să lăsăm un pluton de acoperire, ca Ivan să nu se prindă imediat. 
După douăzeci de ore această forță aruncă totul în aer înainte de a se 
face nevăzută. Ewald, cum v-am mai spus-o, știa că eu sînt un soldat 
prima. „Ascultă mult iubite și nemaipomenite Obergefreiter Porta, cum 
îmi spunea el în intimitate, Ivan ne-a tras așa o chelfăneală să nu mai 
pot să las prea mulţi aici. Dar cum faci cît jumătate din acest regiment 
de iepuri de cîmp și cum nu există armă care să te omoare, ajută-mă 
să scot corpul de armată din contactul cu inamicul. Descurcă-te cu 
colegii din față.” Mi-am numărat luptătorii și-am strigat „La ordinele 
dumneavoastră, domnule mareșal!” 

— Ia spune-mi, întrerupse Stege, făcînd cu ochiul către noi, erai 
deci la Statul Major? 

— Bineînţeles, răspunse Porta agasat, eram de serviviu pe lingă 
ștabi și-i dădusem deja lui Ewald informaţii mîna întâi. Ofițerii lui? 
Niște bebeluși față de mine! 

— Atunci e de-a dreptul curios că nu ești general, spuse Bătrînul, 
Kleist ţi-o datora! 

— Lasă prostiile, știi foarte bine că uniforma lor nu mă prinde. 
Nu pot să suport gulerul roșu. Tacă-ţi gura și lasă-mă să vorbesc! Am 
rămas deci pe poziţii ca să-l enervez puţin pe Ivan, știind că o să dau 
de dracu dacă se prinde. Mă cheamă Josef, ca pe Stalin, dar nu-i sufi- 
cient. Rumegam toate astea cînd, într-un adăpost, am descoperit un 
preot de-al nostru bine hărtănit. Mi se spusese că rușii își reluaseră 
obiceiurile și m-am gîndit că n-o să fie prea aspri cu o uniformă pioasă. 
Mi-am pus ţoalele mortului și i le-am dat pe ale mele... și trebuie s-o 
spun, puricii lui mi-au fost foarte credincioși. Ce mai conta, eram grozav 
cu violetul ăla la guler și cu o cruce atîrnată după gât, ca într-un ordin 
inventat de marele Hermann. Aţi fi rămas muţi de uimire! 

— Desigur, spuse Bătrînul tăvălindu-se de ris. 

— Cit ai zice pește Ivan era peste noi, nu mai trebuie să v-o spun. 
M-au tîrît în fața comandantului, un colonel sălbatic cu epoleţi de tablă 
și cu ochii de canibal, iar acesta a început să zbiere: „Nu-i adevărat! 
Tocmai l-am spînzurat pe al nostru pentru viol și ne pică alt popă din 
faţă. Habar n-aveam unde o să mai găsim unul. La dracu, vii cu noi sau 
te spinzurăm?” Am răspuns smerit, ținînd crucea așa cum îl văzusem 
pe preotul nostru: „Da, șefule, o să fiu preotul vostru.” Mi-au dat ţoa- 
lele preotului spînzurat și m-am trezit omul lor. Vă întrebaţi dacă mă 
așteptau vremuri mai bune? Primo, un popă are de băut. 

Porta se opri o clipă, puse mîna pe o sticlă și sorbi, de data asta 
era „ulei pentru puști”, rigîi, scăpă o altă bășină și continuă: 

— Puteam să ciordesc, să halesc cît zece, să mă culc cu enoria- 
șele... viața unui pașă... Și mai ales să trișez la cărți, dar asta exact așa 
cum trebuie. 

Ridea bătînd din palme. 

— Aveam o grămadă de prieteni și mă considerau un popă exce- 

lent. Seara, alături de colonel și de trei maiori, trișam că s-ar fi înroșit și 

un copil de țiță! Am căutat o seară întreagă asul de pică, potul pe el era 
de cîteva mii de ruble, și unde credeți că l-am găsit? Colonelul stătea pe 
el! Dacă n-ar fi sosit garda, l-am fi sfișiat! Într-o bună zi un general de 
divizie a sosit în inspecție. Mi s-a ordonat un serviciu religios, dar de 
unde vin pentru împărtășanie? Am luat un bidon de votcă. „Ce puteri 
demonice în vinul ăsta!” a strigat comandantul, iar cînd toţi ceilalți au 
îngenuncheat, a cerut supliment. Am tras și eu o dușcă bună și i-am 
binecuvîntat pe toți regulamentar. 

— De unde le scornești pe toate, roșcovanule? spuse Bătrinul. 
Cum le-ai inventat? 

— Pe onoarea mea, n-am născocit nimic. Doar că am o memorie 
foarte bună. Dacă nu mă crezi, te trag în ţeapă! 

Am mai rămas cîteva clipe bînd și trăncănind. 

— Oare o să se termine totul într-o bună zi? întrebă Stege. În 
ziua în care o să se sfirșească războiul... o să mă culc într-un cîmp cu 
trifoi și o să ascult păsările. Fără program și regulament. 

— lareuosă mă culc cu o puicuţă, tot fără control de timp, rînji 
Pluto. Au rămas atît de puţini bărbaţi, că o să ne putem permite mai 
multe fete în același timp. 

Se făcu liniște. Fiecare evoca sfirșitul războiului. Porta se ridică 
deodată, luă o mitralieră și imită gestul de a secera cîțiva dușmani 
imaginari. 

— Eu osă închei cîteva socoteli mai vechi cu scula asta. Sînt vreo 
douăzeci de naziști pe care i-aș vrea morți. lar dacă pun mîna vreodată 
pe SS Heinrich, o să-l tai în bucățele cu mîna mea. 

— Prostii. Nu vă gândiţi decît la răzbunare. N-o să vă ajute cu 
nimic. Trebuie să-i uităm. 

— Ia spune-mi, parcă erai cu noi cînd l-am lichidat pe căpita- 
nul Meyer. 

— Mare diferenţă! Eram pe front și în legitimă apărare. Cînd 
războiul va fi pierdut se vor ocupa învingătorii Germaniei de ceilalți, 
sînt destul de proști ca să o facă. Nu mai trebuie să-i ajutăm și noi. 

— Spui mereu că o să fim învinși, l-am întrerupt. Dar dacă o 
să cîştigăm? 

M-au privit cu toţii ca pe un nebun. 

— Ce tot spui acolo, ai căzut în cap? 

Porta mă scărpină pe cap ca pe o maimuţă. 

— Eu așa cred. N-aţi auzit de armele „V"? Cercetătorii germani 
lucrează și n-o să fiu prea surprins dacă or să inventeze o armă diabolică. 

— Dacă te gîndești la arme chimice, fii sigur că le avem, dar nici 
Adolf, nici ceilalți n-o să le folosească. Nu ești pe calea cea bună, Sven. 

— Chiar crezi că putem cîștiga? spuse Bătrinul sceptic. 

— Da, cred, i-am răspuns iritat. Cu cît merge mai rău, cu atât 
capăt convingerea că se pregătește ceva. Războiul ăsta nu-i doar al 
lui Hitler, este al întregului popor german. Dacă or să fie învinși, nu 
vor avea suficientă imaginaţie ca să treacă peste asta, consideriînd că 
totul este pierdut. Ei încă mai cred că dacă porți epoleţi ești trimisul 
Domnului. Războiul va fi cîștigat oricât ar costa lucrul ăsta. Dar pentru 
noi asta nu contează, nici unul dintre noi n-o să prindă momentul ăla. 

— Ai dreptate, Sven, murmură Bătrinul, sîntem prea bătrîni pen- 
tru a ne mai schimba obiceiurile și am fost crescuți pentru a deveni 
carne de tun. 

— Ce-ar fi să vorbim despre altceva, suspină Stege. 

— Da, spuse Bauer. Despre povestea cu copacii de la Tuapse, 
chiar este ceva adevărat? 

— Vrei să știi? Ei bine, a fost un moment groaznic. Făceam parte 
din armata lui Kleist și ne învirteam de cîteva săptămîni prin Caucaz. 
Venisem de la Rostov pe malul Mării Negre. Trebuia să ocupăm Iranul 
sau Siria, nici nu mai știu, dar era o nebunie și rușii ne-au demonstrat-o. 
Cînd am ajuns la Tuapse am avut o surpriză: Ivan tăiase o pădure 
întreagă de copaci cu diametrul de un metru și jumătate și blocase 
singurul drum practicabil. În rest era doar pădurea sălbatică. Deodată 
totul a început să ardă. În ciuda eforturilor de a degaja drumul, am fost 
gata să ne prăjim ca un miel de Paște, iar din pădure Ivan trăgea în noi. 
În panica aceea toți au încercat să se retragă cu cea mai mare viteza. 
Și încă am avut noroc pentru că toți copacii aceia i-au împiedicat pe 
ruși să ne urmărească. Ne-am adunat iarăși și am început să ne tîrim 
spre Marea Caspică. Totul de dragul petrolului, bineînţeles. Un fîs! 
Cînd am ajuns pe drumul strategic din Georgia, încă mai erau sute de 
kilometri pînă la prima sondă! 

— Dumnezeule mare! exclamă Pluto. Drumul strategic al Geor- 
giei n-o să-lpot uita niciodată. Un fluviu de nămol! Au rămas o grămadă 
de mașini acolo. 

Stege exclamă: 

— Îţi amintești? 623-urile derapau și rupeau stilpii de telegraf 
ca pe scobitori! Și motocicliștii... Blestemat drum strategic. Parcă ar fi 
fost boasca dintr-un butoi cu vin. 

Întunericul învăluise sala de arme şi-i auzirăm pe recruți cum 
se întorceau cu cîntec de la instrucţie. 


50 


Micuţul și Legionarul 


— Cinevrea să facă un duș cu bere? strigă Porta, 
golindu-și halba în capul chelneriţei blonde. 
Aruncă apoi halba care se făcu țăndări. 
Urmă o încăierare cu un derbedeu numit Micuţul. 
A fost una din zilele mari la cantină. 


Compania a 2-a fusese detașată într-o uzină care producea tan- 
curi grele. Combatanții, care aveau experiența frontului, erau însărcinaţi 
cu încercările și cu supravegherea montării armamentului. 

Pentru noi era o viață de vis, chiar dacă trebuia să lucrăm cin- 
sprezece sau șaisprezece ore pe zi. Cazarma era departe și ne pierdeam 
ușor printre sutele de lucrători civili de toate naționalităţile. Porta se 
purta ca un cerb în călduri și-i considera pe cei două mii de lucrători 
bărbați și femei proprietatea sa. Maiștrii bătrîni ne dădeau ușor permise 
de trecere, dar într-o zi Pluto a întrecut măsura: a furat un camion, a 
făcut turul cîrciumilor, apoi, beat ca un porc, a intrat într-un zid la trei 
metri de postul de poliţie. 

Isprava asta l-a costat doar cincisprezece zile de arest, cu com- 
plicitatea maistrului, dar von Weisshagen a ţinut în fața batalionului 
o predică patetică în care-l numea „rușinea armatei”. 

Cum închisoarea militară era supraaglomerată, destinul l-a tri- 
mis pe Pluto să împartă patul, pîinea și celula cu subofițerul Reinhardt, 
care, asemenea lui Iov, zăcea în mizerie, uitat de Dumnezeu și de judecă- 
torii militari. De altfel, așa a rămas pînă la sosirea americanilor în 1945, 
cînd a fost promovat de ei inspector al închisorii. De dragul adevărului 
trebuie să spunem că a fost un gardian excelent. Stăpîn pe regulament, 
îl aplica cu atîta zel, încât trei ani mai tîrziu a redevenit deținut și, cu 
moartea în suflet, a trebuit să renunţe la uniformă. 

Locotenentul Halter, comandantul nostru, care ne condamna 
comportarea, sfirși prin a renunţa la tiradele războinice și își înecă 
idealismul celor 19 ani de popotă, în compania cîtorva veterani. Ei l-au 
pus la curent cu un program mai rezonabil pentru al III-lea Reich: să 
raportezi cît mai multe Partidului, dar să faci cît mai puţin pentru a 
grăbi victoria Germaniei naziste. 

Pe atunci acești oameni erau o minoritate. Cînd totul s-a sfîrșit 
s-au ridicat cu miile, bătîndu-se cu pumnii în piept că au fost dușmanii 
lui Hitler! Asta-i viața! 

Cît despre purtarea noastră, ea era un antidot al disperării. Să 
trăim din plin viaţa, căci mîine voi muri; să o facem violent, sălbatic și 
mai ales fără să ne gîndim! Eram soldaţi, dar nu ca ceilalți, ci niște duri 
cu laţul pus deja la gît. Călăul doar trebuia să tragă. Golani, oameni de 
nimic în concepția a 70 de milioane de germani. În fiecare om vedeam 
un nemernic, cel puţin pînă la proba contrară, care nu era ușor de trecut. 
Toţi cei care nu erau dintre ai noștri, erau inamici; viața sau moartea 
lor nu făcea doi bani. Alcoolul, femeile, opiumul, toate treceau. Locul 
iubirilor noastre? Un cotlon sau o groapă. Nici WC-urile nu ne speriau! 

Văzusem oameni murind cu miile—uciși, împușcați, decapitaţi, 
spînzurați. Făcusem parte din plutonul de execuţie și sub gloanțele 
noastre bărbați și femei înroșiseră țărîna cu sîngele lor. Sub ochii noș- 
tri legiuni fără număr, căzuseră în stepa rusă, în Caucaz, sau fuseseră 
înghițite de fioroasa Rusie albă. Da, ceea ce văzusem ar fi făcut și pie- 
trele să plingă, dar dacă ajungea vreunul dintre noi să plingă, erau fără 
îndoială lacrimi de beţiv! Purtam securea morții, eram deja morţi, dar 
nu vorbeam niciodată despre asta. 

Era într-o după-amiază, la cantină. Am adresat celor trei chel- 
nerițe glume obscene. 

— Hei, Eva! strigă Porta unei fete de tip super-german, n-ai chef 
să te hîrjonești cu mine? 

Nici un răspuns, doar un gest ofensat. 

— Crede-mă, frumoaso, să-l încerci pe Porta înseamnă să-l adopți 
definitiv.O să-l urmezi pînă și pe front. 

— Plecaţi în curînd pe front? întrebă ea curioasă. 

— Nu ni s-a spus. Dar nu știi niciodată cu Cur-Încălțat. Vino 
să-ți spun ceva. O să-ţi arăt niște șmecherii de-o să rămii mască! 

— Nu mă interesează, golanule! spune tinăra chelneriță. 
Porta izbucni în rîs: 

— Domnișoarei îi plac, poate, femeile? Nu mă deranjează. Ba 
odată, una cu astfel de gusturi m-a găsit mai amuzant decit prietenele 
sale. Bine? Ne întîlnim la Vaca Roșie la ora șapte. Și să-ți pui niște chi- 
loți drăguţi! Ador asta. Să știi să nu fac colecție, ca locotenentul Britt! 
Mai dă-mi o bere, micuţo. 

Chelnerița, stacojie, îi trase o palmă lui Porta și-l ameninţă: 

— O să fac plîngere! 

— De-abia aștept, pufni în ris Porta. 

În acel moment unul dintre cei mai răi scandalagii din coman- 
doul 6, numit Micuţul, își făcu loc cu coatele pînă la noi. 

— Bere, comandă el, cinci halbe. 

Se întoarse către un tip micuţ cu cicatrice, care bea singur într-un 
colț: 

— Plătește și berea mea, camarade, sau îţi trag una peste bot! 

— Nu cred că vorbești cu mine, i-o întoarse omulețul cu o expre- 
sie atît de hazlie încît izbucnirăm cu toții în ris. 

Micuţul îl privi cu un aer superior: 

— Ba chiar cu tine, mucosule. Se întoarse pe călcâie cu cele cinci 
halbe în braţele sale mari și-i spuse chelneriței: Avortonul ăla are voie 
să-mi plătească berea. 

Liniște. Omul cu cicatrice își goli halba, își linse spuma de pe 
buze și-și șterse gura cu mîneca. 

— Tu ești cel numit Micuţul? întrebă el pe gorila de doi metri 
ce se așezase la o masă. 

— Plătește și taci! fu răspunsul. 

— Îmi plătesc berea mea, dar nu dau de băut porcilor. Ar trebui 
să te întorci în cocină, de necrezut ce mult semeni cu un porc. 

Micuţțul sări ca lovit de streche și scăpă halbele pe jos unde se 
făcură ţăndări. Din doi pași fu în fața piticului care îi ajungea pînă la 
centură și clătinîndu-se urlă: 

— Repetă! 

— Eşti surd? spuse celălalt, din cîte știu porcii au urechi! 

Livid, uriașul îi trimise un pumn ucigător. 

— Calm, calm, spuse celălalt, pariînd lovitura cu îndemâînare. Să 
ieșim dacă vrei să te baţi. Ar fi mai bine pentru veselă. 

Dădu la o parte halba și ieși. Micuţul, uimit, scotea sunete near- 
ticulat. Piticul rînji: 

— Nu te obosi, mălai mare! 

Cantina ticsită deveni mută. Nu ne credeam urechilor. Tiranul 
batalionului, ucigașul, era provocat de un avorton de un metru și cinci- 
zeci și doi, un tip despre care nu ştiam nimic. Îl vedeam pentru prima 
dată. Purta pe uniforma cenușie brasarda albă cu cuvintele „Secţia dis- 
ciplinară” încadrate de două capete de mort, semn că aparţinea unui 
regiment disciplinar. Cei trei sute de oameni din cantină se repeziră 
afară ca să-l vadă zdrobit. 

Micuţul trecu de la ameninţări la lovituri pe care adversarul le 
eschiva cu ușurință, rizind și scoțindu-l din pepeni. 

Se petrecu apoi un lucru pe care nimeni nu l-ar fi crezut posibil. 
Omuleţul făcu un salt periculos și bocancii săi ţintuiți, de infanterist, 
îl loviră pe Micuţul drept în față, ca o măciucă. Gorila se prăbuși. Omu- 
lețul se năpusti ca un dihor asupra lui, îl întoarse pe burtă, îl încălecă 
şi apucîndu-l de chica roșcovană îi zdrobi mutra de pietre. Îi trase la 
sfirșit un șut în rinichi, scuipă cu scîrbă pe el și intră indiferent în 
cantină, în faţa celor trei sute de spectatori rămași cu gura căscată la 
vederea tiranului prăbușit. 

Își bău halba cu bere blondă plin de satisfacție, în timp ce noi îl 
priveam chiorîș pe învingătorul Goliatului din atitea închisori, lagăre de 
concentrare și cîimpuri de luptă. Nu înţelegeam nimic! Pluto îi întinse 
o ţigară. 

— Cu opium, îți place? 

Un „mulțumesc” scurt. Îşi aprinse ţigara în timp ce chelnerița 
îi punea în față altă halbă. 

— Din partea Obergefreiter-ului Stern, îi spuse ea. 

Refuză halba și spuse: 

— Mulţumiţi-i, dar caporalul Alfred Kalb, din Regimentul al 2-lea 
al Legiunii, nu acceptă bere de la un necunoscut. 

— Ai fost în Legiunea străină a francezilor? întrebă Pluto. 

— Nu ești surd, veni răspunsul, deci ai auzit. 

Pluto, ofensat, îi întoarse spatele. Micuţul revenise și bombănea 
în colțul său, rostind amenințări de ţi se facea părul măciucă. Faţa lui 
parcă ar fi fost „lucrată” de un măcelar. Își pusese capul sub robinet și-și 
clătea mutra însîngerată, suflind ca o focă. Fără să se mai obosească 
să se șteargă, își luă trei halbe și se așeză într-un colţ. 

Porta încălecase pe tejghea și o agasa pe blonda Eva încercînd 
să o sărute. 

Fără jenă, îi strecură mîna sub fustă și-i mîngiie pulpele deli- 
cate. Fata scoase cîteva țipete isterice și îl lovi cu o sticlă, în mijlocul 
exploziei de hohote de ris. Porta se întoarse, șugubăț. 

— Fecioară, curățică, chiloței roz, medalie pentru cumințenie! 
O bunătate! 

Cobori și se adresă Legionarului: 

— Te-am auzit ce i-ai răspuns prietenului meu Pluto. Nu-i sufi- 
cient că ai învăţat cîteva șmecherii prin bordelurile marocane ca să-ți 
meargă cu Porta, aici de faţă, din Moabitl!!, Berlin. Deci, un sfat: răs- 
punde politicos cînd ţi se vorbește tot așa. 

Legionarul se ridică fără grabă și-l salută pe Porta, scoțindu-și 
boneta cu o politeţe comică. 

— Mulţumesc, pentru sfat. Alfred Kalb, din Regimentul al 2-lea 
al Legiunii, va ţine minte, Josef Porta. Tot din Moabit, Berlin sînt și eu. 
Nu caut cearta, dar nici n-o ocolesc. Nu este un sfat, ci doar o constatare. 

— În ce regiment ești acum, camarade? întrebă împăciuitor 
Bătrînul. 

— 27 blindate, batalionul 1, compania a 2-a, începînd de azi, 
ora unsprezece. 

— Dar ești de-al nostru! exclamă Porta. Cîţi ani ai adunat, frate? 

— Douăzeci, răspunse Kalb. Am făcut deja trei pentru purtare 
antisocială, convingeri politice și serviciu ilegal într-o armată străină. 
Ultima dată în lagărul Fagen, lingă Bremen. Ai destule informații acum? 

— Îl cunoşti pe Hauptscharfiihrer SS Braun, din corpul 8 de la 
Fagen? l-am întrebat eu curios. 

— Da, îl știu. Mi-a zdrobit mîinile și m-a castrat pentru că m-am 
culcat cu o poloneză din lagărul de femei. Dar Allah știe că-l voi reve- 
dea într-o zi și atunci... 


[1] MOABIT: Închisoare aflată în piaţa centrală a Berlinului (n. trad.) 

Scoase un brici și-i mîngiie grijuliu tăișul. 

— Văd că ai de gînd să-i pui boașele într-un borcan! rise Porta. 

— De ce nu? Sînt puși șerpi, de ce nu și boașele unui vierme ca 
Braun? O să fie mascota bordelului pe care am de gînd să-l deschid 
după război. 

Se întoarse către o chelneriță: 

— N-ai văzut niciodată o pereche de boașe puse în borcan? 

— Ce anume? întrebă ea fără să înțeleagă. 

Hohote de rîs îi răspunseră: 

— Nemernicule! spuse ea înțelegînd dintr-o dată și dispăru în 
spatele barului. 

Micuţul veni spre tejghea, aruncă o monedă de o marcă și ceru: 

— O halbă. 

O goli dintr-o înghițitură și porni spre Legionar cu mîna întinsă. 

— Îţi cer iertare, camarade, a fost greşeala mea. 

— S-o lăsăm baltă, spuse Kalb, dîndu-i mîna. 

Într-o clipă pumnul de fier îl imobiliză pe legionarul uimit, în 
timp ce genunchiul brutei îi zdrobea mutra. O lovitură de ucigaș, după 
ceafă, îl dobori lăsîndu-l fără cunoștință. Gorila îi mai trase un șut în 
față și auzirăm cum îi troznește osul nasului. Micuţul se îndreptă, își 
șterse mîna și privi cu ură mulțimea tăcută. Pluto dădu pe gât o înghi- 
țitură de bere și spuse încet: 

— Evident, nu știam șmecheria asta, dar, atenţie, o să te afli 
la un moment dat pe front și știu vreo 3000 de indivizi care ard de 
nerăbdare să-ţi trimită un glonţ „dum-dum” în ceafă. 

— Încearcă doar! strigă bruta, şi o să ies din iad ca să te sugrum. 

Părăsi cantina într-un cor de înjurături. 

— Individul ăsta o să moară într-un accident, ca din întîmplare, 
fără să-l plîngă cineva, spuse Bătrinul. 

Opt zile mai tîrziu, Legionarul, căruia trebuiseră să-i taie o 
bucată din nas, lucra cu noi la un container uriaș de metal care tre- 
buia nituit. Micuţul tocmai trecea. 

— Tu care ești atît de voinic, îi strigă prietenos Kalb, vino să ne 
ajuţi. Ține nitul, ne scapă mereu. Nu sîntem destul de puternici ca 
să-l ţinem. 

Ca orice brută, uriașul era pe cît de prost pe atît de orgolios. 
— Sînteți niște muieri! O să vă arăt eu cum se ţine un nit! 

Și intră în containerul de oţel. Într-o clipă, deschizătura fu 
astupată de o benă plină cu beton. Omul era prins ca un șoarece! Zece, 
cincisprezece ciocane pneumatice se năpustiră într-un zgomot infernal 
asupra cuștii de oțel în care Legionarul a băgat și capătul unui furtun 
de abur, capabil să ucidă pe oricine, în afară de bruta captivă. 

După trei săptămîni de spital, Micuţul a reapărut bandajat din 
cap pînă în picioare, dar mereu gata de scandal. Într-o seară, Legiona- 
rul i-a pus sticlă pisată în supă și am așteptat încîntaţi o perforare a 
intestinelor. Se simțea mai bine ca înainte. Răzbunarea nu s-a lăsat 
mult timp așteptată, iar Porta a fost cel care i-a salvat viața lui Kalb. 
Fără nici o explicație i-a smuls din mîini halba de bere: Micuţul tocmai 
îi pusese în ea o doză de nicotină pură. 

Pasiune 


Aventura noastră a început dintr-o întîmplare și într-un 
fel foarte obișnuit. 


Ea a luat sfîrșit prin plecarea companiei în timpul unui 
atac aerian. 


Cine ar putea să condamne aceste iubiri fugare în 
mijlocul războiului ucigător? 


Pe asfaltul ud se auzeau pașii unor pantofi cu tocuri înalte. 
Ascuns după colț, am văzut-o venind prin lumina crepusculară a unei 
lămpi de camuflaj. Era ea, Ilsa, femeia mea. 

Lumina slabă o dezvăluia în întregime, lăsîndu-mă pe mine 
în umbră, de unde îmi plăcea să văd fără a fi văzut. S-a oprit. Privirea 
ei a scrutat strada în pantă ce trecea prin fața cazărmii; tremurînd în 
ploaie își privi ceasul, apoi își aranjă eșarfa verde. 

Un trupete trecu pe lîngă ea: 

— Iepuraș, vino cu mine, o să-ţi fie la fel de bine! 

Întoarse spatele și făcu doi-trei pași. Soldatul pufni în rîs și 
zgomotul bocancilor săi ţintuiți se pierdu printre ruine. Ea veni din 
nou în lumină. Am început să cînt: 


Umbrele noastre nu-s decît una, 
căci ne iubim atît de mult. 


Iritată, fixă întunericul din care am ieșit încet. Dar cînd mă 
văzu, izbucni în rîs și, braţ la braţ, contrar regulamentului, pornirăm 
printre dărîmături. 

Uitat războiul, uitată așteptarea! Ne regăsisem în sfîrșit. 

— Unde mergem, Ilsa? 

— Nu ştiu, Sven. Într-un loc fără soldaţi și fără miros de bere! 

— Să mergem la tine, îmi doresc atît de mult să văd unde stai. 
Sint cinci săptămîni de cînd ne cunoaștem, cinci săptămîni de cînd 
cutreierăm braseriile, patiseriile și ruinele! 

Un moment de ezitare: 

— Bine, mergem la mine, dar să fii atent, nu trebuie să ne audă 
cineva. 

Un tramvai trecea gata să se destrame; ne-am urcat în el alături 
de oameni cenușii și triști. Am coborât într-un cartier de la marginea 
orașului. Am îmbrăţișat-o și i-am mîngâiat obrajii catifelați, dar tre- 
cătorii care apăreau din întuneric m-au intimidat, nu-mi plăcea să 
îmbrățișez o femeie în public. Mă stringea de mînă și zimbea în timp 
ce înaintam încet. În jur nu mai erau ruine, ci case intacte, locuinţe de 
bogătași, nu merita să risipești bombele pe ele, ai fi ucis prea puţini. 

Sirena dădu alarma, dar ca de obicei nu-i dădurăm atenţie. 

— Eşti învoit și peste noapte? 

— Pînă miine dimineaţă la opt, mulțumită lui Pluto. Bătrînul 
a plecat trei zile în permisie la Berlin! 

— Sînt și alții plecaţi în permisie? 

— Da. 

Se opri, mă strînse mai tare și păli; ochii ei se umeziră în lumina 
albăstruie. 

— Sven, asta înseamnă că o să plecaţi? 

Nu i-am răspuns, dar am tras-o de acolo, nervos și iritat. Am 
mers fără să scoatem un cuvînt, apoi ea îmi șopti, ca și cum tăcerea 
mea ar fi fost o confirmare. 

— Deci, este sfîrșitul. Pleci! Vezi tu, Sven, îți datorez o fericire 
pe care soțul meu nu mi-a oferit-o niciodată. Chiar dacă se va întoarce, 
nu te pot uita, te rog, jură-mi că te întorci la mine! 

— Ce-aș putea să-ţi spun? Nu eu îmi hotărăsc soarta, chiar dacă 
te iubesc! La început am crezut că va fi doar o aventură, cu atît mai 
picantă cu cît erai măritată. Din nefericire, a ieșit mai mult de atit, 
poate că este mai bine ca războiul să ne despartă. 

Am mers mai departe, tăcuţi ca noaptea. S-a oprit în faţa unei 
portiţe de grădină și am pornit pe o alee bine întreținută. În depărtare 
se vedeau flăcările antiaerienei, dar nu se auzea nici o bombă. 

Cu multă grijă, deschise ușa și verifică draperiile negre care 
acopereau fereastra, înainte de a aprinde lampa. Am strîns-o în brațe 
cu violență, în timp ce ea îmi înapoia cu sălbăticie sărutul, lipindu-și 
de mine trupul plin de dorinţă. 

Am căzut grei pe un divan, fără să ne desprindem gurile avide; 
mîinile mele îi dezmierdau trupul delicat și urmăreau cusătura cio- 
rapilor dincolo de care pielea ei era netedă, proaspătă și parfumată. 
Parfumul acela te făcea să uiţi cazarma, tancurile puţind a ulei, uni- 
formele jilave, duhoarea de bere și de transpiraţie; uitam de asemenea 
bordelurile, cîntecele zgomotoase, orașele în ruină, gropile pline cu 
cadavre. Aveam în braţe, în sfîrșit, o femeie elegantă al cărei parfum 
fin îmi amintea de podgoriile din sudul Franţei; o femeie cu picioarele 
delicate, încălțată cu pantofi de antilopă și ai cărei genunchi cu gropiţe 
se desenau sub mătasea transparentă. 

Fusta era atît de strimtă încît a trebuit scoasă ca să stăm comod. 
Pe jos era întinsă o blană, dar ce fel de blană? Ce putea la urma urmei 
să știe un soldat din 27 blindate despre blănuri? O femeie ar fi recunos- 
cut imediat astrahanul, un astrahan negru ca tăciunele și care trădă 
bogăţia. Nasturii bluzei roz se desfăcură, și pieptul îi fu eliberat de două 
miîini tandre, obișnuite mai mult cu lupta; sînii ei suriseră ochilor arși 
de zăpezile ruse, tulburaţi de bere și votcă, dar înfometați de iubire și 
care căutaseră îndelung o mamă, o amantă, o femeie ca aceasta. Ea se 
eliberă cu delicateţe. 

— Dacă ţi-aș povesti visul meu! murmurai. 

Își aprinse o ţigară și puse o alta între buzele mele, 
răspunzîndu-mi: 

— Știu acest vis, prietene. Visezi să fii undeva departe, fără 
cazărmi, fără urlete, fără funcționari cu mînecuţe, fără miros de piele; 
visezi o ţară blîndă, cu femei, vii și arbori înverziți. 

— Da, așa este. 

Pe masă era o fotografie. Un bărbat rasat, cu trăsăturile fine, pur- 
tind insigna ofițerilor de Stat Major, dar în viața civilă avocat. Într-un 
colț o mînă sigură scrisese: „Tom Horst 1942”. 

— Soțul tău? 

Ea luă fotografia, o puse cu grijă pe etajeră, în spatele divanului 
și își lipi buzele umede de ale mele. I-am sărutat timplele zbuciumate, 

mi-am lăsat buzele să-mi alunece pe sînii tari, am mușcat-o de sfircuri 
și i-am dat pe spate capul cu păr negru. Gemea de durere, de pasiune, 
de dorinţă. 

— Sven, dacă am putea să împlinim visul tău! 

De pe perete, portretul sever al unei femei cu guler înalt de 
dantelă ne fixa cu ochii cenușii, care, fără îndoială, nu visaseră vreo- 
dată, dar care nici nu văzuseră orașe în ruină și oameni înnebuniți de 
bombardamente. La naiba cu morala, mîine o să fii mort! 

Gurile noastre întredeschise se uniră, iar limbile noastre se cău- 
tară cu aviditate; dansul pasionat ne răsucea trupurile, iar dorința ni 
le ardea. La pămînt căzu ceva transparent, un jupon... iar ea rămase pe 
jumătate goală, excitantă, îmbrăcată după gustul meu, căci goliciunea 
dezamăgește aproape întotdeauna un bărbat. Dorim întotdeauna să 
smulgem noi ultima bucata de pînză de pe corpul femeii iubite. 

În timp ce mă luptam din greu cu o agrafă, ea se ridică plină de 
nerăbdare ca să-mi dea ajutor; mîinile ei calde, delicate dar ferme, mîini 
pline de voluptate, se jucau pe spatele meu gol. În depărtare sirenele 
anunțau o nouă alarmă, dar noi fugisem de război, de bombardamente, 
de lumea întreagă... de tot ceea ce nu era cea mai veche bătălie din lume: 
lupta bărbatului și a femeii. Strinși unul de altul, divanul ni se părea 
prea strimt. Orele treceau lăsîndu-ne flămânzi, apoi un somn greu ne 
cuprinse și căzurăm adormiți pe covoarele persane. 

Se lumina cînd ne-am trezit, epuizați dar fericiți. Era o noapte 
pentru lungi amintiri. Îşi puse o rochie și mă îmbrățișă așa cum doar 
femeile îndrăgostite o fac. 

— Rămii, Sven, rămii aici! Nimeni n-o să te caute! Izbucni în 
lacrimi: Războiul se va termina în curînd, este o nebunie să te întorci! 

M-am eliberat din strinsoare. 

— Nu trăiești de două ori clipe asemănătoare și, pe urmă, cine 
ţi-a spus că n-osă mă întorc? Nu uita de cel care se află în Franța, se va 
întoarce și el într-o zi și atunci undeva fi trimis dezertorul? Buchenwald, 
Torgau, Lengries? Nu, spune-mi că sînt laș, dar nu pot! 

— Sven, o să divorțez, dar rămiîi! O să-ţi procur acte false. 

Am clătinat din cap și i-am lăsat pe o hirtie numărul sectoru- 
lui poștal: 23645. Strînse la piept numărul, singura noastră legătură 
pentru câtva timp. 

Tăcută, uitînd de orice prudenţă, m-a urmărit cu privirea în 
timp ce mă îndepărtam. Repede, fără să mă întorc, am dispărut în ceaţă. 

Din nou pe Frontul de Est 


Trenul se oprea și la cea mai mică haltă. 

Trebuia să aștepți ore în șir în fața marmitelor pentru o 
supă de urzici. 

În ploaie şi în ninsoare, ne duceam între şine pentru 
orice nevoi. 

Nesfirșită călătorie! Am mers douăzeci și șase de zile 
înainte de a cobori în inima Rusiei. 


Timp de cincisprezece zile făcusem parte dintr-un transport 
de trupe compus din treizeci de vagoane de marfă pentru soldaţi și 
din două vagoane vechi de clasa a treia pentru ofițeri. Un vagon plin 
cu nisip era împins în faţa locomotivei trebuind să ne apere de mine. 
Aţi fi putut să ne urmăriți ușor, căci lăsasem, sub formă de excremente, 
cărțile noastre de vizită prin toate gările în care ne oprisem. 

S-au petrecut mii de aventuri de-a lungul acestei călătorii prin 
Polonia și Ucraina, pînă într-o gară în ruine, aproape de Roslav. De 
acolo, pe un drum prăfuit, desfundat de vehicule grele, am pornit în 
marș spre poziţiile Regimentului 27 blindate, aproape de Branovaskaia. 

Căpitanul von Barring ne-ai primit cu brațele deschise. Era palid 
ca un mort. Se spunea că este atins de o boală intestinală incurabilă 
și că-și petrece cea mai mare parte a timpului cu brăcinarii în vine. 
Spitalul, după o scurtă perioadă, îl trimisese înapoi pe front, declarin- 
du-l vindecat, dar acolo luase o hepatită care numai bine nu-i făcuse. 
Ne întrista să vedem în starea aceasta un comandant la care ţineam. 

Dacă Porta, Pluto și fostul legionar, adoptat de noi, nu și-ar fi 
făcut de cap, am fi rămas în garnizoană, dar cei trei derbedei au sfîrşit 
prin a inspira groaza pe o rază de kilometri în jurul lor. 

După încăierarea dintre Kalb și Micuţul, acesta din urmă, spre 
marea noastră bucurie, fusese mutat în compania noastră de marș, ceea 
ce nu-i făcuse nici oplăcere, iar puțin după aceea Porta s-a remarcat și el. 

Într-o zi de beţie la Pisica Neagră, unde ajunsese în civil și fără 
permisie, violase o fată. Beată și epuizată, victima striga ca un porc la 
tăiere, în timp ce noi, ajunși acolo, îi priveam pe amîndoi, aproape goi 
și într-o poziţie ce nu putea fi pusă la îndoială. Pluto luă o sticlă cu bere 
și îi stropi, spunînd: „Adevăr grăiesc, aţi fost creați pentru a crește și a 
vă înmulți.” După care am plecat cu toţii foarte mulțumiți. 

Dar a doua zi lucrurile s-au înrăutățit. Mahmură, fata și-a amin- 
tit că au fost și martori, în așa fel că se putea vorbi de un viol în toată 
regula. Astfel dădu fuga la tatăl ei, care, din nefericire, era intendentul 
regimentului. Acesta l-a alertat pe von Weisshagen care, chiar dacă 
nu-i plăceau cei de la intendenţă, a trebuit să declanșeze mecanismul 
justițiar. Pluto, Porta și mulţi alții au fost recunoscuți de domnișoară 
și pușcăria și-a deschis încă o dată porţile. 

Pluto făcuse și el o treabă bună. Ne invitase într-o bună zi într-un 
tanc-școală, deci un tanc căruia i se demontase turela, ceea ce-l făcea 
să semene cu o cadă pe șenile. Mașinăria, accelerata la limită, atinsese 
în parcare 40 la oră, în loc de 15, viteza maximă admisă. După patru 
sau cinci ture de pistă, cu motorul ambalat la maxim și cu șenilele 
zăngănind, Pluto a lăsat comenzile și s-a întors spre noi fericit. 

— Vedeţi hodoroagă, atinge 40! 

Ridicînd un uriaș nor de praf, ajunsesem la capătul drumului 
cînd, ca un drac scos din cutie, un mic Opel a apărut în fața noastră. 
Ceea ce a urmat s-a petrecut ca fulgerul. S-a auzit o trosnitură sinistră 
și micul Opel a zburat de pe drum, aterizînd pe un teren de instrucție, 
după ce a făcut cîteva tumbe prin aer, iar roțile smulse i s-au rostogolit 
pînă în gard. 

— Nu-i rău, spuse Porta. Ce-i frumos e frumos! 
— Care-i mai tare, amăritul ăla sau Pluto? 

Dintre sfărimăturile mașinii apăru, spre stupefacția noastră, un 
amărât în zdrenţe, care nu era altul decît adjutantul nostru. În faţa lui 
Pluto, rămas trăsnit, îl apucară furiile, și îl trimise cincisprezece zile 
la arest, ceea ce nu era prea mult! 

Morocănos, Porta își aruncă toate catrafusele într-un colț al 
colibei în care stăteam și ţipă la rusul bătrîn care se scărpina într-un 
colţ, frecîndu-se de zid. 

— Ce spui Ivan, iată-l pe Josef Porta înapoi! S-ar părea că ai 
purici, cetățene sovietic. 

Rusul izbucni în rîs fără să fi înţeles vreun cuvint. 

Porta îi repetă în rusă: 

— Iată-ne din nou aici! Dar nu pentru mult timp. Am fost destul 
o armată a-ntiîia, acum călcîiele la spinare şi spre Berlin! Îţi lăsăm plă- 
cerea să îți revezi tovarășii roșii, iar ei vor avea plăcerea să te spînzure. 

Rusul căscă ochii mari și bîlbii: 

— Ghermanski pleacă? Soldat bolșevic vine aici? 

— Ai înţeles, camarade! 

Urmă, într-un colț, o discuţie însuflețită între cei nouă civili 
din coliba murdară. Unul dintre ei ieși să ducă vestea mai departe prin 
satul trist și cenușiu, alții se apucară, în tăcerea cea mai mare, să-și 
facă bagajele. Vocea lui Porta îi făcu să tresară: 

— Și mai ales nu vă uitaţi izmenele! 

Pluto, care nu voia să piardă spectacolul, își luă pușca-mitralieră 
și făcu o mișcare expresivă, spunînd într-o rusă stilcită: 

— Cînd tovarăși comisar venit aici, atunci bum-bum, pentru că 
voi nu partizan. leșit repede, făcut partizan. 

Bunul bătrîn se propti în faţa lui și-i spuse plin de reproș: 

— Fără glume, domnule soldat! 

Cu măștile de gaze drept perne și cu mantalele ca pături, am 
încercat să dormim puțin. Primisem misiune de infanteriști pentru 
ocuparea cotei 2689. Întreaga divizie fusese nimicită de ruși, cu tot cu 
tancuri, împotmolite sau făcute țăndări. 

— Am căzut în hazna, spuse Stege furios, sîntem cea mai împu- 
țită unitate din toată armata! 

— Da, îi răspunse Miiller, un tip de la Statul Major mi-a spus 
că tot corpul de armată este gata să-și ia picioarele la spinare cu Ivan 
pe urmele lui. 

— Dumnezeule, explodă Pluto, dacă este adevărat, înseamnă că 
ne suflă deja în ceafă! Tipii ăștia din 52 spală mereu putina. 

— Nu-s decît munteni acolo, spuse Stege. Nu pot să-i sufăr pe 
țărănoii ăștia din Alpi! Cu florile lor la chipiu, cînd se așază în cerc 
seamănă cu o coroană mortuară. 

— Mai tăceți! mîrîi Bătrinul. Nu-i chip să dormi aici. Și nici nu 
știm dacă mîine vom mai fi în stare. 

Încet, liniștea puse stăpînire pe încăpere, într-o nepieritoare 
duhoare de sudoare, gunoaie și păduchi. Am mai auzit doar cîte o mostră 
de înjurături nemţești, franțuzești și arabe de la Legionar, adresate toate 
păduchilor ruși, mult prea răi, spuse el, față de cei din Africa de Nord. 

Toţi sforăiam liniștiți cînd un șut ne-a trezit, în timp ce o voce 
anunța: 

— Hai, deșteptarea, plecăm! 

Porta înjură. Ne-am sculat cu greu și mormăind ne-am tîrit 
efectele spre locul de adunare, unde restul Companiei a 5-a tremura 
deja în frig și burniță. Lanternele luceau ici și colo deasupra hărților; 
ordine înăbușite, zgomotul metalului lovit de metal erau singurele 
sunete în noaptea neagră și ploioasă. Vocea Micuţului se ridică profe- 
rînd înjurături și amenințări. 

Von Barring apăru fără nici o grabă, înfășurat într-o manta lungă, 
cu glugă, fără nici un însemn, asemenea celor folosite de santinele. 
Încetă orice discuţie. 

— Bună dimineaţa, soldaţi. Gata de plecare? Și fără să mai aștepte 
un răspuns, comandă: Companie, drepți! Arma la umăr! Puneţi-vă 
armele cît mai comod posibil. Compania a 5-a, cu ocolire jumătate 
dreapta, după mine, marș! 

Porta și Legionarul fumau imprudenți, iar țigările lor străluceau 
în întuneric; alții le urmară exemplul, mergeam în formație dezordo- 
nată, căutindu-ne unii pe alții, ca să ne apărăm de frică și de noapte. 
Porta îmi dădu o grenadă. 

— N-am loc și pentru asta, ţine-o. 

Harnașamentul scîrțiia și zdrăngea în cîrca oamenilor nervoși. 
Ploaia ne curgea de pe căști pe spate, ca un deget înghețat. Am străbătut 
o pădurice, apoi un cîmp de floarea soarelui călcat în picioare. Micuţul 
ridicase tonul și îl simţeam în căutarea unui scandal. 

Căpitanul von Barring se opri și lăsă compania să treacă prin 
fața lui, sub conducerea locotenentului Halter, a cărui pușcă-mitra- 
lieră se legăna la capătul unei curele. Cînd Micuţul ajunse în dreptul 
căpitanului, l-am auzit pe von Barring spunînd cu vocea lui liniștită, 
dar fermă: 

— Tu de colo, ţi-am văzut dosarul și am auzit vorbindu-se de 
tine. Te previn că aici nu-i înghițim pe provocatori. Ne purtăm bine cu 
cei care se poartă bine, dar împotriva ticăloșilor și a bandiţilor avem 
metode pe care nu ezităm să le folosim. 

Von Barring își reluă locul din frunte, purtînd tot cascheta 
obișnuită în locul căștii de oţel. În trecere îl bătu pe umăr pe Porta, 
spunîndu-i vesel: 

— Merge, maimuţă roșcată? 

Porta surise cu familiaritate: 

— Da, căpitane! 

Și întorcîndu-se către Bătrînul și către mine, continuă șoptind: 

— Barring este unul dintre rarii ofițeri care nu este doar un 
porc cu epoleţi! 

— Gura, Porta, se auzi vocea lui von Barring. Dacă nu, la întoar- 
cere, facem exerciții de marș! 

— Raportez că Josef Porta are platfus și bătături, iar doctorul a 
ordonat să fie scutit de marș. 

Îi răspunse doar râsul înăbușit al lui von Barring. Focul artileriei 
nu era prea intens; ici și colo cîte o explozie și răpăitul unei mitraliere. 
Era ușor să-i deosebești pe ai noștri de cei din față: tic-tic-tic făceau 
MG-38-urile noastre, da-da-da spuneau rușii, iar noul MG-42| scotea 
un fel de miîrîit continuu. Pe lingă noi treceau trasoare albe, străluci- 
toare. Stege hohoti ca un nebun. 

— Într-o carte pe care am citit-o, scria despre un soldat: „Nu-i 
era teamă de nimic; moartea-i era prietenă și ajutor, era curajos și 
mereu încrezător...” Cretinul care a scris asta ar trebui să vină aici să 
ne vadă cum stăm ca niște murături, gata să ne scăpăm pe noi înainte 
să-nceapă tărăboiul. 

— Potolește-te, Stege, se auzi vocea Bătriînului. 

Mergea puţin încovoiat, trăgînd din bătrîna sa pipă cu capac, 
cu mîinile înfundate în buzunarele mantalei și cu grenadele de mînă 
înfipte în bocanci. 

Pe cîmp, nu prea departe, o grenadă explodă cu zgomot. 

— 15,5, constată Bătrinul trăgîndu-și puţin capul între umeri. 


[1] (germ.) MG-42—Maschinengewehr: mitralieră ușoară, cu crăcan rabatabil, 
care-i asigura o extraordinară cadență de tragere (n. trad.) 

Cei noi se aruncară pe burtă. Pluto începu să rîdă. 

— Moacele sărută mocirla sovietică! 

— De mine vorbești? mirii Micuţul care se aruncase și el la 
pămînt. 

— Crezi că despre tine-i vorba? 

Micuţul traversă formaţia dînd din coate și-l prinse pe Pluto, 
dar acesta-l lovi cu patul armei peste faţă. 

— Șterge-o, fiu de cățea, ameninţă el. 

Lovitura îl înnebunise pe Micuţul; se învirti fără rost, ieși din 
coloană și căzu în genunchi în timp ce sîngele îi curgea din nas. Bătrinul 
ieși din rînd și ţintindu-l cu pușca mitralieră îi spuse: 

— Scoală și treci în coloană, dacă nu, te termin. Ai văzut ce capeți 
dacă te porţi așa. Ai zece secunde, după care trag! 

Micuţul se ridică, clătinîndu-se, scoase din el ceva de neînțeles, 
dar arma Bătrinului îl potoli. 

— Depărtaţi-vă, nu mai fumaţi, se auzi glasul lui von Barring. 

Brrummm...explodă altă grenadă. Da-da-da, lătră o mitralieră 
grea în dreapta. Porta ridea pe înfundate. 

— Te simţi ca acasă auzind toate astea! Salut, băieţi, spuse el 
cîtorva grenadieri ascunși lingă un copac. Vă anunţ că Josef Porta, uci- 
gaș plătit de Stat, a sosit din nou în măcelăria din est. 

— Atenţie la ruine, acolo, la cincizeci de metri, îl avertiză unul 
dintre grenadieri, pot să vă vadă. Cînd o să treceţi tranșeea, este un dimb 
cu un rus mort. Ţineţi-vă bine, Ivan trage în el cu mitraliera. Ieri am 
pierdut opt oameni acolo și în mod sigur sînt cruci destule și pentru voi! 

— M-ai liniștit, spuse Porta cu sinceritate. 

Pluto și micuțul legionar discutau: 

— Începe să se simtă duhoarea de cadavru, spuse Kalb. Asta-mi 
aduce aminte de Maroc, dar acolo trăsnea și mai rău... 

— Ai răbdare, arab neisprăvit, să simţi pe mîini zeama verde a 
hoiturilor de-aici. O să-ți pară rău după Marocul tău. 

— Rahat..., plecă Kalb rîzînd. Dacă tu crezi că mă impresionează 
Ivan ăsta al tău! Am primit Crucea de Război!? cu trei stele între Riff!2| 
și Indochina, așa cum mă vezi. 


[2] Decoraţie militară franceză, decernată pentru acte de bravură (n. trad.) 
[3] Sau Rif—regiune muntoasă din Maroc, pe coasta Mediteranei (n. trad.) 

— Poţi să fii tot numai o decorație, o să te scapi pe tine de frică la 
vederea lui Ivan! Stai să-i vezi pe siberieni cum joacă tenis cu căpățina ta. 

— Să vedem, spuse Legionarul. Allah! Nici noi nu ochim rău și 
știm să ne jucăm cu cuțitul în Moabit, Berlin. 

— Cum nu v-aţi pus în cap să cîștigați războiul, tot restul vă este 
permis, îl ironiză Bătrinul. 

Compania aluneca și se tăvălea prin noroaiele care înconjurau 
ruina unui colhoz; urma o tranșee înfundată, la capătul căreia se afla 
dîmbul unde zăcea rusul mort. 

Era acolo de mult și puţea temeinic; de o parte și de alta mlaș- 
tina tăia orice cale de a ocoli dîmbul. 

Von Barring spuse încet: 

— Trebuie să trecem în viteză. Pitiţi-vă pe rînd, cîte unul, în 
spatele rusului mort. Undeva în stînga este o mitralieră grea, cel care 
se lasă descoperit e terminat. 

Nu se auzi nici un zgomot, eram sălbăticiuni ieșite după pradă, 
tăcute ca noaptea. Porta se ghemui în colțul tranșeei, cu cureaua căștii 
în gură și cu pușca cu lunetă la umăr. Micul legionar, urmîndu-l ca o 
umbră pe golanul roșcovan, ţinea mitraliera la șold, cu siguranţa trasă, 
gata să apese pe trăgaci. 

Primii trecură fără probleme, cînd o rachetă luminoasă se înălță 
deasupra capetelor noastre și inundă terenul cu o lumină orbitoare. 
Un recrut se ascundea disperat în spatele mortului. 

— Dumnezeii!..., înjură Bătrînul. O să ne cadă pe cap. Ivan a 
mirosit ceva. 

Tocmai terminase cînd a pornit furtuna. Cadavrul ţintit de 
mitraliera grea tresărea de parcă ar fi fost viu. Puștiul care se ascundea 
fu lovit și sări în picioare strigînd: „Ajutor!” apoi dispăru în mlaștină. 

Ne lipirăm de malul tranșeei în timp ce grenadele cădeau peste 
noi, grenadele acelea diabolice pe care le auzi de-abia cînd îţi explo- 
dează sub nas. Începură și mitralierele. 

— Staţi liniștiți, nu trageţi, se auzi vocea lui von Barring în 
întuneric. 

Trecea în lungul companiei. 

Dacă a durat o oră sau zece minute, nu știu, apoi totul a înce- 
tat și am început din nou să înaintăm spre cadavru. Bătrînul îmi făcu 
semn: era rîndul meu! 

Lungit lîngă mort, mă abțineam cu greu să nu vărs. Era umflat, 
era enorm, Cu 0 zeamă verzuie care-i curgea din nas și din gură ca din- 
tr-un izvor, mirosind îngrozitor. Puțin după aceea, Porta și Legionarul 
au ajuns și ei dincolo. 

— Frumoasă supă de cadavru, ai? Cum îi zice în franceză sau 
în arabă? rîse Porta de Kalb. 

— Fă o plimbare de doisprezece ani prin Legiune și o să afli, 
replică omulețul. 

— Ştiai franceza înainte să intri la vulpile deșertului? 

— Da, din nefericire un cuvint, dar nu știam ce înseamnă: coc- 
hon!“! cînd l-am spus, mîndru de mine, în faţa căpitanului, am primit 
o lună de arest. După aceea, ţi-o jur, mă uitam în dicționar înainte de 
a rosti un cuvînt. 

O grenadă ne întrerupse conversaţia și ne-am aruncat în adă- 
post. Cineva începu să urle în spatele nostru, alte grenade căzură în 
mlaștină, stropindu-ne cu apă stătută. 

— Ca-n baie! urlă Stege. 

— Asta-i baia rusă? întrebă Legionarul, înecîndu-se de ris. 

— Plutonul 2 ocupă poziţia asta, comandă locotenentul. 

Vocea îi tremura, încă nu avea obișnuința frontului. 

Pluto se lupta cu pușca-mitralieră și înjura împingînd sacii de 
nisip ca să-și facă loc. Un glonţ plesni ca o palmă la mică distanţă de 
capul său. 

— Gunoaie! strigă docherul. Vă arătăm noi, scîrbelor! 

Furios, aruncă o grenadă spre liniile rușilor pentru a-și întări 
amenințarea. 

— Atenţie, băieți! ne preveni Bătriînul. Sînt buni ochitori și trag 
cu gloanţe explozive. 

Un alt proiectil sosi șuierind și se opri în fruntea unui ochitor 
de pe tanc, al cărui creier se revărsă pe umărul Legionarului. Acesta se 
strimbă și se curăță cu baioneta. 


[4] (fr) COCHON: Porc (n. trad.) 

Pușcașii din 104 ne spuseră la revedere și ne lăsară să înțelegem 
că ne lasă în găleată. 

— Feriți-vă dimineaţa la ora 7 și pe urmă la 5 după-masă, atunci 
se dezlănţuie Ivan! În restul timpului nu aveţi probleme decît cu pis- 
toale-mitralieră și grenade, rar cîte un lunetist care se distrează, dar 
pentru restul rușii respectă cu sfințenie orarul. 

Am aprins lanternele Hindenburg în adăpostul pe care pluto- 
nul 2 încercase să-l facă mai confortabil. Porta scoase cărțile sale de 
joc soioase și își puse pe o ureche un joben hărtănit. Mătasea neagră 
era destrămată și, pentru a-i ascunde stricăciunile, pictase un cerc 
roșu și albastru în jurul calotei, ceea ce-l făcea să semene cu un coș 
de navă. Monoclul, luat din România, era pus șmecherește la ochi, dar 
războiul îl blagoslovise cu o spărtură care dădea ochiului o expresie 
absolut idioată prin sticla legată de epolet cu un șnur negru luat de la 
chiloţii unei fete. 

Puse cărțile pe o masă și strigă: 

— Veniţi copii și să facem jocurile, dar vă previn, nu pe datorie. 
Am fost deja păcălit după un atac aerian cînd niște imbecili au avut 
tupeul să se lase omoirîți înainte să plătească. Miza minimă: zece mărci 
sau o sută de ruble. 

Făcu douăsprezece pachete și îl întoarse pe al treisprezecelea, 
era un as de pică. Impasibil, adună potul și-l aruncă în cutia unei măști 
de gaze pe care și-o atîrnase după gât. A cîștigat de opt ori la rînd, ceea 
ce ne-a făcut mai circumspecţi. Nici unul nu îndrăznea să mărturi- 
sească ceea ce gîndeam cu toții: Porta trișa. Dar avea, sub fiecare braţ, 
cîte un pistol mitralieră și în spatele lui micuțul legionar mîngâia un 
P-38 cu siguranţa ridicată. 

Bătrînul citea o carte pe care nevastă-sa i-o dăduse la plecarea 
din garnizoană. Din timp în timp o lăsa și scotea din portofel fotogra- 
fiile soției și a celor trei copii. Știam, chiar dacă nu lăsa să se vadă, cît îl 
durea despărțirea și uneori îl vedeam plingînd cu fotografiile în mînă. 

Căpitanul von Barring, însoțit de locotenentul Halter, intră în 
adăpost și începu să vorbească pe șoptite cu Bătrînul. 

— După spusele unui dezertor ar trebui să ne așteptăm la un 
atac cam la ora trei, îi împărtăși Bătrînul lui von Barring. 

— Bine, să fii pregătit. Comandantul companiei pe care am înlo- 
cuit-o spunea că locul este blestemat. Avem ordin să ținem poziția oricât 
ne-ar costa. Ordinu-i ordin, cota 2689 domină regiunea, iar dacă Ivan 
s-ar instala aici, toată divizia ar fi prinsă ca într-un clește și Ivan o știe. 

— Vreți să spuneți că, mai devreme sau mai tîrziu, o să înceapă 
dansul și o să ne trezim cu tancurile peste noi? 

— Nu, atita timp cît mlaștina nu-i îngheţată, dar cum a sosit 
iarna, trebuie să ne așteptăm la orice. Să sperăm că în clipa aceea vom 
fi în cutiile noastre de conserve, deși pe blestematul ăsta de front de 
est nu știi niciodată nimic sigur. 

Privirea obosită a lui von Barring trecu indiferentă peste vizu- 
ina întunecoasă și-l descoperi pe Porta, echipat cu monoclu și joben. 

— Dumnezeule, de unde ai pălăria aia idioată? Te rog să-ți pui 
chipiul sau să stai cu capul gol. 

— Am înţeles, domnule căpitan, răspunse Porta. 

Adună iarăși potul, își luă chipiul și-l puse peste joben. Von 
Barring clătină din cap rizind: 

— Individul ăsta este imposibil, dacă-l vede comandantul cu 
pălăria astă, o să ajungă la închisoare. 

— Nu cred, domnule căpitan, căci m-am întîlnit deja cu locote- 
nent-colonelul Hinka, căruia i s-a părut că arăt foarte bine. 

— Destul, Porta, zise von Barring. 

În același moment scandalul a izbucnit la masa de joc. Micu- 
țul descoperise că Porta avea doi ași de pică și, vociferind se aruncase 
peste el, cînd ţeava mitralierei l-a oprit. 

— Vrei încă o gaură? spuse Legionarul, trăgîndu-i un șut în burtă 
și răsturnîndu-l pe spate. 

Căpitanul și locotenentul se purtară ca și cum n-ar fi văzut 
nimic. Jocul continuă și trecurăm sub tăcere escrocheria roșcatului. Îi 
făcurăm chiar Micuţului plăcerea de a-l lăsa să cîștige de două, trei ori, 
ceea ce-l făcu fericit și îi ceru scuze lui Porta, dar ghinionul îl ajunse din 
nou și pierdu totul... Porta, neiertător, refuză orice credit. Nefericitul, 
arzîndu-i virfurile degetelor, își scoase ceasul de la mînă și-l aruncă 
pe masă, cerînd 300 de mărci. Legionarul îl examină plin de interes. 

— Cel mult 200. 

Porta își șterse monoclul crăpat, își aranjă jobenul și examină 
marfa ca un expert. 
— Marfă furată, 150 de mărci și nimic mai mult. Da sau nu? 
Micuţul, pierdut și mut, deschise de două ori gura în semn de 
aprobare și ceasul dispăru în apărătoarea măștii de gaz. Îl privea nău- 
cit pe Porta care, la fel de impasibil, continua să joace. După ce și-a 
curățat partenerii, a închis dintr-o mișcare apărătoarea plină cu bani 
și obiecte de valoare, s-a întins pe paie cu ea sub cap și a scos fluierul. 
Legionarul și Pluto îl acompaniară la cîntecul incredibil de obscen. 
Cît despre Micuţul, nu mai găsi nici un motiv de ceartă, căci 
nu-l mai băga nimeni în seamă. 

Sărim în aer la ora 11:30 


Comandantul diviziei era un imbecil. În mod ciudat, 
era și extrem de religios, avînd calitatea tipic prusacă de a 
amesteca creștinismul cu naționalismul. 

General-locotenentul von Traus îngenunchea deci 
în fiecare dimineaţă în compania preotului von Leitha, 
rugîndu-se pentru victoria armatei germane. Ne ținea lungi 
discursuri despre superioritatea germanilor și exterminarea 
raselor inferioare—deci a tuturor celor care nu aparțineau rasei 
superioare, cu creierul marcat de crucea încîrligată. 

Cît despre Porta, el își pusese zvastica într-un loc mai 
puțin nobil. 


Bătrînul a fost cel care m-a trezit: 
— Scoală-te, spuse el. Se întîmplă ceva suspect la Ivan. Tu și cu 
Porta trebuie să mergeţi în cercetare; ia pe altcineva, dacă vrei, dar nu 
pe Pluto și nici pe Stege: de ăștia doi am nevoie în caz de atac. 
— Nu mă surprinde că ai ajuns tablagiu, mîrîi Porta. Nu știi să 
dai decit vești ca astea la micul dejun. 
— Mai repede și fără atîta vorbă. Nu pot să încredinţez misiunea 
asta oricui. Pe cine iei cu tine? 
— Bine, cap pătrat, îl iau pe Legionar. Nu-mi vine să cred că ai 
ajuns atît de deștept doar pentru că un prusac ţi-a pus table pe umeri. 
Și începu să-l scuture pe legionarul adormit, ghemuit într-un 
colț. Kalb, fără chef, se așeză pe saltea și începu să-și scarpine pieptul 
păros. 
— Stai să vezi, frate, cînd l-om scărpina pe Ivan după ceafă. 
Echipaţi cu tot armamentul, l-am urmat pe Bătriînul, care ne-a 
arătat reperele în teren și locul din care trăgea mitraliera grea. 
— La trei degete stinga de tufișul ăsta, dacă luaţi poziție, puteți 
să-l priviți drept în ochi pe Ivan. Dar atenţie! Fără nici un zgomot și 
vă întoarceţi cînd se întunecă. Locotenent-colonelul Hinka bănuiește 

că Ivan ne pregătește o lovitură sub centură, iar singurul mod în care 
putem să o aflăm este să trimitem pe cineva în cercetare. 

— Și ăștia trebuie să fim noi, cei mai buni camarazi ai tăi, tabla- 
giu nemernic! Ca și cum n-ar fi fost destui amatori pentru Crucea de 
Fier, spuse Porta supărat. 

Căpitanul von Barring și locotenentul Halter ieșiră din întu- 
neric și ne dădură ultimele indicaţii. 

— Mare atenție, băieți, și fără eroisme. Stați cu piedica pusă, nu 
trageţi decît în situații extreme. 

Ne-am pus pumnalele la cizme, grenadele în buzunare și pisto- 
alele mitralieră la centură, ca să nu facă zgomot. Von Barring rămăsese 
cu gura căscată în faţa jobenului lui Porta și exclamă: 

— Doar n-o să mergi așa? 

— Asta-i mascota mea, căpitane, rise Porta și plecă după micu- 
țul legionar. 

Ne tirîrăm pe terenul desfundat și mlăștinos, mlădioși ca niște 
pisici, ca să putem trece pe sub sîrma ghimpată. Nici un zgomot nu 
rupea tăcerea nopții amenințătoare, luminată din cînd în cînd de luna 
peste care treceau nori purtaţi de vînt. Am ajuns ultimul la tufiș. Kalb 
își ținea degetul la gură și am avut un șoc descoperind la zece metri 
de noi poziţiile ruse: doi servanți și o mitralieră grea. Ne-am așezat cu 
grijă armele și, acoperiți cu mantalele de camuflaj, ne-am făcut una 
cu pămîntul. 

Rușii erau atît de aproape încît îi auzeam cum se ceartă și se 
înjură, de puteai să crezi că Micuţul se află printre ei, și au sfîrşit prin a 
se lua de guler, pînă cînd a apărut un superior care i-a despărțit țipind. 
Timp de două ore, nemișcaţi ca morții, am tras cu urechea. Porta ne-a 
încălzit puţin scoțind bidonul cu votcă. La un moment dat cîțiva ofiţeri, 
însoțind un șef de la Statul Major care părea să fie în inspecție, s-au 
oprit la cîțiva pași de noi și au început să discute. Cu mîinile pe arme, 
l-am văzut pe comandant mergînd pînă la mitralieră, care a început să 
tragă spre poziţiile germane, iar răspunsul acestora nu s-a lăsat așteptat. 
Ofiţerul începu să rîdă și spuse ceva în genul: „Porcii ăștia de nemți 
se iau în serios.” Cînd noaptea era pe terminate și ne pregăteam de 
întoarcere, o voce ajunse pînă la noi. 

— Nu putem să restabilim contactul cu batalionul. Tranșeea de 
comunicaţie este inundată și fluviul se revarsă. O să ne înecăm aici, 
iar friții or să rămînă pe uscat, acolo sus, dar... 

Vocea răsunătoare, amenințătoare, se îndepărtă în noapte. Cum 
nu mai aveam nimic de făcut, ne-am întors pe pozițiile noastre, iar 
apoi timp de patru zile am venit înapoi lîngă tufiș, dar degeaba. Von 
Barring se gîndea la o modalitate prin care să luăm cîțiva prizonieri, 
cînd află că una dintre patrulele noastre descoperise un fir de tele- 
fon al inamicului. Trecuseră două zile plicticoase, în ascultarea unor 
discuţii insipide și a bancurilor făcute ca să mai treacă timpul pentru 
telefoniste, cînd, deodată, am ciulit urechile. Porta mi-a aruncat cea- 
laltă cască și am auzit o voce aspră: 

— Cum merge pe la voi, Gheorghi? 

— Ca naiba! Sîntem așa într-un rahat... 

Urmară înjurături și glume obscene. 

— Vrei niște votcă să-ţi ridici moralul? 

— Mulţumesc, nu, în seara asta venim spre voi. 

Uimit, primul rus întreabă: 

— Cum asta? 

Al doilea se puse pe ris: 

— Miine la 11:30 îi aruncăm în aer pe friți... Tot dimbul sare în 
aer! Un foc de artilerie pentru șobolanii ăia. 

Noutatea a fost transmisă în mare viteză, așa cum vă daţi seama, 
și am primit toate întăririle care au putut fi mobilizate, dar nu era 
mare lucru: o companie de pușcași din 104 și o baterie antiaeriană de 
8,8, plus două bătrîne 7,5-uri pe mașini și o companie inutilizabilă de 
rezerviști bătrîni, la 50 de ani, totul adunat într-un batalion de șoc sub 
comanda lui von Barring. 

Profitînd de ceață, în zori au fost evacuate tranșeele cele mai 
apropiate de dimb și puțin după aceea o companie de geniști înar- 
maţi cu aruncătoare de flăcări sosi în întărire. I-am primit cu braţele 
deschise! Erau soldați hîrșîiți ca și noi, veterani ai campaniei din '39 
și știam că putem să contăm pe ei. 

Înghesuiţi în tranșee, cu inima strânsă, priveam cum se rotesc 
amenințătoare acele ceasului. Micuţul, liniștit, nu se despărțea de Pluto; 

simţeam că în momentele de pericol nu se teme de tovărășia sa. Stege 
și cu mine ne țineam aproape de Porta, pe care Legionarul îl urma pas 
cu pas. În stînga noastră erau Miiller, Bauer și alții. 

Grenadele se umezeau în mîinile noastre transpirate, fumam 
țigară după ţigară, înșelind teama ucigătoare... Undeva, sub pămînt, 
geniștii ruși ne pregăteau moartea, o moarte pe care hazardul unui fir 
de telefon ne făcea să o privim la fel de obiectivi ca și inamicii noștri. 

Era 11:15. Într-un sfert de oră... Obosiţi, priveam prin ceaţă pei- 
sajul mocirlos. Nu se mișca nimic, nici măcar o frunză... o liniște de 
mormânt... 11:30... nimic. S-a scurs încă un sfert de oră. Tot nimic. 

Apoi am înțeles! Ceasul nostru era cu o oră înainte față de cel 
al rușilor. 

— Mai rău ca orice! spuse Porta. 

— Chiar mai rău decît să aștepți în fața unui bordel unde sînt 
zece tîrfe și ai o sută de bărbați la rînd în faţă! spuse Legionarul fără a 
scăpa cîmpul din ochi. 

— Asta n-ar avea de ce să te intereseze, din moment ce nu mai 
ai boașe, își dădu cu părerea Micuţul. 

— Mai spune-o o dată! ameninţă Legionarul. O să-mi descarc 
automatul în capul tău... 

— Liniște! se auzi glasul nemulțumit ai lui von Barring. 

Să aștepți, să aștepți... așteptare ucigătoare. Trecu o oră... ceasul 
arăta ora unu și tot nimic. 

Nervozitatea cuprinse tranșeea aglomerată. Era imposibil să te 
întinzi, să te miști; blestemam în șoaptă, ne aruncam înjurături înfun- 
date, bătrînii se întinseseră pe jos, apatici; deja însemnați de moarte, 
acești rezerviști de cincizeci de ani. Geniștii, amestecați cu tanchiștii 
fumau, așteptind ca și noi valul ce urma să ne cadă în spate. 

Timpul trecea. Unii deveneau mai nervoși, alții mai calmi; noi, 
veteranii, eram din ce în ce mai încordați. Pluto, ca să poată fugi și trage 
de la înălțimea șoldului, își trecuse cureaua mitralierei peste umăr. 
Micuţul, spre uimirea noastră, își procurase și o pușcă-mitralieră, deși 
rolul lui era să care afetul mitralierei grele. Ce se întîmplase cu afetul și 
de unde luase pușca-mitralieră? Nimeni nu întreba. Cartușierele puse 
în diagonală îl făceau să semene cu un rebel mexican din armata lui 

Francisco Villa, iar o lopăţică de infanterist bine ascuţită era îndesată 
la centură ca armă pentru lupta corp-la-corp. 

Kalb avea în spinare rezervorul cu combustibil pentru arun- 
cătorul de flăcări al lui Porta. Aceasta își purta jobenul cu naturaleţe, 
iar din buzunarul mantalei se vedea capul mîţei sale roșcate. Toate 
acestea aduceau a balamuc! 

Artileriștii, care-și săpaseră adăposturi în spatele pozițiilor 
noastre, anunțară că nu mai așteaptă și că se retrag. 

O discuţie aprinsă izbucni între von Barring și un locotenent de 
artilerie, pe care von Barring îl amenință cu împușcarea dacă se retrage 
un centimetru. Turbam de fericire, căci von Barring era un vulpoi bătrîn 
care știa dincotro bate vintul. 

Trecu o jumătate de oră. Oamenii mîriiră și vrură să plece după 
mincare. Van Barring le-o interzise. Rezerviștii protestau în gura mare, 
iar comandantul lor de companie, un căpitan de șaizeci de ani, vorbea 
deschis că totul este o nebunie, evocind vremurile cînd se afla la Verdun! 

Dintr-o dată, la ora două, balul a început... Colina explodă, un 
uragan negru se înălță spre cer. Timp de o secundă domni tăcerea, apoi 
tone de pămînt și piatră căzură asemenea grindinei pe adăposturile 
noastre. În același moment, artileria sovietică se dezlănţui cu sălbăticie 
și o ploaie de obuze mătură ceea ce, pîna ieri, fusese poziția noastră. 
Tirul a fost scurt, dar teribil, pulverizînd antenele și liniile de telefon, 
fără să ne provoace, totuși, pierderi serioase. Un fum acru, înăbușitor, 
ne acoperi, cînd deodată, prin el, i-am văzut pe infanteriștii ruși trecînd 
la atacul tranșeei pe care o părăsisem. 

Inamicul nu se aștepta la nici o rezistenţă și nu dorea decît să 
ocupe cota 2689 înainte ca germanii să-și revină din surpriză. 

— Batalion de asalt, înainteee! urlă von Barring, sărind din tran- 
șee și măturind totul în fața lui cu pistolul-mitralieră. 

A fost de neuitat! Am pornit ca nebunii la asaltul craterului 
uriaș în care am ajuns cu cîteva clipe înaintea rușilor și din care am 
început să-i împroșcăm cu un foc ucigător. 

O luptă de la zece metri cu pistolul-mitralieră la șold și cu arun- 
cătoare de flăcări, asta l-ar fi înverzit de frică chiar și pe Satana! 

Rușii, transformați în torţe vii, își aruncau armele și se retră- 
geau în panică sub loviturile tunurilor noastre cu ţevile înroșite. Doar 
cîțiva s-au adăpostit de cealaltă parte a dimbului, la 25 de metri de noi, 
iar artileria lor a intrat în joc, vărsînd timp de douăzeci și patru de ore 
valuri de foc peste cota 2689. 

De la prizonieri aflasem că avem în față o trupă de elită. Cînd 
tirul artileriei se deplasă în spatele nostru, lupta deveni sălbatică. Micu- 
țul, murdar de sînge din creștet și pină-n tălpi, mînuia ca pe două bite 
mitraliera și lopata ascuţită. Porta se lupta cu furie, aruncătorul de flă- 
cări de mult timp golit servindu-i drept măciucă, cu jobenul pe creștet 
și scoțind urlete de asasin. Micuţul legionar, înarmat cu o mitralieră 
rusească, nu se dezlipise de el, în timp ce oră după oră, trup după trup, 
valurile de asalt urmau valurilor de asalt în mica tranșee. Cîteodată 
camarazii ajungeau să se ucidă între ei. Într-un târziu a trebuit să ne 
retragem și printr-o minune, abandonînd morţi și răniţi, să reocupăm 
pozițiile de plecare în timp ce artileria noastră oprea inamicul. 

Clătinîndu-ne, am căzut în mocirlă. Bauer avea o jumătate de 
obraz lipsă și nu-și dăduse seama decît la sosirea infirmierilor. Miiller 
avea nasul zdrobit. Micuţul, un deget smuls, dar lucru ciudat, refuza 
să fie evacuat deși era într-o stare vecină cu nebunia: 

— Stau cu bandiţii!... Aici vreau să crăp! vocifera el lovind un 
infirmier. 

Deodată, se înălță pe taluz și trimise o rafală spre ruși, urlind 
cîteva înjurături. Îi răspunse o întreagă canonadă, dar el în întregime 
descoperit, cuprins de un hohot de rîs, continuă să măture de la șold 
poziţiile ruse. 

Bauer se agăţă de el, încercînd să-l aducă pe nebun la rațiune. 
Degeaba. Ca o stîncă pe picioarele depărtate, era de neclintit, iar înce- 
tul cu încetul nebunia lui îi cuprinse și pe ceilalți. Porta, cu jobenul și 
aruncătorul de flăcări, ca și Legionarul, săriră lingă el rizind isterici și 
deschiziînd focul asupra inamicului, totul presărat cu înjurături fără 
adresă. 

— Înainte! Trăiască Legiunea! urla Kalb. 

Plecă la asalt aruncînd grenade. Porta își aruncă pălăria în aer 
și, prinzînd-o din zbor, și-o înfundă pe cap strigînd: 

— Înainte! 

Micuţul și Pluto trăgeau deja ca niște nebuni furioși și ceilalți 
din batalion, beţi de furie, săriră ca niște fiare în urma lor. Rușii fură 
măturați într-o joacă. Omoram, loveam, mușcam, spintecam, urlam... 
cota 2689 a fost cucerită. Timp de trei săptămîni a trebuit să o menţinem 
stînd într-un crater adinc de 20 de metri, larg de 30 și lung de 50, tocat 
fără pauză de o artilerie care, încet, distrugea rămășițele batalionului. 

Câţiva dintre noi, cuprinși de nebunia frontului, se aruncau 
în întîmpinarea gloanţelor și se lăsau măcelăriți. De două ori această 
nebunie îl cuprinsese și pe locotenentul Halter. Porta, cu flautul, și 
Legionarul, cu muzicuţa, evadau în melodii pe care nu le auzea nimeni. 
Micuţul boxa împotriva unui sac de nisip care-l lovise în faţă ca un 
pumn și pe care îl sfișiase de furie. Mai nimic de mîncat pe parcursul 
acestor ore îngrozitoare. Porta, care adulmeca mîncarea de la kilometri, 
descoperi un depozit de conserve pe care l-am golit într-o zi tîrîndu-ne 
sub focul artileriei. 

Și ajutorul a venit! Divizia a aruncat în luptă două regimente 
de aruncătoare și o puternică întărire de artilerie. Încă două zile pe 
colina blestemată și am fost înlocuiți de Regimentul 104 aruncătoare. 

Am îngropat morţii alături de cei care căzuseră în campania din 
1941. Toţi muriseră pentru o bucată de pămînt necunoscută și care a 
rămas necunoscută, căci este notată doar pe hărţile de Stat Major. Călă- 
torul care va trece pe drumul Orelului nici nu o va remarca. Și totuși 
acolo odihnesc zece mii de soldaţi ruși și germani care au ca monu- 
ment funerar cîteva căști ruginite și cîteva centuri cu pielea mucegăită. 

Bordel de campanie 


Trebuia să plătești înainte, ca la cinema. 

Și erau trei feluri de bilete: cele roșii îţi dădeau dreptul la 
cîteva clipe alături de o fată. 

Cele galbene la două ore cu două fete. 

Dar cele verzi îţi dădeau dreptul la o noapte de iubire cu 
cinci fete. 

Bineînțeles, toți luau bilete verzi. 


Ne-am stabilit Cartierul General puţin mai la nord de Cerkasi, 
la Moșnii, sat tipic rus alcătuit din colibe ruinate așezate de-a lungul 
uliței largi, șerpuite și desfundate. 

Erau, în sfîrșit, primele noastre zile de odihnă după luptele 
epuizante pe care le purtasem. Graţie recruţilor sosiți pentru umplu- 
tură, compania avea din nou întregul efectiv, două sute de oameni, dar 
ce soldați prăpădiţi erau cei care sosiseră acum! Trebuiau bine puși 
la punct înainte de a fi aruncaţi în luptele violente care se dădeau la 
sud de Cerkasi—loc pe care nu-l puteam uita puţinii dintre noi care 
ne întorsesem vii. Ce am fi spus oare dacă am fi știut că ce era mai rău, 
Verdunul acestui război, încă nu-l văzusem? 

Era foarte frig și n-aveam nici o surcică pentru foc. 

— Se spune că sosește un bordel de campanie la Biel-Zerkov, ne 
anunţă Bauer pe un ton plin de promisiuni. 

Pluto sări ca un arc, se înecă și fu cuprins de un acces de tuse 
violent. 

— Puteai să o spui mai devreme! strigă el. Trebuie să plecăm 
imediat. Fetele, de la 14 la 70 de ani, sînt plăcerea mea. Cine ţi-a spus? 

— Un Feldwebel infirmier pe care l-am cunoscut la spitalul din 
Biel-Zerkov. S-ar părea că este un bordel clasa întîi, cu personal fran- 
cez și german. 

— Pe onoarea mea! se bucură Pluto. Asta sună bine. Din nou 
ceva pe ce să pui mîna. Mai bine decit să te exciţi ascultind Lili Marlen 
la radio. Ai grijă, Bătrînule, cum te descurci cu învoirile! 

Bătrinul se puse pe ris: 

— Se rezolvă, dar nu conta pe mine ca să mergi la mașinile alea 
de făcut dragoste. 

— Nu te obligă nimeni, spuse Porta. N-au nevoie de tine ca să 
cîștige o pîine, iar eu îmi doresc să ţin una timp de douăsprezece ore. Tu 
vii? îl întrebă pe micul legionar, dar continuă jenat: lartă-mă, camarade. 

Legionarul rînji: 

— Vin ca să studiez. După ce o să pierdem războiul, o să deschid 
un bordel în Maroc, și, cum nu am văzut încă așa ceva în Germania, vreau 
să cunosc. Nu te deranjează dacă îţi țin companie în timp ce lucrezi? 

— Deloc, răspunse Porta. O să plătești zece procente din preţul 
puicuței, asta-i tot. 

— Vin și eu? întrebă Micuţul. 

— Da, consimţiră amabili ceilalți. 

O oră mai tîrziu eram pe drum, la fel de emoționațţi ca niște 
liceeni, Porta ducînd cu el o colecţie de fotografii porno pe care o stu- 
dia cu sîrg. 

Un jandarm, cu insigna prinsă pe piept, stătea la poartă, iar 
un altul ne controlă livretele la intrare. Treceam apoi prin faţa unui 
infirmier însărcinat să depisteze bolile venerice. 

Porta, trecînd triumfător peste toate probele, nu-și mai încăpea 
în piele de bucurie. 

— Să o facem lată, cine știe cînd mai dăm peste așa ceva! 

Adusese cu el și doi litri de votcă, pentru „dezinfecție”, cum 
spunea. 

Micuţul, radios, făcea planuri: 

— O zi ca asta și pe urmă un glonte în ţeastă, mori mulțumit! 

Un tînăr aviator se văzu refuzat cu cîteva cuvinte fără replică: 

— Şterge-o! i-a spus jandarmul, sau te duc la post. Este interzis 
înainte de optsprezece ani! 


[1] Cîntec celebru, care evoca dragostea neîmplinită a unui ostaș și a unei 
fete (n. trad.) 

Umorul din cuvintele lui nu cîștigă pe nimeni. Era interzis sub 
optsprezece ani—sub amenințarea pedepselor celor mai severe—să 
mergi la femei, să fumezi și să bei, dar nu era interzis să ucizi și să 
te lași ucis, din moment ce era vorba despre un dușman. Patria avea 
cîteodată pudori ciudate. 

Pluto și Micuţul pătrunseră înaintea noastră, ca o avangardă de 
blindate, și-i măturară pe soldați, ca și pe cei din organizaţia Todt und 
Spăhl!?l, care făcea deja anticameră pe un culoar. Un subofițer de arti- 
lerie protestă furios, dar Micuţul îl trimise la pămînt cu un dos de labă. 

— Rezervat pentru Regimentul 27 de asasini și incendiatori! 
urlă Porta. Aduceţi puicuțele să le vedem! 

— Staţi liniștiți, acolo! mîrîi unul dintre cerberii de la intrare. 
Sau vă evacuez! 

Micuţul îi aruncă o privire răutăcioasă și jandarmul, la vederea 
namilei, avu înțelepciunea să nu mai insiste. 

Ușile se deschiseră cu zgomot și intrarăm în ceea ce purta 
numele de recepție. Erau acolo o duzină de femei între 20 și 50 de ani, 
îmbrăcate în cele mai excitante feluri, de la rochia de seară scanda- 
los de decoltată pînă la lenjeria transparentă, toate gata să primească 
hoarda înfometată de dragoste și încălțată în bocanci de infanterie. 
Porta căzu în genunchi în faţa unei frumuseți brune, cu jupon azuriu, 
o ameți cu votcă și dispăru alături de ea. Pluto tocmai își găsise femeia 
visurilor sale: una de categorie grea. Cît despre Micuţul, el a ezitat atita 
în fața alegerii încît, pînă la urmă, a rămas singur, toate fiind ocupate. 
Proteste sălbatice au însoțit descoperirea lui, atrăgînd atenția uneia 
dintre patroanele stabilimentului, care încercă să-l potolească pe voinic. 
Cu atît mai rău. Ucigașul tăbări pe femeia înspăimîntată și începu să-i 
smulgă rochia, în timp ce ea se zbătea și striga după ajutor. 

La ţipetele ei, sosi o altă supraveghetoare. Micuţul, pe jumătate 
nebun, care o dezbrăcase deja pe prima, o înșfăcă sub braţ și pe a doua 
și porni spre ușa prin care ne văzuse plecînd cu fetele noastre. Scoțind 
țipete disperate, femeile încercară zadarnic să scape din mîinile lui. 


[2] (germ.) TODT UND SPĂH: Organizaţie nazistă de muncă— uneori 
voluntară, dar de cele mai multe ori obligatorie—specializată în lucrări de 
construcții și fortificații; a construit și Zidul Berlinului (n. trad.) 

— Am plătit sau nu! striga Micuţul, urcînd scările cu zgomot 
asurzitor, avînd o femeie în fiecare mînă. Tacă-vă gura, îmi cer doar 
dreptul, nimic altceva! 

Ajunse în fața unei uși pe care o deschise cu o lovitură de picior, 
dar Porta ocupa deja încăperea cu frumoasa brună. O a doua dădu la 
iveală zbenguiala lui Pluto și a lui Stege cu două fete cu glasul ascuţit. 
Micuţul înjură și își încercă norocul pe tot culoarul, apoi la etajul al 
doilea, dar peste tot era ocupat! 

Răbdarea sa se sfîrși. La următoarea ușă dădu peste unul de la 
Antiaeriană: 

— Afară! comandă uriașul. Spală putina, desfrinatule, în fața 
oamenilor de bine! 

Artileristul a vrut să răspundă, dar Micuţul a aruncat cele două 
femei care s-au rostogolit în pat, și l-a dat pe ușă afară, în timp ce fata 
acestuia, stînd goală pe pat, privea scena cu o mirare care degeneră 
într-o criză de ris. Ca un client să-i fie smuls în momentul cheie, nu 
mai pățise așa ceva, dar și mai amuzante erau cele două codoașe, pe 
jumătate dezbrăcate. 

— Poalele sus! necheză Micuţul încîntat, scoțindu-și pantalonii, 
dar rămînînd cu vestonul, boneta și cizmele pe el. 

— Cum vă permiteţi? întrebă indignată una dintre femei. O să... 

Restul dispăru într-un strigăt de furie și disperare. Micuţul îi 
smulse dintr-o singură mișcare și rochia și juponul, jumulind-o ca pe 
o găină, un chilot violet zbură și el prin cameră, apoi se aruncă peste 
ea, ţinînd-o bine cu mîinile lui puțind a ulei și motorină. Profitind de 
neatențţia lui, fata artileristului fugi pe culoar unde un soldat pe jumă- 
tate gol o prinse și dispăru cu prada sa. 

Mai sus, Porta, în culmea fericirii, făcuse schimb de fete cu Pluto, 
ajungînd apoi să joace zaruri. Dar jos, la recepţie, începuse un scandal 
infernal: erau clienții furioși, care își așteptau rîndul și care protestau 
împotriva faptului că noi acaparasem toate cele douăsprezece fete care 
ar fi trebuit să satisfacă o sută de soldați. 

Niciodată templul plăcerilor nu mai cunoscuse așa o noapte! 
Cele două matroane fuseseră tăvălite de Micuţul, care striga acum plin 
de bucurie. Cînd se săturase de farmecele lor, intrase zgomotos într-o 

altă cameră ocupată de doi infanteriști și de fetele lor și impusese un 
schimb ce nu s-a desfășurat fără proteste. Votca curgea în valuri. Porta și 
Pluto, atrași de zgomot, urcaseră la Micuţul cu tovarășele lor și răsfoiau 
detașaţi revistele porno. Porta, gol pușcă, dar cu joben și în cizme, se 
împodobise cu un sutien negru. Micuţul, mai timid, dar fără pantaloni, 
mai purta vestonul, centura cu revolverul, șalupele de infanterist și 
boneta; cît despre Pluto, el se plimba în costumul lui Adam, purtînd pe 
după gât o curea neagră. Toate fetele pe care reușiseră să le stringă erau 
în pielea goală. Unele au vrut să scape din această Sodoma, dar Micuţul 
le prindea din zbor și le arunca pe o canapea ale cărei perne, sparte pe 
durata luptei, pierdeau nori de fulgi. Porta descoperi un păduche pe 
burta lui roșie și-l prezentă mîndru admiraţiei generale, înainte de a-l 
lăsa pe burta unei fete plingăcioase. 

Distracţia era în toi, cînd se auzi zgomot de bocanci pe scări. 
Jandarmi cu căști de oțel invadară camera, ordonînd ca stabilimentul 
să fie evacuat. 

— Despre noi este vorba? întrebă Porta blajin. 

Subofițerul care comanda deveni stacojiu și răspunse cu o voce 
furioasă: 

— Evacuați imediat! Dacă nu, vă arestez pentru purtare necu- 
viincioasă într-un loc public. 

Pluto deschise fereastra și urină afară, într-un arc de cerc care 
stropi vesel strada, apoi se întoarse surizător spre cei trei jandarmi, 
roșii ca racii, niște prusaci care se luau în serios. Subofițerul tocmai 
încerca să-și deschidă tocul armei pus mult prea în spate, ceea ce-l 
obliga la mișcări acrobatice, cînd Legionarul a apărut în spatele lor și 
a înţeles dintr-o privire care este situaţia. 

— Allah-el Akbar, trăiască Legiunea! strigă el, sărind ca o panteră 
în spinarea unuia dintre jandarmi, acesta prăbușindu-se la pămînt. 

Într-o clipă și ceilalţi doi se rostogoleau spre baza scării, iar 
armele lor zburau pe fereastră în stradă, unde căzură zdrăngănind. 

Văzind întorsătura pe care o iau lucrurile, Porta ne propuse să 
o luăm din loc. Fetele făcură rapid un pachet cu uniforme și-i condu- 
seră pe Porta, Pluto și Kalb spre acoperiș, de unde fugiră pe străzile 
vecine. Dar Micuţul, încăpăținat ca Napoleon la Austerlitz, refuzase 
să spele putina. 

— Armata nazistă n-are decit să vină, o să-i fac terci! strigă el. 

Și se aruncă în braţele unei fete. 

În acest timp jandarmii plecaseră după întăriri. Erau cinci cînd 
s-au aruncat asupra Micuţului întins lingă frumoasa lui. Urmă o învăl- 
mășeală de nedescris, în cursul căreia una dintre matroane, care se 
alesese cu un ochi vînăt, își uită rolul și sfărimă un scaun în capul unui 
jandarm, scoțindu-l din luptă. Micuţul, înconjurat de fete, se lupta ca 
un leu, iar după ce-și aruncă din nou inamicii la baza scării fu cuprins 
de așa o criză de persecuție că aliatele sale se dădură cu un pas înapoi, 
îngrozite. Goale pușcă, ele se grăbiră să-i ajute pe jandarmi, ceea ce 
permise uriașului să se baricadeze într-o încăpere, unde începu să facă 
mobila surcele. Se auzeau geamuri sparte și zgomotul lemnului sfărîmat. 

Tot scandalul atrase un ofițer de la jandarmerie, spre care una 
dintre codoașe, tot goală, fugi plingînd. 

— Este un scandal, domnule ofițer! Un scandal pentru stabili- 
mentul meu. Sîntem aici ca să ne facem datoria pentru victorie și uite 
cum sîntem tratate. 

— O să mă pling, se miorlăia cealaltă codoașă. Sînt membră de 
partid, o să ajung pînă la Fiihreri 

— Cine-i acolo sus? întrebă ofițerul nemulțumit. 

— O fiară sălbatică... o adevărată fiară sălbatică! sughiță 
înspăimîntată o domnișoară ce reușise să-și ascundă goliciunea cu 
izmenele unui soldat. 

— Arestați-l pe individ! comandă ofițerul dindu-se la o parte 
ca să facă loc. 

O duzină de vinători, înarmați cu revolvere și bîte intrară în clă- 
dire, într-o liniște asemănătoare celei ce precede un taifun. Un subofițer, 
luîndu-și inima-n dinţi și agitindu-și arma sub nasul subordonaților, 
dădu ordin de a forța ușa. Aceasta rezistă primului atac, dar se auzi un 
răcnet sălbatic. Unul dintre vînători întrebă: 

— Este un om înăuntru? 

— Habar n-am, dar blestemată fie ziua în care am intrat în 
jandarmerie. 

Trei zdrahoni se uniră și ușa cedă, prăbușindu-se în camera 
Micuţului. Acesta scoase un șuvoi de înjurături și, tot fără pantaloni, 

se aruncă asemenea unei fiare peste dușmani într-un vârtej de lovituri 
și urlete ce zgudui stabilimentul. 
— Reputația noastră... Împușcaţi-l! gemea una dintre matroane. 

Într-un tîrziu, Micuţul se frînse sub superioritatea lor numerică, 
dar chiar și cînd ajunsese fără cunoștință tot mai era lovit. Vînătorii, 
furioși, îl aruncară ca pe un sac de ciment pe trotuar, unde ofițerul îi 
trase un șut sănătos în coaste, care scoaseră un sunet înfundat. 

Nu l-am revăzut decît peste trei săptămîni. În ciuda bătăilor nu 
dezvăluise numele complicilor, se știa doar că aparțin Regimentului 
27 blindate, de unde interdicția, pentru tot regimentul, de a mai călca 
într-un bordel de campanie timp de şase luni. În plus, Micuţul a fost 
condamnat să detecteze mine în „țara nimănui” timp de trei luni. A 
făcut-o timp de cinci zile, apoi au uitat să-l mai trimită. 

Comandantul batalionului, locotenent-colonelul Hinka, știa, 
mai bine ca orice Curte Marţială să îmblînzească sălbaticii de genul 
Micuţului şi avea de asemenea arta de a ocoli pedepsele ucigătoare. În 
Compania a 5-a toată lumea încerca să civilizeze zdrahonul sălbatic 
care nu era în fond decît un licean naiv, căruia natura oarbă îi dăduse 
prea mulți mușchi pentru prea puțină minte. 

Soldatul în război este ca un fir de nisip pe plajă. 

Valurile îl scufundă, îl poartă, îl aruncă pentru a-l lua 
din nou. 

Iar el dispare fără ca cineva să-și dea seama și fără să-i 
pese cuiva de soarta lui. 


Începuse să ningă. Era o zăpadă moale care se transforma în 
noroi, o zăpadă care pătrundea peste tot. Se apropia miezul nopții. 
Aţipiţi în tancuri nu mai avusesem de cinci zile nici o clipă de răgaz 
pe cîmpul de luptă acoperit cu epavele carbonizate ale Regimentului 
27 tancuri. 

Dar undeva, în spate, erau probabil rezerve uriașe de oameni și 
armament, căci soseau neîncetat. Eram neînchipuit de murdari, aco- 
perii de praf, de noroi și de ulei, cu ochii arzînd de nesomn. De mai 
multe zile nici o picătură de apă în afara celei strînse de prin gropi. 
Mincare nici atît. Fuseseră consumate și rezervele de prim ajutor, iar 
Porta și-ar fi mîncat bocancii, atât îi era de foame. 

Legionarul și cu el scotociseră de mai multe ori cimpul încercînd 
să aducă ceva, dar peste tot era pustiu, iar în spate păreau să nu aibă 
decît oameni, tancuri, muniție—nimic de ronțăit! Uitaseră de mîncare 
sau, cum spunea Bătrînul, descoperiseră că pot economisi niște bani pe 
spinarea sărmanului trupete. Mai aveam doar cîțiva castraveți muraţi. 

Deodată auzirăm undeva în oraș, nu departe de liniile noastre, 
zgomotul carelor blindate. 

— Sper că nu-i Ivan, spuse Pluto, întinzîndu-și gâtul și scrutind 
întunericul. 

Îngrijoraţi, ciulirăm urechile... Zgomotul de șenile le făcea și 
celor mai curajoși pielea ca de găină. Pornirăm motoarele. Ale cui sînt 
tancurile? Porta, care știa ca nimeni altul să le recunoască după sunet, 
se aplecă în afară și ascultă. 

— Rușii. T-34 A, spuse el categoric. 

— Ba nu, îl contrazise Pluto. Sînt ale noastre, fac zgomot ca o 
haită de olandezi în saboți, sînt ușor de recunoscut. 

— Om vedea. Pînă atunci pregătește-ți mitraliera. 

— Da, e Ivan, spuse Micuţul. 

— Atunci înseamnă că m-am prostit. Este artileria ușoară sau 
modelul 4. 

Locotenent-colonelul Hinka se apropie și discută pe șoptite 
cu șefii companiilor. Puțin după aceea sosi von Barring care se adresă 
Bătrinului: 

— Subofiţer Beier, pregătește-te pentru misiunea de patrulare 
împreună cu plutonul 2. Trebuie să aflăm ce se întîmplă în fața noastră. 

— Am înţeles, domnule căpitan, spuse Bătrinul desfăcînd harta, 
Vom... 

Cîteva grenade șuierară în stradă și loviră o casă. Auzind stri- 
gătele: „Ivan!.. Ivan!...” ne cuprinse panica. Focuri de armă se auziră în 
noapte, oamenii se pierdură și mai mulţi săriră din tancuri, căci teama 
de a muri în tanc îi îngrozea. Un șir de T-34 apăru bubuind, trăgînd 
cu toate gurile de foc. Aruncătoare de flăcări își întinseră limbile roșii 
către infanteriștii adăpostiţi printre ruine și-i transformară în torţe 
vii. Strada se lumină de la tancurile incendiate cărora le explodară 
rezervoarele și muniţia. Într-un efort disperat de a fugi, vehiculele ne 
blocară într-un vacarm asurzitor... Ţipete, înjurături, o învălmășeala 
extraordinară în care nu mai știai cine îţi este prieten sau dușman. 

Tancurile sovietice se transformară în torţe. Echipajul unuia 
dintre ele încercă să se salveze prin turelă, dar o rafală îi opri, lăsîndu-i 
să ardă atîrnați pe oţelul incandescent. Patru tunuri antitanc începură 
să tragă asupra lor fără oprire. În nebunia acelei lupte pe care nu știai 
cine o va câștiga. Unele dintre tancurile noastre se întoarseră în timp 
ce mai trăgeau cu tot armamentul, iar gloanțele trasoare străluceau 
în noapte ca licuricii. 

— Trage, imbecilule, trage odată! îmi urlă Micuţul, avînd o pere- 
che de grenade antitanc în fiecare mînă. 

L-am trimis la plimbare în timp ce Porta, în postul șoferului, 
striga vesel: 


94 


Atacul blindatelor 


— Gura, potăilor! N-aţi vrut să mă credeţi! 

Intră într-un zid care ni se prăbuși în cap într-un nor de sfări- 
mături, scoase dintre ruine vehiculul greu și intră cu motoarele în plin 
într-un T-34. Înainte să trag, preţ de o secundă, am avut timp să văd 
în periscop turela lui și eram atît de aproape încît flăcările tunurilor 
și exploziile grenadelor se contopiseră, într-un singur zgomot. Chiu- 
lasa reculă violent în timp ce un tub înroșit căzu pe podea, iar Micuţul 
aruncă în tun o nouă grenadă $. 

— Înapoi! urla Bătrînul. Mai este unul care coboară strada. Îna- 
poi, pentru Dumnezeu! Turela la douăl!l... trage! 

Cu ochii bulbucaţi, lipit de periscop, nu vedeam decît un nor 
de foc ce inunda stradă, 

— La doi, nu la nouă, idiotule! Trage, Dumnezeule! 

O grenadă șuieră peste turelă, încă una... Dar dintr-o odată 
Tigerul nostru se cabră sub comanda lui Porta. Tancul T-34 trecu la 10 
centimetri pe sub nasul nostru. Coti și derapă pe mai mulți metri, apa 
și noroiul țișnind de peste tot, dar Porta era un șofer cel puţin la fel de 
îndemâînatic ca rusul și, rizînd în barbă, manevră comenzile făcîndu-ne 
să ne învârtim în jurul axei. 

Am apăsat pe pedală, triunghiurile s-au unit în vizor, a pornit 
prima lovitură, apoi a doua și un șoc teribil a părut că răstoarnă tancul, 
un zgomot asurzitor de fier pe fier ne-a spart timpanele. Pluto ieși pe 
jumătate din turelă și văzu că nu ne lovise o grenadă, ci un T-34 intrase 
în noi cu toată viteza. Timp de o clipă se clătină pe șenile, apoi motorul 
său începu să huruie și, ca un berbec, intră în partea noastră strîngă, 
ridicîndu-ne la 45. 

Porta zbură pe deasupra lui Pluto, zdrobind radioul în cădere, 
eu am alunecat din scaun, căzind în locul lui și lovindu-mă la cap. Din 
fericire purtam casca de oțel. Micuţul, ca sudat de podeaua tancului 
nu se clinti, dar Bătrînul căzu fără cunoștință peste chiulasa tunului 
și sîngele începu să-i curgă dintr-o îngrozitoare rană la cap. 

— Cîinilor! Bandiţi ai lui Stalin! urlă turbat Micuţul prin trapa 
pe jumătate deschisă. 


[1] Sistem de determinare a direcției, utilizindu-se cadranul ceasului (ora 
douăsprezece reprezentînd linia perpendicular pe direcția de mers a 
tancului) (n. trad.) 

Suflul exploziei cîtorva proiectile rătăcite îl aruncă pe uriaș 
înapoi. Scoase atunci grenadele din lăcașul pentru muniţie, fără să 
pară jenat de căderea grelelor 8,8 pe picioarele sale. Pe urmă legă cîteva 
cîrpe îmbibate cu motorină peste rana Bătrînului și îl puse pe acesta 
în lăcașul gol pentru a-l feri de mișcările noastre: 

— Sînt cel mai puternic dintre voi, spuse el, deci preiau comanda. 
Tu, continuă el arătîndu-mă, trage cît poţi! Doar pentru asta sîntem 
aici, nu? 

A fost un miracol că în aceeași clipă reculul tunului nu i-a stri- 
vit capul. 

— Vrei să mă ucizi, strigă el furios. Am demisionat. Mulţumesc. 
N-am ce să fac cu voi! 

Scena ne-a înveselit. Uitind de pericolul morții, am trecut prin 
aglomerarea de tancuri, tunuri și infanteriști, pe sub rafalele luminoase 
ale gloanţelor trasoare. Două tunuri Flak, alcătuind o baterie la mică 
distanță, trăgeau fără oprire, dar focul de la gura lor le-a trădat și au 
fost zdrobite de tăvălugul unor T-34. Era o noapte de apocalips. Venise 
sfirșitul lumii, iar cîntecul macabru al sutelor de răniți ruși și germani 
era sfișiat de zgomotul de infern al luptei. 

Nu mai aveam decit o singură scăpare: să ne trintim cu nasul în 
noroi sau să ne lipim de pămînt sub urletele proiectilelor. Tancul nos- 
tru este lovit și va arde într-o secundă... Micuţul îl aruncă pe Bătrînul, 
apoi sări și el într-o jerbă de scîntei și, ajuns la pămînt, se rostogoli ca 
să-și stingă flăcările ce dansau pe uniforma pătată cu ulei. 

Epuizaţi, clătinîndu-ne, tușind și respirind cu greu ne-am salvat 
și noi. Doar Porta, perfect calm, stătea de vorbă cu pisica lui, roșcată, 
ținînd-o de ceafă. 

— Ei, frățioare? Ne-am mai salvat o dată pielea, dar de data asta 
fundul nostru este puţin prăjit. 

Panică, panică peste tot. Infanteriști, geniști, tanchiști, artile- 
riști, ofițeri, subofiţeri, cu trese de aur sau de argint, soldaţi cenușii, 
toți fugeau într-o dezordine generală. Adunasem de pe undeva cîteva 
mine TI? și ne aruncam ca ulii asupra uriașelor T-34. 


[2] Mine antipersonal, în formă de disc, cu mare putere de fragmentare 
(n. trad.) 

L-am văzut pe Porta sărind pe unul din ele și punînd încărcă- 
tura într-un loc vulnerabil... O explozie, apoi flăcările ieșiră pe turelă. 

Micuţul se lipi de un altul, își plasă liniștit mina și se lăsă să 
alunece de pe tancul care trecea peste un tun distrus. Un bubuit de 
tunet: tancul era scos din luptă. Micuţul înnebuni de bucurie. 

— Am distrus un tanc! Eu! urlă el, bătîndu-se cu pumnii în piept. 
Eu singur! 

Că nu fusese doborit era de neînțeles, dar uriașul era evident 
nemuritor. Am tras siguranța minei mele, dar ea a ratat tancul care 
trecea și violența exploziei m-a aruncat la mai mulți metri în strada 
desfundată. Coloșii mugeau, derapau cînd frinau, tunurile trăgeau fără 
încetare, dar puţin cîte puţin ne-am dat seama că doar cîteva tancuri 
izolate au reușit să străpungă liniile noastre, doar virful enormei mase 
de blindate care se îndiîrjeau împotriva poziţiilor noastre. Culcaţi la 
pămînt, am făcut pe morţii în timp ce fluxul de oţel ne depășea. Cît 
de prietenos și protector părea pămîntul! Minunat pămînt, murdar și 
desfundat, care ne-ai intrat în guri, în ochi și în urechi, niciodată n-ai 
fost atît de primitor. Noroiul ne curgea pe ceafă, părînd dezmierdarea 
unei mâini de femeie... Minunat pămînt, saturat de sînge, care în noap- 
tea aceea ne-ai ascuns și ne-ai adăpostit în mlaștina ta. 

Spre opt dimineața totul se sfirșise, semănam cu niște bucăţi 
de lut care mergeau. În depărtare, la est de Cerkasi se auzea încă, prin- 
tre explozii, zgomotul carelor blindate, zgomot ce nu va mai înșela pe 
nimeni. Acest clănțănit va fi recunoscut fără îndoială, iar după război 
mă voi scula încă mult timp îngrozit, leoarcă de sudoare, auzind prin 
vis zgomotul mortal al teribilelor T-34 rusești! 

Ne-am ridicat din noroi, ca și cînd ne-am fi născut din pămînt. 
Porta, mulțumită Domnului, tu încă trăieşti! Dar Bătrînul, unde este 
Bătrinul? Am respirat ușurați. lată-l și pe el viu, și Stege, și Bauer, și 
micul legionar, chiar și pe Miiller, mereu acru și pesimist, l-am îmbră- 
țișat pentru că era viu. Micuţul protestă: 

— Nişte amărîte de tancuri nu sînt suficiente ca să-l sperie pe 
Micuţțul, și trase un șut în șenila tancului pe care-l distrusese cu mîna 
sa. Dacă mai aveţi, vă aștept! strigă el în direcția luptei. 

Pluto, îngenunchiat în noroi, privea fix strada în ruină, în care 
blindate, tunuri, autoșenilele formau o învălmășeală de nedescris. 

Locotenent-colonelul Hinka și căpitanul von Barring veneau 
spre noi, clătinîndu-se ca niște oameni beţi. Von Barring era cu capul 
gol, iar locotenent-colonelul purta o caschetă rusească pe jumătate 
arsă. Ne-a aruncat un pumn de ţigări: 

— Ei, bine! Mai sînteți vii? spuse el moale. 

Dintr-o rană de pe frunte sîngele îi curgea peste ochi, apoi în 
lungul obrazului și dispărea sub guler. Se șterse cu dosul palmei și tot 
acest sînge roșu amestecat cu noroi, care-i murdărea fața, îi dădu un 
aer sălbatic, aproape drăcesc. 

O oră mai tirziu am pornit la drum. Această noapte întunecată 
și rece provocase regimentului pierderi uriașe: 700 de morţi, 863 de 
răniți și toate tancurile distruse. Nici celelalte regimente nu arătau 
mai bine. Și ele plătiseră un greu tribut acestui nume necunoscut: 
Cerkasi, oraș din Ucraina. 

Morți, morți peste tot. În ciuda noroiului și a prafului, recunoș- 
team diferitele însemne de armă de pe epoleți. O duzină de artileriști 
nu mai erau decît un terci alături de cele două tunuri ale lor; una din- 
tre țevi se ridica spre cer ca un deget acuzator și mai încolo, într-un 
grup de clădiri arse, o întreagă baterie 8,8 fusese strivită, pulverizată 
de coloanele rusești. 

Atât de mulți morți în atât de puţin timp! 

Năuciţi, priveam în jurul nostru și nu înțelegeam nimic. 

Iarna era acolo în toată grozăvia ei, cu geruri și furtuni 
la fel de ucigătoare ca tunurile rusești. 

Iarna care-i face pe oameni duri și brutali; o nouă 
teroare care, la rîndul ei, sporește teroarea. 

Devenisem fiare sîngeroase pe care cele mai rele lucruri 
le făceau să riîdă. 

Iar războiul continua, pentru a folosi cuvintele cu care 
guvernele învăluie beţia uciderilor. 


Eram în doliu. lar nu aveam tancuri. lar luptam ca infante- 
riști. Ningea, ningea... dealurile deveneau adevărați munți. Crivățul 
urla peste stepă și șuiera printre copacii înzăpeziţi, împingînd înaintea 
lui vîrtejuri de zăpadă. 

Ea înveli cu o pojghiță de gheaţă tunurile, puștile și mitralierele. 
Ea se strecură în colibele dărăpănate și dădu oamenilor un sărut de 
moarte; ea acoperi pustia tundră siberiană pe mii de kilometri. 

Santinelele trebuiau schimbate din sfert în sfert de oră, dacă 
nu voiam să găsim cadavre. 

Plîngeam de frig. Ţurțurii ne atîrnau de barbă, nasurile îngheța- 
seră, fiecare respirație părea o lovitură de cuţit în plămâni. Dacă timp de 
o secundă îți scoteai mănușa și atingeai o bucată de fier, acolo rămînea 
un petic de piele. 

Cangrena era un lucru obișnuit, înspăimântător de obișnuit, 
membrele putrezite făceau parte din spectacolul cotidian. În colibele 
jegoase, amputările se succedau una după alta; o bucată de picior aici, 
o mînă dincolo, cîteodată un braţ întreg. 

Hiîrtia a devenit nepreţuită, un articol de piață neagră. Se dădeau 
cincizeci de ţigări pentru un ziar, căci te salva de la cangrenă, cama- 
rade! Într-un colţ erau înghesuite membre vineţii, negre și chiar dacă 
erau la fel de înghețate ca nasurile noastre, încă le bănuiam duhoarea. 

Chirurgii operau cum puteau în mizeria învăluitoare, la lumina 
lămpilor, care luminau atât cît puteau, operaţii care n-ar fi fost încercate 
nici în cele mai moderne spitale. Cînd un pacient murea îl aruncam 
afară cît mai repede, atît cît trebuia să deschizi și să închizi ușa, pentru 
a nu permite frigului să pătrundă la cei vii. 

Regimentul era în rezervă, aproape de Petrușki; companiile 
decimate erau reîntregite cu oameni noi. 

Ni se spusese chiar despre niște întăriri parașutate. 

— Specialiști, se spunea, venind din cele mai bune școli germane. 

Dar cătanele bătrîne n-au crezut un cuvînt. Promisiuni în vînt 
și fraze frumoase pentru ziarele lui Goebbels, dar adevărul era altul: 
rezervele prost instruite, prost înarmate, pierduseră ore prețioase ca 
să învețe pasul de defilare și alte prostii de cazarmă. 

Ce ar fi devenit o garnizoană prusacă fără salutul mecanic adre- 
sat carieriștilor care trăiau comod în sînul crudei prăbușiri al celui 
de-al III-lea Reich? Unii dintre acești eroi au jucat un alt rol în lagă- 
rele de concentrare, dind sfaturi cu un aer de superioritate, în privința 
apărării patriei. 

Dar nici eu și nici camarazii mei nu îi întîlnisem vreodată pe 
linia frontului și toți comandanții noștri, îndopaţi în ultima clipă cu 
cursuri rapide, erau rezerviști. Inutil să te revolți: întotdeauna va fi 
așa și cei care vor da mai tare din gură vor evită întîlnirea cu gloanţele. 

Cantonaţi la Petrușki, așteptam armamentul și noii candidați la 
moarte. Ne petreceam timpul jucînd cărți, prinzînd purici și glumind 
despre tot și despre toate. Bătrinul își umplea încet pipa și la vederea 
lui ne simțeam asiguraţi; coliba devenea atunci un fel de cămin sau, 
și mai bine, cabana unui pescar la ţărmul mării, evocînd nopţi cu lună 
plină, în care farul dialoghează cu marea liniștită. 

Sporovăiam încet, așa cum o fac doar bărbaţii care au trăit 
împreună momente grave, cu cuvinte bine cîntărite, care n-ar fi putut 
fi înţelese de neinițiați. Cînd Bătrînul, de exemplu, spunea cu blindeţe: 

„Copii! Copii!” o lume întreagă se năștea din aceste două cuvinte și Porta 
însuși, gură spartă, își amîna pentru o vreme obișnuitele grosolănii. 
După un moment de tăcere, Bătrînul continuă: 

— O să vedeți... Ivan o să reușească să facă terci Corpul 42 de 

Armată de la Cerkasi. 

Suflă în cameră fumul gros și își puse pe masa acoperită de far- 
furii murdare, cărți de joc, arme și bucăţi de pîine, bocancii de infanterie. 
— După părerea mea ne lasă în pace pentru că pregătesc un 
nou Stalingrad. Pot să pariez că întreaga Armată a 4-a va sosi în acest 
loc păduchios. 
Porta izbucni în ris: 

— Dece nu? Osă ajungem într-o bună zi să-i spunem Heil Hitler 
diavolului însuși! 

— Da, spuse Pluto. Și dacă o să avem un T-34 în cur o să ajun- 
gem în mare viteză! 

Am izbucnit cu toţii în rîs. 

— Asta în cazul în care nu o să facem un tur prin minele de 
plumb, înainte de ceea ce voi numiţi infern, ne-o tăie Miiller. 

— În acest caz, spuse Bauer gînditor, îmi place mai mult infer- 
nul preoților decît cel al lui Stalin. 

— Ca și cum crezi că te-ar întreba care îți e părerea, rînji Porta. 
Fie că cei din față te vor expedia cu un foc de Naganl!l, fie că, dacă nu 
se grăbesc, o să ajungi în înghețatul Ural ca să-ți rupă os cu os timp 
de cîțiva ani. Asta nu are de altfel nici o importanță. Cu puţin noroc, o 
să-ți cadă o piatră în cap încă de la sosire. Asta o să grăbească lucrurile. 

Bătrînul își curăţă pipa: 

— Dacă o să scăpăm vreodată de aici, nu înseamnă că totul s-a 
terminat. Ce ghinion să fii născut în această Germanie nenorocită, cu 
acest Adolf care se crede Napoleon! 

Stege cîrii în felul său care era contagios: 

— Un singur lucru e sigur, că Adolf a pierdut războiul. Dar dacă 
i-am putea arunca în infern pe naziștii roșii ca și pe cei bruni, încă ar 
mai fi cu putinţă un sfîrșit rezonabil. 

Un curier întrerupse discuţia noastră: von Barring îl chema 
urgent pe Bătrinul. 

— Rahat! spuse Porta. Eu, soldat de rangul întîi, am onoarea să 
vă spun că asta anunţă sfîrșitul scurtei noastre vacanțe. 27-le va servi 
în continuare drept ţintă pentru artileriștii începători. Să-i ia naiba! 


[1] NAGAN: Revolver cu butoiaș, tradițional, din dotarea armatei sovietice; 
șase focuri, calibru 7,62 mm (n. trad.) 

Tremurînd în mantaua subțire, Bătrinul plecă prin zăpadă spre 
comandament, aflat la un kilometru în cealaltă parte a satului. Furtuna 
se înteți, urlînd peste pămîntul îmbibat cu sînge. La -40*C, cînd îţi este 
suflată zăpada în față, ai impresia că ești jupuit de viu. La război frigul 
este mai rău decît nesomnul, căci poţi să te ţii bine o săptămînă dacă 
ai șansa să dormi măcar o dată. 

Porta avea dreptate: după o oră Bătrînul veni să ne anunţe că, 
împreună cu a 8-a și cu a 3-a, compania noastră fusese desemnată ca 
trupă de șoc pentru a tăia un drum spre regiment. Trebuia, pentru a 
rupe încercuirea, să înaintăm spre Terașa și acolo să scăpăm din laţ. 
Inamicul era instalat în tranșee de zăpadă și trebuia să curățăm loca- 
litatea, bineînţeles fără sprijin de artilerie, din cauza lipsei de muniții. 
Singura noastră șansă era aceea de a ataca noaptea și pe ascuns, ceea 
ce speram că va compensa slăbiciunea noastră în fața unui inamic 
superior numericește. 

Locotenent-colonelul Hinka veni să ne ureze „Drum bun” și 
strînse mîna celor trei tineri comandanți de companie. Erau adevărați 
soldați, deja tăbăciţi, puteai conta pe ei, simpli soldați purtînd insigne 
de ofițeri. Cît despre noi, cunoșteam genul de muncă ce ne aștepta: era 
singurul lucru pe care știam să-l facem, dar îl știam la perfecție. 

— Contez pe voi, spuse Hinka. Căpitanul von Barring preia 
comanda și pentru ca surpriza să fie deplină trebuie să atacați cu arme 
albe, fără să trageţi măcar un foc. 

Am plecat cu spaima în suflet. Problema era greu de rezolvat: 
chiar dacă reușeam, câți dintre noi vor scăpa? După informaţiile pe care 
le aveam, poziția inamicului nu era totuși foarte puternică. 

— Și apoi, șușoti Stege, mergem spre libertate. E o consolare, căci 
să stai în capcana de aici înseamnă să-ţi asiguri un bilet spre Siberia! 

Nu-i răspunse nimeni. Ce sens putea să aibă pentru noi cuvîntul 
libertate, cînd de ambele părți asuprirea și barbaria erau egale? Fiecare 
dintre noi luă arma și scrută noaptea amenințătoare. Din toate părţile, 
urmele gloanţelor arătau clar că lupta se strîngea în jurul nostru; încă 
puțin și urma să fim prinși. Străpungerea pe care o încercam era un 
efort disperat de a scăpa din capcană. 

Ordinele trecură din om în om: 

— Baioneta la armă, înainte marș! 

Încet, compania se îndepărta aproape invizibilă pe drumul înză- 
pezit. Am fost descoperiți doar cu cîțiva metri în fața liniilor inamice. 

Prea tîrziu! Am sărit la atac și după o luptă corp-la-corp poziția 
a fost cucerită, apoi curățată de cei care ne urmau. Nici focul infernal 
izbucnit de la liziera pădurii nu ne putu opri. 

Înaintam mereu, într-o stare aproape hipnotică, şi atacul reuși 
fără multe pierderi. Aproape inconștienţi și morți de oboseală am ajuns 
la drumul ce duce de la Sukini la Senderovska și am auzit un zgomot 
de motor venind dinspre Sukini. Ne-am adăpostit grăbiţi în zăpada 
înghețată și nu a trebuit să așteptăm mult. Zeomotele erau mai puter- 
nice. O coloană de camioane grele își tăia încet drumul pe șoseaua 
înzăpezită, victime oferite oamenilor tăcuţi care își așteptau prada. 
Cei pe care urma să-i ucidem fără urmă de remușcare aveau ca și noi 
părinţi, care, striviți de durere, vor afla moartea fiului căzut pe cîmpul de 
luptă în apărarea proletariatului. Ai noștri puneau îngrozitoarea veste 
pe seama Fiihrerului și a patriei, ca și cum vreunei mame rusoaice sau 
germane, aceste cuvinte ar fi putut să-i aducă vreo consolare! Vestea 
le va ajunge mult înainte de sfîrșitul bătăliei de la Cerkasî. Un episod 
între multe altele ale marelui război, pe care comunicatele îl vor boteza 
pur și simplu „lupte locale”. 

Ne-am speriat degeaba de sosirea coloanei, căci rușii, ignorind 
străpungerea noastră, se îndreptau fără îndoială spre poziţiile pe care 
tocmai le cucerisem. Am deschis focul cu toate armele cînd au fost la 
zece metri de noi. Surpriza a fost totală, primele vehicule s-au răsturnat 
și au luat foc. Cîteva echipaje care au vrut să riposteze au fost reduse la 
tăcere, cît despre fugari, au fost secerați de mitralierele noastre. 

Spre ora trei a dimineții am pornit din nou la atac, de data 
aceasta spre Novo-Buda. Era încă liniște în direcția aceea, dar știam 
că satul geme de soldaţi ruși. Căpitanul von Barring ordonă atacul din 
nord și din sud și avurăm din nou plăcerea ororilor armei albe. 

Ne-am strecurat asemenea unor fantome spre santinelele de 
la intrarea în sat și, ca într-un film care se derulează cu toată viteza, 
l-am văzut pe Porta și pe Legionar tăind beregata uneia dintre ele, în 
timp ce Bauer se ocupa de cealaltă. Santinele nu au scos nici măcar 
un horcăit, și-au întins doar picioarele în zăpadă, în timp ce sîngele 
țișnea din arterele tăiate. Am trecut mai departe, periculoși ca niște 

șerpi. Cîţiva ruși înveliți în mantale dormeau pe pămîntul bătătorit din 
prima colibă. Am căzut peste ei ca trăsnetul și, suflînd din greu, i-am 
spintecat cu pumnalele. Al meu s-a înfipt adînc în pieptul unui inamic; 
omul scosese un țipăt scurt care mă înnebuni și lovii fața întoarsă spre 
mine ce mă fixa cu ochii îngroziţi, ieșiţi din orbite. 

Aveam senzația că merg printr-o piftie, în care striveam ceva ce 
semăna cu cojile de ouă. Bocancii mei ţintuiţi și-au continuat drumul, 
în timp ce camarazii mei se angajau în lupte care pe care. Porta își 
aruncă cuțitul în vintrele unui sergent uriaș care se ridicase pe jumă- 
tate; maţele acestuia s-au revărsat ca cele ale unui animal spintecat. 

Mirosul de sînge cald și de intestine a devenit insuportabil în 
încăperea strimtă: am vărsat violent, convulsiv; unul dintre ai noștri 
începu să plingă și ar fi urlat ca un nebun dacă pumnul lui Pluto nu l-ar 
fi oprit: cel mai mic țipăt ne-ar fi pierdut. Am ieșit din colibă alergînd 
pentru a ne continua treaba în lungul străzii. Se auzeau ici și colo zgo- 
mote surde și gemetele oamenilor care se zbăteau în ghearele morții, 
în cursul unuia dintre cele mai sălbatice măceluri pe care le țin minte. 

Micuţul, înarmat cu o sabie de cazac, dobori dintr-o singură lovi- 
tură capul unui locotenent rus și am sărit îngrozit într-o parte pentru 
a mă feri de căpățina care se rostogolea către Legionar; acesta o lovi cu 
picioarele ca și cînd ar fi fost o minge de fotbal. Masacrul continuă din 
colibă în colibă, iar cînd am ieșit din ultima, pe la ora șase, satul era 
în mîinile noastre. Începurăm să ne săpăm tranșeele în mare viteză, 
căci riposta rușilor nu avea să întîrzie. Dacă ar fi ajuns vreodată să 
recucerească satul, doar Dumnezeu știe ce ne-ar fi făcut după noap- 
tea această a Sfîntului Bartolomeu! Nu ne rămâînea decît să aplicăm 
obișnuitul îndemn al lui Hitler: să luptăm pînă la ultimul cartuș, dar 
de această dată nici pentru Hitler, nici pentru scopurile războiului în 
care luptam. Puțin ne păsa de ele! Încercam pur și simplu să ne salvăm 
pielea, ceea ce comunicatele mărturiseau contrar voinţei lor, anunţind 

„lupte de apărare izolate”. 

Grupul nostru se adăpostise într-o groapă comună, Bătrînul, 
întins pe spate, își pusese capul pe cutia unei măști de gaze și se înve- 
lise într-o manta rusească. Porta, așezat turcește, în fața a două sacoșe 
pline cu lucruri furate, sorbea votcă, rigîind. 

— Ciudat războiul ăsta, în care inamicul începe prin a spăla 
putina, pentru ca la scurt timp după aceea să-ţi pună jăratec sub tălpi! 
Trebuie să vă mărturisesc că, fiind cardiac, orice efort îmi este inter- 
zis, dar din nefericire doctorul care mi-a pus acest diagnostic nu era 
membru al Partidului. Atunci mi-au pus pielea în saramură, așa că am 
ajuns soldat în această armată a nefericirii și nimănui nu-i pasă de 
boala mea și nu se întreabă dacă aș fi apt să alerg prin Rusia. Și fără 
nici o șansă de a încetini! Parcă li s-ar fi promis lapte și miere, de ne 
aleargă în halul ăsta! 

Porta luă încă un gât de votcă și mărul lui Adam făcu o nouă 
mișcare agitată în gâtul său slab. Întinse sticla Legionarului și îi spuse 
Bătrînului: 

— Cum tu ești tablagiul, o să aștepți ca eroii tăi să bea întîi! 
În acelaşi timp smulse sticla din mîinile Legionarului: Negustor de 
covoare blestemat. Întotdeauna bei ca şi cum ai muri de sete! 

Luă și el o dușcă bună și dădu sticla mai departe cu același 
ceremonial, așa încît fu golită rapid. Bătrinul protestă. Porta își puse 
monoclul și își îndreptă jobenul înainte de a începe un discurs despre 
educație, care fu încoronat cu bășini asurzitoare. 

— Vorbărie, vorbărie, spuse Bătrinul. Așteaptă un pic să ne cadă 
Ivan în spate. Ceva îmi spune că sînt hotărîți să ne-o facă. 

— E de speriat ce prost ești, răspunse Porta. Sperai poate că osă 
ne facă loc ca să ne vadă bătînd pas de defilare? Și cu spaţiul vital cum 
rămîne? Trebuie să ne mai rărim și de o parte și de alta că să putem da 
din coate. Deci băieți, sfatul meu este: „Tot înainte!” 

Scoase din traista sa o altă sticlă de votcă și îi dădu cep. Alcoolul 
ne încălzise și scandalul pe care îl făceam se auzea probabil din pădure, 
acolo unde foarte probabil se găseau rușii. Locotenentul Kohler sări 
în groapa noastră urmat de locotenentul Halter. Kohler se scutură și 
răsuci o ţigară dintr-un petic de ziar. 

— BI1T, ce frig...| 

Întinse ţigara lui Porta, pregătindu-se să facă alta. Porta îi rîse 
în nas: 

— Nu accept nimic de la ofițeri și nici de la alte persoane de 
felul ăsta! 

Kohler își continuă munca și spuse liniștit: 
— Potolește-te, maimuţă roșcată! 
— Nici un pic de educaţie, spuse Porta scârbit. Îmi iau catrafusele 
și plec la mine. Cu atîţia ofițeri, s-a zis cu buna creștere în companie! 
Kohler, fără să-l ia în seamă pe Porta care era complet beat, se 
întoarse spre noi: 
— Rușii pregătesc un contraatac în colțul de nord al pădurii. 
Bănuiesc că peste voi va veni primul val, deci staţi cu ochii în patru. 
Un radio portabil adunat de nu știu unde transmite o melodie 
dulceagă, cîntată de o voce bărbătească. Izbucnirăm în rîs: 
— Asta ne mai trebuia, strigă Kohler. Aici ne așteaptă un glonte la 
40 sub zero și de acolo ne trimit prostiile astea! Aruncaţi porcăria asta! 
Am oprit radioul. Porta își scoase flautul și începu să cînte un 
cîntec politic antinazist, pe care toată compania îl reluă în cor cu o 
pasiune care i-ar fi mișcat chiar și pe inamicii noștri. 

Trebuie să treci prin spital ca să știi ce înseamnă aceste 
cuvinte: a fi rănit. 

Răni de toate felurile: la cap, a căror urmare este nebunia, 
la coloana vertebrală, care provoacă paralizia. Amputarea 
unuia sau mai multor membre, dacă nu a tuturor celor patru și 
din om nu mai rămîne decît trunchiul și capul. Un glonț în ochi, 
care te face să orbești; un glonţ în șale, care te condamnă să 
porţi o sondă; rană la stomac, cu nenumărate consecințe; răni 
ale oaselor, ale căror așchii urcă mereu la suprafața plăgilor 
purulente; răni la față... 

Pentru restul zilelor tale tîrăști un trup sfișiat, al cărui 
mers dureros și șchiopătînd stirnește batjocura copiilor. 


Aproape de orizont, luna presară o lumină înghețată pe copaci și 
pe tufișuri. Totul tremură de frig. Noi înșine, cu toate că sîntem îmbibați 
cu votcă, dirdiim după douăsprezece ore de veghe în fundul unei gropi 
înzăpezite, în pămîntul pe care gerul îl face să crape. Cu frigul rusesc 
nu te poți împăca; umflă și crapă fețele îndurerate, tumefiază și face 
să plesnească buzele care nu mai sînt decît o coajă vinătă, transformă 
fiinţele omenești în ființe primitive ale împărăției ghețurilor. 

În cazul nostru se adăuga foamea sălbatică ce ne făcea viaţa de 
o mie de ori mai rea. Deasupra noastră plutea frigul ucigător al stelelor, 
căci ele clipesc prietenește pînă la moarte, cu aceeași licărire înghețată. 
În marea lui înțelepciune, Comandamentul Suprem n-a uitat decît un 
singur lucru: să ne apere de cel mai rău dintre dușmanii noștri, natura. 
Ea a fost marea aliată a rușilor, marea ucigașă. Ce armată ar fi putut 
să reziste iernii rusești, cu excepţia siberienilor, soldaţii aceia mici cu 
pomeţi proeminenți, cărora frigul părea să le mărească bucuria de a 
trăi și de a lupta? 

Porta a fost cel care, primul, a văzut ceva mișcîndu-se pe terenul 
descoperit. Tăcut, m-a lovit cu cotul arătîndu-mi un punct spre care 
am căscat ochii mari în beznă. 

Deodată au fost peste noi! Ca o bombă care explodează, năluci 
în ţinută albă de camuflaj au sărit asemenea unor lupi în tranșee. Cu 
pistolul-mitralieră la șold, trag turbat în grămada de căciuli de blană, 
de pușcași siberieni cu ochi migdalaţi. În luptele corp-la-corp foloseau 
îngrozitoarea kandra, cuțitul siberian cu două tăișuri, un soi de cuţit de 
măcelar dar mult mai solid, care putea să decapiteze dintr-o singură 
lovitură un soldat în ţinută de iarnă. Lipiţi unii de alții, ne foloseam 
armele ca pe niște măciuci, rușii fiind atît de aproape încît nici măcar 
n-aveam timp să tragem. După un scurt răstimp am putut sări din tran- 
şee și am ajuns alergînd la colibe, unde adăpostul pereţilor ne-a oferit 
cîteva secunde ci să ne reîncărcăm armele. Izbucnesc împușcături și 
gloanţele trasoare șterg pămîntul. Strigăte și chemări ale muribunzilor 
şi luptătorilor. În inima unei nopţi îngheţate și înzăpezite e greu să 
distingi prieteni sau dușmani: se trage la întîmplare și adesea ambele 
tabere în propriii soldați. 

Comandoul este complet împrăștiat, nu mai există legături între 
companii fiecare se bate pentru viaţa lui. Dar von Barring și Halter 
reușesc să-i adune pe cîțiva dintre ai noștri și străbatem satul alergiînd 
spre adăposturile săpate în pădure. Pe drum, un recrut de 17 ani, lovit 
în umăr de un glonţ exploziv, scoate un urlet disperat, se învârte ca un 
titirez și cade în zăpadă. Un tun automat bubuie în stinga, grenadele 
cad ploaie pe rănit și fac să țișnească coloane de zăpadă. Ajungem la un 
adăpost și ne aruncăm în el cu răsuflarea tăiată sperînd într-un răgaz, 
dar ușa se trîntește imediat și doi bărbaţi scunzi cu căciuli de blană 
stau în cadrul ei luminat de zăpadă. O rafală mătură încăperea și ne 
asurzește... stăm acolo, optsprezece oameni care fac pe morţii și se cred 
deja morţi. Dar nu! Cei doi ruși pleacă alergînd, urmăriți de zgomotul 
înăbușit al grenadelor de mînă; fug și noi sîntem pe urmele lor, dar 
cădem în zăpada adîncă, hainele ne string, ne înăbușim. Răsuflind din 
greu, cu ochii înțepaţi de o durere ascuţită, zăcem nemișcaţi în nămeţii 
uriași, unde sîntem invizibili datorită veșmintelor noastre albe. 

Timpul parcă s-a oprit, ca într-un coșmar îndelungat. Alte silu- 
ete apar în fața noastră, dar iuți ca fulgerul. Bătrînul și Legionarul duc 

armele la umăr și rafalele ţișnesc spre formele neprecizate. Iadul se 
dezlănţuie din nou și gloanţele trasoare par să cadă din cer. Îl văd 
pe Micuţul care aruncă grenade ca turbat, apoi îmi pierd cunoștința, 
mă arunc în zăpadă, am impresia că urlu... Îmi rup unghiile ricîind 
pământul înghețat. Bătriînul mă apucă și mă forțează să fug cu el. Este 
o învălmășeală de nedescris. Alerg o bucată de drum umăr la umăr cu 
un rus la fel de înspăimîntat ca și noi, dar, printr-un noroc, îmi dau 
seama primul și-i dau o lovitură mortală în față; cade greoi în clipa 
cînd Bătrinul strigă cuvinte de neînțeles, arătînd ceva în fața noastră. 
Ne oprim împietriți privind cerul, unde niște obiecte uruitoare, cu cozi 
de flăcări de cîteva sute de metri, se năpustesc asupra satului. 

Într-o clipă ruși şi nemți aleargă la adăpost, se aruncă la pămînt, 
oriunde, căci ceea ce brăzdează cerul nu face distincție între prieteni 
și dușmani: ne bombardează faimoasele „orgi ale lui Stalin” și, ca să 
pună capac nenorocirii, lansatoarele de rachete germane intră și ele 
în joc. Primele explozii seamănă cu un cutremur; casele explodează ca 
niște biete mușuroaie, totul nu durează decît cîteva minute și din sat 
n-a mai rămas nimic. Dar foarte aproape de noi izbucnesc dintr-o dată 
flăcările. Nu ne mai paralizează frigul, ci o mare incandescentă care 
scoate imediat din case orice ființă vie: animale înnebunite de groază 
și de suferință, copii, femei hohotind. Armele latră și pisează oameni și 
animale într-un infern de împușcături, căci, între blestemele omenirii, 
războiul trece necruţător, secerînd totul în calea lui. 

Cum se face că mormanul de ruine care se numea Novo-Buda 
se află încă în mîinile noastre? Fără îndoială că nimeni n-ar putea 
s-o spună. Comunicatul trimis în spatele frontului a fost laconic: 

„Novo-Buda curăţat. Poziţia rezistă încă, așteptăm ordine.” 

Dinspre ruși am auzit toată ziua zgomot de motoare despre 
care Porta susținea că sînt ale artileriei ușoare. Ivan își aduna forțele 
ca să ne lichideze și aveam să fim striviți fără cea mai mică șansă de 
scăpare. Porta reușise să fixeze o staţie radio pe lungimea de undă a 
rușilor și ascultam discuţii destul de reconfortante pentru noi: colegii 
din faţa noastră nu se înțelegeau mai bine decît noi cu ofițerii, căci 
fiecare ordin dat comandanților din prima linie era întărit de ame- 
nințări peste amenințări. Cît despre noi, ascunși în gropile noastre, 
sub ninsoare, pe un ger de -47", nu scăpăm din ochi terenul descoperit. 

Cîteva atacuri slabe au fost respinse cu ușurință, dar nu ne 
îndoim că sub ele se ascunde altceva. În zori, cu urechea lipită de radio, 
îl auzim pe ofițerul rus întrebind: 

— „Puteţi să luaţi N...?” 

— „Se poate, tovarășe comandant, dar va fi foarte greu. În faţa 
noastră e o forță puternică.” 

— „Batalionul a stabilit contactul. Veţi ataca la ora 13:45.” 

Discuţia aceasta a avut loc înaintea unei lupte ce avea să fie 
îngrozitoare. Rușii au atacat la ora stabilită. Am văzut venind tancuri 
T-34 și T-60 care își croiau drum prin zăpada de un metru înălțime, dar 
de care ne puteam apropia cu ușurință, prin unghiul mort, ca să fixăm 
încărcăturile explozive. Infanteria rusă aștepta rezultatul înaintării 
tancurilor, dar în cursul nopții a reușit să pătrundă în mijlocul satului, 
din care ne-am retras cu pierderi grele și părăsindu-i pe răniți. Doar 
cei care au participat la o retragere rapidă prin iadul zăpezii proaspete, 
cu niște adevăraţi ucigași, cum sînt siberienii, pe urmele lor, știu ce 
înseamnă felul acesta de război şi cuvintul „epuizare”. Încă o dată a 
trebuit să ne ascundem și să ne luptăm pentru viețile noastre cu ata- 
catorii sălbatici. Timp de mai multe ore lupta continuă, înaintează și 
se retrage rînd pe rînd. Apoi rușii se desprind din nou și ni se trimit 
întăriri sub denumirea de „trupe de alarmă”. Dar trupele acestea adu- 
nate în grabă erau formate din niște prăpădiți de soldaţi care se grăbeau 
s-o ia la goană cînd vedeau inamicul, dacă aveam proasta inspirație 
să-i lăsăm singuri. Spre seară am auzit din nou staţia radio a rușilor. 
Vocea disperată a unui comandant de batalion spunea: 

— „Infanteria refuză să mai atace, nu pot face nimic. Tancurile 
sînt scoase din luptă împreună cu toate echipajele lor—uciși sau luați 
prizonieri. Imposibil să înaintăm în nămeţi, care sînt din ce în ce mai 
înalți. Sîntem puternic bombardați din Sukini cu aruncătoare de gre- 
nade de 10,5 și 24. N-am informaţii despre artileria ușoară, nici despre 
tancuri, cu toate că se aude zgomot de motoare dinspre nord-est. Presu- 
pun că nemții vor străpunge la sud-est de Sukini, se vede o mare grupare 
de trupe. Am executat patru ofițeri pentru lașitate în fața dușmanului." 

Cîteva minute de tăcere, apoi un potop de înjurături și de bles- 
teme, de care limba rusă este plină. Superiorul amenința cu degradarea, 
cu tribunalul poporului, cu lagărul de reeducare și, ca să încheie: 

— „Trebuie să luăm N... oricît ne-ar costa, și din amîndouă păr- 
țile odată. Veţi ataca la ora 15 fix, fără nici o acoperire de artilerie, ca să 
vă apropiați cît mai mult de cîinii de nemți. Terminat." 

Informat imediat, von Barring se pregăti să primească inami- 
cul. Minutele se scurgeau încet, fiecare dintre ele cu încetineala unui 
ceas. Porta era singurul dintre noi în întregime liniștit. Culcat pe spate, 
molfăia o bucată de pîine rece găsită în ranița unui rus mort, cu arun- 
cătorul de flăcări, gata de acţiune, așezat pe burtă. Avea pentru acest 
tip de armă o înclinare cu totul deosebită și cu toate că în realitate era 
trăgător de elită, nimeni nu știa cine îl transferase la aruncătoare. Ne 
aminteam vag de schimbarea aceasta în momentul cînd Regimen- 
tul 27 fraternizase cu rușii lingă Stalino. Era de-acum o poveste veche. 
Oare acolo făcuse rost de aruncătorul de flăcări și de pușca cu lunetă? 
Nimeni nu se îndoia că Porta avea un răspuns gata pregătit dacă vreun 
ofițer și-ar fi pus întrebări! 

Atunci cînd rușii au atacat, au făcut-o cu o impetuozitate și cu 
o sălbăticie care ne-au tăiat răsuflarea. Cu toate acestea blestematul de 
sat a rămas în mîinile noastre, dar să nu-mi cereți să explic cum. Acest 
fapt n-a avut nici o influenţă asupra desfășurării războiului, dar pur 
și simplu ne-a scăpat de Curtea Marţială, un noroc pe care colegii din 
partea cealaltă nu l-au avut, căci undele radio ne-au transmis cîteva 
ore mai tîrziu următoarea conversație: 

— „Ce s-a întîmplat la N...2” 

— „Atacul nostru a fost respins, pușcașii nu mai rezistă, coman- 
dantul Bleze s-a sinucis.” 

— „Bine. Asta-i datoria unor incapabili ca el. Maiorul Krașeni- 
cov din Batalionul 3 ia comanda regimentului. Un moment de tăcere, 
apoi vocea continuă: Ce spun nemții?” 

— „Îngâmfaţi. Ne ocărăsc și cred că printre ei sînt francezi și 
poate mahomedani.” 

— „Ce zic?” 

— „Mă doare-n fund” și „Allah-el Akbar”! 

— „Trebuie să-i facem să tacă. Încercaţi să luaţi cîțiva prizonieri 
ca să aflăm dacă sînt printre ei voluntari francezi. Să-i lichidaţi primii. 
Peste două ore artileria începe să tragă și atacați din nou. N... trebuie 
curățat.” 

Ocările despre care era vorba veneau de la Porta și de la micul 
legionar, care le împărțeau cu dărnicie. Era metoda lor de a-și păstra 
moralul ridicat atunci cînd se aflau în linia întâi. 

Rușii ne-au bombardat toată ziua, dar seara, satul, care era un 
morman de ruine, rămăsese în mîinile noastre. Aerul uruia, bubuia, 
tremura, exploda, făcînd să cedeze nervii cei mai zdraveni. În noaptea 
următoare, vechiul bombardier rusesc cu un singur motor, pe care-l 
numeam Șchiopul își aruncă bombele asupra noastră: 800 de bombe 
pentru un pătrat de teren cu latura de aproape 500 de metri. Singurul 
loc unde am putut săpa tranșee a fost amplasamentul unei case a cărei 
incendiere dezmorțise pămîntul, și ne-am agăţat de el sub focul încru- 
cișat al artileriei, al aruncătoarelor de grenade și al Katiușelor. Treaba a 
durat zile întregi, răstimpul de care aveau nevoie rușii pentru sosirea 
întăririlor. Ar fi crezut că aveau în fața lor un întreg corp de armată și 
nu o nenorocită de brigadă de infanterie alcătuită din cîteva companii 
decimate și, de fapt, înspăimîntate de violenţa luptei. 

Îi întinsesem pe răniţi într-un adăpost săpat sub o casă; pansa- 
mentele pline de sînge și înțepenite de ger le acopereau membrele făcute 
terci și în ochi li se citea spaima de a ne vedea fugind și părăsindu-i. Să 
intri într-o asemenea gaură sub pămînt este ceva de nedescris și-i sfătu- 
iesc pe toți cei ce sînt tentaţi să facă pe eroii să vadă aceste anticamere 
ale iadului ca să afle dacă pot rezista! De jur-împrejur, în adăposturile 
nesigure, cei răniți ușor îi ajutau pe încărcătorii mitralierelor. Ne chi- 
nuia o foame sălbatică pe care încercam s-o înșelăm mestecînd cartofi 
înghețaţi. Ţinuta de camuflaj murdară ne acoperea mantăile subțiri și 
dacă vreo cîțiva avuseseră norocul să găsească pislari și căciuli rusești, 
ceilalți, cu zdrenţe amărite în chip de pislari și cu o batistă înfășurată 
sub cască, dîrdiiau în gerul mai ucigător decît grenadele. 

Pe 26 ianuarie au fost tăiate legăturile cu poziţiile din spate. 
Eram în voia soartei. Locotenentul Kohler făcu un gest de indiferență: 

— Cu atît mai rău! Acum știm ce ne-a rămas de făcut, să mer- 
gem înainte. 

Porta, Legionarul și Pluto puseseră mîna pe o ladă cu grenade de 
mînă rusești. Între altele, erau trăgători de elită și frînturi de discuţie 
întretăiate de hohote de rîs ne ajungeau la urechi: 

— Ia uite, bătrîne Porta, încă unul trimis la dracu! 

— Mie Allah îmi conduce privirile, spuse serios Legionarul 
ochind un rus care începu deodată să se învirtească ca un titirez. 

— Păcat că nu putem să ţintim vreo cîțiva din Partid, exclamă 
Pluto, care duse arma la umăr cu iuţeala fulgerului și trase în cadență. 
Hei, cirac al lui Stalin, ai încasat-o potrivit gradului! Dacă nu trimitem 
decît ruși să se prăjească, diavolul n-o să fie mulțumit. 

— Tu ciîți ai? spuse Porta. Eu am 37. 

Pluto se uită la bucăţica de hîrtie așezată sub o grenadă de mînă, 
unde un șir de cruci și de linii arătau loviturile precise sau îndoielnice. 

— 25 în iad, 9 la spital. 

— Faci parte dintr-o organizaţie caritabilă? spuse Legionarul. Ai 
mei sînt toți garantaţi pentru cuptor. Am 42, dintre care cel puţin șapte 
ofițeri. Steaua din email roșu pe care o au la căciulă e o ţintă grozavă. 
Cînd ajung acolo, aproape de tipul ăla înalt, ai exact 25 de centimetri 
de vizibilitate ca să-i culegi din zbor. 

— Îmi bat propriul record, băieţi! strigă Porta. Ia te uită, acrobat 
cu cizme, vrei și tu? Aţi văzut cum i-a plesnit țeasta! Niciodată n-a fost 
ras așa de bine! 

Legionarul își puse mîinle pîlnie la gură și urlă spre ruși: 

— Urcă-te acolo sus și-o să vezi Montmartre! 

Îi răspunse o rafală, ceea ce-i făcu pe toți trei să dispară în groapă 
tăvălindu-se de rîs. 

— O să le cîntăm ceva, propuse Porta. 

Un foc violent răspunse iarăși la urletele lor, subliniat de ocă- 
rile Bătrinului și ale locotenentului Halter. Găseau total inutile aceste 
provocări fără motiv, al căror rezultat nu putea fi decît acela de a-i 
împinge pe ruși la o reacție disperată. Porta, pentru care locotenentul 
era un tinerel și Bătrinul doar un egal, răspunse aproape disprețuitor, 
fără să scape din ochi liniile rusești: 

— Voi doi, aspiranţii la Crucea de Fier, lăsaţi-ne în pace! I-aţi văzut 
pe camarazii din 104 răstigniți de Ivan, nu-i așa? Cu cît o să omorim 
mai mulți din ticăloșii ăștia, cu atît mai bine. Heil Hitler și vedeţi-vă de 
treabă, porumbeilor fiindcă o să le dăm noi ăstora din faţă! Duse arma 
la umăr, trase și anunţă înveselit: Încă unul pentru iad! 

La capătul de sud al satului, într-unul dintre adăposturile noas- 
tre bine consolidate era un cuib de mitralieră care respinsese mai multe 


113 


BLINDATELE MORŢII 


atacuri, dar într-o zi, în zori, apărură rușii și puseră stăpînire pe adăpost. 
I-am văzut punîndu-l în genunchi, pe zăpadă, pe bătrînul subofițer care 
comanda mica garnizoană; i-au tras un glonţ în ceafă și trupul lui se 
rostogoli pe pantă, ridicînd un nor de pulbere albă. 

Opt servanți au fost luaţi de doi roșii care mergeau în spatele lor 
cu revolverul în mînă. Singurul lor drum era un fel de strimtoare care, 
la un moment dat, trecea printr-un loc descoperit în fața locașului lui 
Porta. Trei împușcături precise bubuiră și sfărimară capetele paznici- 
lor ruși. Într-o clipită camarazii noștri săriră în direcția adăpostului, 
dar Pluto fusese mai iute: cu pistolul-mitralieră la șold, deschise ușa 
cu o lovitură de picior și mătură cu sălbăticie încăperea plină de ruși. 
Reculul armei îi scutură trupul de uriaș, înfipt pe picioarele depărtate și 
hohotele lui de rîs punctau dansul macabru al rușilor care urlau, sece- 
rați de gloanţe. Doi siberieni ieșiră cu mîinile sus; Pluto făcu un pas în 
spate, îi trimise de-a rostogolul cu piciorul și își goli încărcătorul în ei. 

— Ieșiţi, împuțiților, dacă mai e vreunul viu! strigă el. O să vă 
arăt cum sînt trataţi prizonierii după propria voastră rețetă. 

Un geamăt slab se auzi din adăpost, dar nimeni n-a ieșit. Pluto 
desprinse de la centură două grenade și le aruncă înăuntru, unde explo- 
dară cu un zgomot înăbușit. 

Locotenentului Kohler îi fusese scos un ochi în timpul unui atac. 
Cu toate că era aproape nebun de suferință și în ciuda insistențelor lui 
von Barring, refuza cu încăpăținare să se alăture celorlalți răniți, din 
cauza spaimei evidente de a nu ne vedea retrăgindu-ne și părăsindu-l. 
Gîndul că am putea cădea în mîinile rușilor ne făcea să ne înăbușim 
de groază, căci nu ni se putea întîmpla ceva mai rău. Am văzut atîtea 
orori comise de ei cu premeditare asupra nenorociţilor de prizonieri, 
încît nu ne putea rămîne nici cea mai mică speranţă de a scăpa cât de 
cît teferi: glonţ în ceafă, răstignire, braţe și picioare sfărîmate, mutilări 
îngrozitoare, ochi scoși, castrare, cartușe goale bătute în frunte erau 
lucruri obișnuite, cu condiţia să nu fii trimis în Siberia unde te aștepta 
o soartă la fel de înspăimîntătoare. 

Pe 27 februarie dimineața, inamicul începu să tragă într-o mani- 
eră ciudată, părînd să nu aibă nici un scop precis, cînd în noi, cînd în 
compania a 3-a, cea a locotenentului Wenck, cînd în cea a locotenentului 

Kohler. Totul a durat cam o oră, apoi tirul a încetat și tăcerea s-a așter- 
nut din nou în stepă—o tăcere greu de suportat, amenințătoare, ca 
tăcerea care te strivește în munţi sau în pădurile adinci. Neliniștiţi, îi 
pîndeam pe ruși, dar nimic nu mișca, n-auzeam nici un sunet și trei 
sau patru ore s-au scurs în liniștea aceasta neliniștitoare. Von Barring, 
cu binoclul în mînă, scotocea întreaga zonă. Îi şopti Bătrinului, care 
se afla alături de el. 

— Totuși am impresia că pregătesc ceva. Tăcerea asta face să 
tremure carnea pe mine! 

Deodată scoase un strigăt și începu să urle ordine pe care nu 
le-am înţeles. În aceeași clipă i-am văzut pe ruși: mișunau, foarte 
aproape de compania a 3-a! 

— Trage, Kohler! Trage, pentru numele lui Dumnezeu! strigă von 
Barring. 

Disperaţi, gifiind de tulburare, priveam neputincioși viermuiala 
inamicilor. Cîteva explozii de grenade au rupt în sfirșit tăcerea ucigă- 
toare. Rușii veniseră prin stînga, în spatele companiei a 3-a, și, tăcuți, 
o copleșiseră. Cîţiva oameni încă se apărau ca niște nebuni, cu lopeţile 
și cu patul armelor, în timp ce von Barring, cu lacrimi în ochi, îi ținea 
pe Micuţul și pe Pluto care voiau să alerge în ajutorul lor. 

— Nu folosește la nimic, nu mai putem face nimic pentru ei! 
L-am văzut împușcîndu-l pe Kohler! 

Compania a 3-a a fost nimicită în zece minute și ne așteptam 
să avem aceeași soartă, căci rușii se întorceau acum spre noi. Dar Porta 
și Legionarul, dîndu-și seama de situaţie, fără să mai aștepte ordinele, 
alergară spre adăpostul de la capătul satului. În vremea aceasta von 
Barring adunase în grabă grupul de luptă și se năpustea spre delușo- 
rul care era singura noastră șansă de salvare dacă puteam ajunge la 
el înaintea rușilor. 

— Strigați tot ce știți, urlă von Barring, numai strigați, Dumne- 
zeule mare! Strigați ca niște sălbatici! 

Urlind ca pieile-roșii, ne-am năpustit în urma lui într-o goană 
dezlănțuită. Micuţul și Miiller secerau totul în calea lor. Porta, ascuns 
în adăpost, scuipa flăcări cu aruncătorul și micul legionar, pe jumătate 
ridicat în groapa lui, mînuia pistolul-mitralieră împotriva mulțimii 


115 


BLINDATELE MORŢII 


care înainta. Un căpitan rus uriaș își învirtea arma ca pe o măciucă 
strigînd lozinci politice luate drept de la Ilia Ehrenburg!!l. Cuvintele 
ajungeau la noi distinct. Pluto se opri, puse un genunchi la pămînt 
și ochi cu grijă. Căpitanul, oprit brusc din discurs, își apucă capul cu 
amîndouă mîinile, se răsuci și căzu încet în genunchi. 

— Să se ducă la dracu' să-și continue reclama, scrîșni Pluto a 
cărui față era înspăimîntătoare. 

Locotenentul Halter și Bauer se năpusteau la atac urlînd ca niște 
fiare sălbatice. O grenadă căzu într-un grup de ruși care urcau coasta 
gifiind. Explodă cu un uruit înăbușit; o mînă se învârti ca o sfirlează. 
Gifiind, respirînd cu greu, am ajuns în vîrf înaintea inamicului și cele 
trei mitraliere ale noastre începură să tragă în atacatori. 

Descumpăniţi, începură să dea înapoi, dar noi eram ca nebuni 
și nimic nu mai putea să ne oprească. Von Barring se ridică: 

— Grup de luptă, baioneta la armă, după mine! 

Urlînd fără încetare, am sărit spre rușii care au fost cuprinși 
de panica pe care o cunoșteam prea bine și noi înșine! Fugeau înne- 
buniţi aruncîndu-și armele, surzi la strigătele ofițerilor. Încă un salt 
și l-am ajuns pe unul dintre ei; baioneta i se înfige în spate, omul se 
prăbușește cu un horcăit înăbușit. Un glonţ în cap și plec mai departe. 
Poziţiile rușilor au fost luate dintr-o lovitură și atunci cînd von Barring 
dă în sfîrșit ordinul de retragere, adunăm mortierele și lăzile cu gre- 
nade, fără să uităm cîteva cutii de conserve americane, descoperite de 
Porta—evident!—într-un adăpost al ofițerilor. 

La înapoierea în liniile noastre, rămășițele grupului de luptă au 
fost împărţite în două plutoane, dintre care unul sub comanda locote- 
nentului Halter. Ele trebuiau să înlocuiască cele trei companii inițiale, 
din moment ce a treia fusese măcelărită în întregime. 

Tăcerea și întunericul ne-au cotropit. Ningea ușor. 

Friguros, Bătrinul se înfășură în manta, Porta mîngiie pisica 
spunîndu-i cu jumătate de gură: 

[1] Ilia Ehrenburg (1891-1967): scriitor și ziarist rus, evreu de origine, 
cunoscut pentru lucrările sale de proză și memorialistică; după o serie de 
satire și pamflete, atît anticapitaliste cât și anticomuniste, a optat, în cele 
din urmă, pentru cauza bolșevică, elaborînd în timpul Marelui Război 
pentru Apărarea Patriei niște scrieri propagandistice împotriva nemţilor— 


acești „viermi blonzi”, cum îi numea el—ridicate ulterior la rang de 
„ideologia soldatului de front” (n. trad.) 

— Ce-ai spune, bătrîne motan, dacă ne-am întoarce acasă și-am 
lăsa baltă societatea asta pentru încurajarea războiului? 

Miiller rîse tăcut: 

— Aici n-ai decât o cale să pleci: un glonţ în cap. 

— Vorbește în numele tău, zise Micuţul, dacă crezi că am de 
gind să mă las doborît de vreunul dintre împuțţiţii ăștia! Se ridică pe 
jumătate și strigă spre ruși: Hei, tovarișci! Ruski! Rushi! 

Un glas răspunse: 

— Porc german! Vino aici să te castrăm, cîine fascist! 

Timp de o jumătate de oră își aruncară dintr-o parte în alta 
nenumărate înjurături cărora le puse capăt von Barring. Tăcerea se 
așternu iarăși pe zăpadă, apoi, dintr-o dată, în dreapta, totul începu 
din nou: da-da-da... 

Iuţi ca fulgerul, ne aruncăm în gropile noastre. 

— Ce-i asta? spuse Bauer mirat. 

— Aruncătoare de mine sau de ceață, răspunde Porta, dar sînt 
ai noștri. 

Din nou urlete și grenadele zboară prin noapte. Pămîntul se 
cutremură sub picioarele noastre, cu toate că bateriile sînt la o depăr- 
tare de cel puţin cinci sau șase kilometri. 

— Grozav șut în cur pentru Ivan, rînji Stege. Dacă am avea aici 
cîteva, ne-ar merge mai bine! 

Bombardamentul a ţinut toată noaptea și a avut măcar avanta- 
jul de a ne ţine treji, căci să adormi era un pericol de moarte. Dacă nu 
cădea frigul pe capul celor ce adormeau, atunci cădeau rușii, și înainte 
să-și dea seama pe ce lume sînt, aveau gâtul tăiat de la o ureche la alta. 
În zori, Porta și Legionarul începură să tragă în ceva ce nu reuşeam să 
vedem. Cîteva mitraliere lătrară în rafale lungi. Neliniștiţi, am ciulit 
urechile. 

— Oare Ivan încearcă o străpungere? întrebă Bătrînul fără să 
primească răspuns. 

După un sfert de oră tirul se liniști. Bătrînul își puse mîinile 
pîlnie și-i strigă lui Porta: 

— Ce se întîmplă la voi? 

— Promiţi să nu spui la nimeni? răspunse glasul lui Porta. 

— Da, strigă Bătrinul scos din sărite. 

— Ne ocupăm cu războiul, frumosule! 

Comunicaţiile cu regimentul au fost în sfirșit restabilite și am 
primit ordinul să rezistăm în continuare pînă la sosirea iminentă a 
întăririlor. Trecură încă trei zile pînă la venirea trupelor proaspete și, 
pe 8 martie după-amiaza, am auzit pentru ultima dată staţia radio a 
rușilor: 

— „Cum merge la N...>” îl întreba comandamentul rus pe șeful 
corpului. 

— „Imposibil să ieșim, e un foc de iad; ne pisează artileria, fără 
să mai vorbim de aviația care ne bombardează de azi-dimineaţă.” 

— „Unde sînt liniile voastre?” 

— „La nord-est de N... Ultimele blindate s-au înzăpezit și nem- 
ţoii au lichidat echipajele.” 

— „E o nebunie! N-o să-mi spui că un sat în ruine nu poate fi 
cucerit. Atacați imediat cu toate forțele. Am spus într-adevăr cu toate 
forțele. Trebuie să cuceriți N... și să mi-l aduceți pe comandantul inamic. 
Răspundeţi cu viața. Terminat." 

Așa s-a declanșat cel de-al 53-lea atac al rușilor de cînd luasem 
Novo-Buda, dar de data aceasta eram ajutaţi de o escadrilă de avioane 
de vinătoare care trăgeau la firul ierbii în atacatorii înspăimântați. Cu 
giturile răgușite de atitea strigăte, ne-am năpustit spre tranșeele ina- 
mice, cuprinși de o beţie ucigătoare care ne făcea setoși de sînge. Porta 
fugea din adăpost în adăpost descărcîndu-și aruncătorul de flăcări în 
cei dinăuntru, pe care-i transforma în torţe vii. Venind din stinga, un 
grup de ruși alergă spre noi, dar întorcîndu-se brusc, dispăru în liziera 
pădurii. Vocea unui comisar îi biciui și-i întoarse împotriva noastră 
într-un atac slab, care a fost respins cu ușurință. Stege sări în spatele 
comisarului pe care dorea să-l prindă viu, dar omul, foarte iute, scăpa 
mereu din strînsoarea lui și urmărirea continuă cîțiva metri. În cele 
din urmă un glonţ zbură creierii rusului. Stege se năpusti la el, tăie 
steaua roșie cu margini aurite de pe braţ și i-o duse în chip de trofeu 
lui von Barrineg. 

Locotenentul Halter era rănit: un șuvoi de sînge îi țișnea din 
gît și ne-a fost foarte greu să-l ducem pînă la adăpostul unde zăceau 
ceilalți răniţi. În sfîrșit, în noaptea următoare am fost înlocuiți și tri- 
miși într-un sector mai liniștit. Meritam să ne odihnim. 

Vă voi povesti acum despre discuțiile lor, despre 
suferințele lor mai mari sau mai mici, despre camaraderia lor. 

Se treziseră în ei sălbăticia omului primitiv și 
brutalitatea epocii pietrei, căci duritatea vieții și tirania 
războiului învinseseră, încetul cu încetul, civilizaţia. 


— Ei, băieţi, spuse Porta, asociaţia noastră de trăgători de elită 

a scăpat încă o dată basma curată! Știţi voi ce înseamnă asta? 
Micuţul îl privi și ridică o sprinceană: 

— Pesemne că am avut noroc! 

— Imbecilule, spuse Porta, ce să ne mai facem cu tine? 

— Nu fi mojic, făcu Micuţul. 

— Întinde-te aici, mălai-mare, dacă nu vrei să vină Ivan şi să te 
muște de fund. Nu, băieţi, asta înseamnă că eu sînt un luptător capabil 
și inteligent fiindcă voi singuri, prusaci puricoși, n-aţi fost în stare să 
vă scăpați pielea! Credeţi-mă, războiul ăsta se va sfirși atunci cînd eu, 
Josef Porta, voi fi pensionat sau trecut în rezervă, cum se zice. 

— Dacă-i vorba de trecut în rezervă, spuse Bătriînul rizind, eu 
de zece ani aștept! Dar să nu-ţi fie teamă, după război nu vei avea nici 
pensie, nici jumătate de soldă; cel mult un șut în fund, care o să te 
arunce afară din armată, sau poate penitenciarul din care te-au scos 
cu atîta blindeţe ca să te baţi pentru Adolf. 

— Da, spuse Bauer visător, o să redevenim vreodată ființe ome- 
nești adevărate? 

— Tu? Niciodată! strigă Porta. Ţi-au împănat ţeasta cu prea mult 
nazism de cînd ai venit pe lume. Cu mine e altceva. Eu sînt de extre- 
mă-stînga și aveam carnet de Partid cu mult înainte ca tu să fii în stare 
să tragi o bășină după ce te-ai îndopat cu fasole. Voi ăștia, ființe ome- 
nești? Îmi vine să rîd! Sînteţi și o să răminețţi niște animale. Cel mai 

bine ar fi să vă urez un glonţ foarte regulamentar, într-o luptă micuță și 
bună, înainte ca învingătorii să vină să vă spinzure pentru că ați făcut 
războiul de partea lui Adolf! 

— A, închide gura! bolborosi Pluto. Eu sînt un hoț din Hamburg, 
dar mi se pare la fel de valabil ca un roșu din Berlin. 

— Bineînţeles, strigă Micuţul, și eu sînt un pungaș și o să fie 
nevoie de noi după război. 

Pluto se trinti pe spate pe un morman de paie umede, fluturîn- 
du-și pe sub nasul lui Porta picioarele goale și jegoase. 

— Vezi tu, Porta, nu știu dacă ai o idee foarte clară despre ceea ce 
este societatea. Cînd războiul ăsta se va termina, societatea va fi recon- 
struită. Bun, și ce se va întîmpla? Va fi dată afară toată gașca tipilor care 
acum stau tolăniți în fotolii și va veni în locul ei o gașcă nou-nouţă, la 
fel ca cealaltă. Vor fi schimbate culorile și etichetele, legile vor fi altfel 
numerotate, dar în ansamblu va fi același lucru. Cum nimic nu se va 
fi schimbat, se va fura în continuare în mod legal și va fi și mai multă 
nevoie de băieți șmecheri ca Micuţul și ca mine, decît de militanţi de 
stinga ca fudulul ăsta de Porta. 

— Ajunge! strigă Porta ameninţător. 

Micuţul întrebă pe un ton prefăcut naiv: 

— Ia spune, Porta, n-ai avut cîndva necazuri cu afacerile? 

— Eu? Nu. 

— Totuși se zice că atunci cînd erai băiat de prăvălie la un cîrciu- 
mar din Bornholmstrasse șuteai din mîncarea pe care o duceai în oraș. 

— Țineţi-vă gurile odată, spuse Porta și adăugă brusc: Ce naiba 
pute așa aici? 

Stege se tăvălea de ris văzindu-l pe Porta, atît de caraghios cu 
joben și monoclu, adulmecînd aerul în timp ce Pluto își agita și mai 
tare picioarele sale negre. 

— Apleacă-ți puţin nasul, băiete, ca să simți mai bine mireasma 
asta desfătătoare, șopti Pluto. 

Porta îi descoperi abia atunci picioarele. 

— Ce porc scîrbos! Nu poţi să te speli pe picioare? Ai pe ele un 
strat de jeg vechi din Caucaz. Ce murdărie! 

Micuţul se aplecă în față ca să vadă mai bine picioarele lui Pluto. 

— Da, n-arată rău! Totuși n-ai putea să mergi la fete cu picioa- 
rele astea! 

— Tu ce te-amesteci, răspunse Pluto, o să fac ca tine, o să rămîn 
încălțat! 

Bătrînul trăgea cu furie din pipă; în general acesta era un semn 
că are ceva important de spus. 

— Bă, băieți, vorbiți mereu despre sfîrșitul războiului și e normal 
să o faceți. La ora asta chiar e subiectul de conversaţie cel mai răspîn- 
dit în lume. Toţi își fac planuri pentru cînd se va sfîrși războiul, iar 
soldatul de pe front visează și el să se întoarcă acasă ca să se îndoape 
și să doarmă. 

— Da, și apoi să facem o revoluţie, spuse Porta lingîndu-și gin- 
giile știrbe. 

— Scuză-mă, mai întâi și înainte de toate o să facem dragoste, 
îl întrerupse radios Micuţul. 

— Nu ţi-a ajuns ultima dată? întrebă Legionarul. 

— Să-mi ajungă?! Mie? Niciodată! Să ţii minte, bătriîne, că în 
privința asta Micuţul e neobosit. 

— Atunci îți promit un permis permanent pentru toate borde- 
lurile marocane pe care o să le deschid după război. 

Porta își așeză mai bine monoclul și se aplecă spre Legionar: 

— Ia spune, puicuțele astea marocane știu într-adevăr meserie? 

— Ascultă, tot ce pot să-ţi spun e că atunci cînd vor să-și dea 
osteneala, te fac să-ți pierzi capul! 

— Chiar așa? spuse Micuţul. În cazul ăsta mă angajez pentru 
șaptezeci de ani în Legiune. 

— Tăceţi, spuse hotărît Bătrinul. 

— Ce voiai să ne povestești? întrebă Stege. 

— Era ceva legat de veșnicul refren „cînd războiul se va sfîrși”! 
Mai întîi că va mai trece încă mult timp pînă ce se va sfîrși și e îndoielnic 
că vreunul dintre noi va supraviețui. N-am putea oare să ne închipuim 
că ceea ce contează pentru noi este să trăim într-un prezent în care 
importanţa lucrurilor și-a pierdut orice semnificaţie? Îi blestemăm pe 
naziști, pe comuniști, zăpada, înghețţul, furtunile; blestemăm cînd can- 
tonamentele noastre sînt bombardate și turbăm că trebuie să petrecem 

Crăciunul aici. Băieți, dar noi sîntem în război și trebuie să ne obișnuim 
cu asta. Da, nu vom scăpa și nu cred că Sven va putea să scrie povestea 
noastră. Regimentul 27 era cenușiu și necunoscut cînd a început răz- 
boiul; se va mistui în scrum cenușiu înainte să se sfîrșească. Gindiți-vă 
numai o clipă la toţi cei din 27 care au dispărut. Sînt grozav de mulți! 
Și voi încă vă mai faceți iluzii că veţi scăpa? Credeţi-mă, în situația în 
care ne aflăm, să aștepți vizita medicală sau să te strecori într-o căpiță 
de fin înseamnă puncte culminante în viață. Chiar curățatul puștii 
poate fi o treabă plăcută, dacă o faci încetișor, fără să te gîndești la 
nimic. În natură fiecare lucru are frumuseţea lui și trebuie să căutăm 
mereu această frumusețe dacă nu vrem să ne prăbușim. 

Se aplecă înainte, pe masă, și începu să plingă în hohote, con- 
vulsiv. Eram încremeniți de acest discurs care pentru noi era aproape 
de neînțeles. 

— Ce te-a apucat? strigă Porta, uimit. 

Stege se ridică, se duse spre Bătrînul și îl bătu pe spate. 

— Hai, Bătrine, lasă! Liniștește-te, totul va fi în regulă. 

Bătriînul se ridică încet, își trecu mîinile peste față și șopti: 

— Ilertați-mă, nervii. Nu reușesc să uit că în fiecare noapte cad 
bombe peste Berlin, unde stau nevastă-mea și copiii. 

Apoi bătu de două ori, foarte tare, cu pumnul în masă și urlă: 

— Mă doare-n cot! Curînd o să fug! Îi dau dracului cu războiul și 
Curtea Marţială. Reușesc eu să scap! N-am chef să crăp în Rusia pentru 
minciunile lui Hitler și Goebbels! 

Începu din nou să plîngă cu disperare, apoi se linişti treptat. 
Fiecare dintre noi ne-am cufundat în gînduri. În ciuda căldurii pe care 
o dădea soba mare din baracă, ne era frig pînă în adincul sufletului. 
Ce-au făcut din noi de am ajuns să ucidem din plăcere? Din cînd în 
cînd beam cu lăcomie, apoi, abătuţi, urmăream cu o privire absentă 
pe unul dintre noi cum își înfășura meticulos un picior murdar, sau 
pe un altul care prindea păduchi și se distra să-i ardă, aruncîndu-i în 
lampa Hindenburg. 

Citeodată vorbeam în șoaptă, altădată urlam furioși și, înarmați 
cu 0 baionetă sau cu un pistol-mitralieră, eram gata să-l doborim și 
pe cel mai bun prieten. Dar aceste văpăi de miînie se stingeau la fel de 
repede. Afară se înnoptase și se auzeau mugetul flăcărilor și exploziilor 

obuzelor. La fiecare detunătură, Stege își trăgea fără să vrea capul între 
umeri. 

— E curios că nu te poți stăpini să faci mișcarea asta de fiecare 
dată cînd se trage, spuse Pluto. 

— Sînt unii care nu se obișnuiesc niciodată și eu fac parte din- 
tre ei! Tu poți să te obișnuiești cu ideea că într-o bună zi o să primești 
un glonţ în cap? 

— E-n regulă, bătriîne, zise Pluto care scoase din buzunar un 
glonţ și, ţinîndu-l între degete, îl ridică pentru a-l arăta tuturor. Ia pri- 
viți, băieţi, chestia asta fermecătoare pe care am primit-o în labă cînd 
eram în Franţa. Într-o zi stăteam întins comod și eram hotărît să nu 
mă mișc, dar o nevoie cumplită de a urina m-a obligat să mă ridic. În 
aceeași clipă am încasat glonţul ăsta în picior. Cîteva secunde mai 
devreme l-aș fi primit exact între ochi. Mărturisesc că mi-a fost atît de 
frică încît am căzut pe spate și am făcut pipi în chiloți. Dar întîmplarea 
asta e semn că voi scăpa din război! 

— Ești un mare ticălos, spuse Porta care trăgea concluziile poveș- 
tii. Să faci în pantaloni, și încă în pantalonii lui Hitler, astea nu sînt 
maniere. Unde mai pui că te îndopi cît zece și te porţi cu fetele ca un 
armăsar în călduri. Zău, amice, între tine și un porc nu-i nici o deosebire. 

Afară bubuitul creștea; cădeau grenade de calibru mare. 

— Uite că au luat-o de la capăt, spuse Bătrînul. 

— Da, n-o să avem prea mult de așteptat ca să fim iar pompierii 
diviziei, gîndi Miiller cu voce tare. 

— Ah, așteptarea asta veșnică mă scoate din minți, strigă Bauer. 
Să aștepți, să aștepți mereu! 

Este adevărat că un soldat își trece timpul așteptînd. În 
garnizoană așteaptă să plece pe front; pe front așteaptă sfîrșitul bom- 
bardamentului de artilerie ca să plece la atac; dacă a fost rănit așteaptă 
să fie operat și apoi își așteaptă vindecarea; răbdător, așteaptă moar- 
tea dar aşteaptă și pacea, care îi va reda bucuria de a privi zborul unei 
păsări sau de a contempla jocul copiilor. 

Cu toate că uneori grupa noastră făcea foarte mult zgomot, 
efectivul ei era totuși redus: unsprezece prieteni, sau mai degrabă 
unsprezece frați condamnați la moarte. Eram totdeauna schimbători, 
iar discuţiile noastre săreau de la ideile cele mai nebunești la ideile 

cele mai sumbre. Dorințele noastre erau și ele destul de ciudate și, așa 
cum spunea Stege, vom mai putea oare cîndva să mîngiiem un porc fără 
să ne gîndim ce gust va avea cînd va fi fript? Cît despre femei, ele erau 
subiectul majorității conversațiilor noastre. Dar erau femei și femei. 
Dacă în prima categorie intrau, la grămadă, fetele din bordeluri, rusoai- 
cele, infirmierele și nenumărate femei din Blitzmădels|l., cea de-a doua 
categorie era rezervată acelor ființe minunate, inaccesibile, care ne 
făceau să ne gîndim la florile de primăvară. Acestea erau femeile care 
ne adresau un zimbet amical, cele ce ne consolau cu o vorbă sau cu o 
mâîngîiere; într-un cuvînt, erau femeile cu care visam să ne căsătorim! 

Bătrînul era foarte diferit de noi. Adineauri se pusese pe plins, 
dar clipele acestea de uitare de sine se petreceau adesea cînd primea o 
scrisoare de la ai săi. În realitate, Bătrînul comanda compania lui von 
Barring. Cuvîntul lui era ordin și persoana lui ne inspira o încredere 
deplină. Un sfat, o mîngâiere, le căutam la Bătrînul. Însuși von Barring 
îi cerea adeseori părerea și Bătrinul făcea în așa fel încît totdeauna 
comandanții de vehicul sau șefii de grupă să fie aleși dintre subofiţerii 
experimentați. Şi, într-adevăr, să fim sub comanda unui tînăr ageamiu, 
proaspăt ieșit de pe băncile școlii, însemna inevitabil camarazi morți 
sau schilodiți. 

Uneori, întovărășit de Porta, Bătrînul se ducea să-l caute pe 
medicul auxiliar. Puteam fi siguri că a doua zi unul dintre noi primea 
ordinul să se prezinte la doctor, care îl trimitea la spital „din cauza 
febrei”... Cum de reușea? Nimeni nu întreba. Porta era o garanție și 
tot regimentul știa că nimeni n-avea dreptul să-și bage nasul în sec- 
torul lui. De fapt Porta era o ființă deosebită. Nimeni n-ar fi admis 
că exista în el un vechi fond de echitate, și totuși acest copil al stră- 
zii n-avea suflet rău. Așezat acolo, murdar, dezgustător, cu monoclu 
și joben, bînd și rîgîind rînd pe rînd, trebuie să recunosc că era un 
personaj prea puţin recomandabil. Porta era, fără îndoială, prototipul 
soldatului rătăcitor, al mercenarului care, fără măcar să încrunte din 
sprîncene, își înfige baioneta în pieptul inamicului și, continuînd să 
Tîdă, îi șterge lama de mînecă. Era în același timp omul care nu ezită să 
tragă un glonţ „dum-dum” în ceafa unui ofițer detestat, așa cum a fost 


[1] (germ.) BLITZMĂDEIS: Denumire, în jargon, data personalului auxiliar 
feminin, îndeosebi telefonistelor, în timpul războiului (n. trad.) 

cazul cu căpitanul Meyer. Porta ucidea cu sînge rece pentru o bucată 
de pîine și ar fi aruncat imediat în aer un adăpost plin de lume dacă 
ar fi primit ordinul s-o facă. 

Dar cine făcuse din elun animal de pradă? Maică-sa? Camarazii? 
Școala? Nu. Statul totalitar, plămada cazărmii și fanatismul milita- 
rilor. Porta învățase catehismul nazist—același pentru orice guvern 
totalitar—care era conţinut în cîteva fraze: fă tot ce vrei, dar să nu te 
lași prins niciodată; fii dur și cinic, altfel vei fi strivit; dacă te porţi 
omenește ești pierdut. Aceasta fusese educaţia lui Porta. 

Pătrundeţi în spatele zidurilor interzise ale cazărmii 
și priviți cu mare atenţie: veţi păli de rușine. Toţi acei 
militari cu silueta țeapănă ca o coadă de mătură, cu pieptul 
ridicol bombat, cu fața fără buze, cu ochii inexpresivi, de 
oțel, închipuiţi-vi-i consultaţi de un medic psihiatru. După 
dumneavoastră, care ar fi diagnosticul? Dacă aţi cunoaște la 
fel de bine ca mine rasa aceasta periculoasă, n-aţi ezita nici o 
clipă. 
Reușisem să înăbușim în noi tot ceea ce fusese omenesc. 
Nu mai știam decit limbajul îngrozitor al armelor. 
Cunoștinţele noastre de anatomie le întreceau pe cele ale 
unui medic și puteam să arătăm la sigur locul unde un foc de 
armă sau o lovitură de cuțit ar fi fost cele mai dureroase. 
Fără îndoială că în spatele nostru Satana rinjea. 


Toţi răniții putuseră fi evacuați. Locotenentul Halter și ceilalți 
erau acum la spital, foarte departe de iadul rusesc. Cît despre noi, ne 
transformaseră din nou în grup de luptă sub ordinele lui von Barring, 
comandantul nostru, și ale unui locotenent nou-venit, Weber, care îl 
înlocuia pe Halter la compania a 5-a. 

Iată-ne deci plecînd din nou, în coloană cîte unul, încărcaţi cu 
arme și muniții, spre pozițiile de atac din linia întâi. 

— Încă o dată comando în drum spre cer, mirii Pluto. 

— Nu-i nici o speranţă ca vreunul din voi să ajungă acolo, rînji 
Porta. 

— Dar tu? întrebă mirat Legionarul. 

— Normal, și încă la dreapta Domnului. Eu o să-i triez pe căcă- 
cioșii că voi! 

— N-ai un loc și pentru mine? cotcodăci Micuţul. O să te-ajut 
să le tragi șuturi în fund tuturor ălora care pica la examen! 

Hohotul lui de rîs răsună în noapte. Locotenentul Weber sosi 
în galop și șopti furios: 

— Tăceţi din gură! S-ar crede că vreţi să dați alarma la ruși. 
— A, nu! Ne-ar fi prea frică! spuse o voce în beznă. 

— Cine a vorbit? zise locotenentul. 

— Sfintul Petru și Treimea, reluă vocea. 

Izbucniră risete. Toată lumea recunoscuse vocea lui Porta. 

— Ieși din rînd! Impertinentule, strigă Weber cu o voce care se 
fringea de furie. 

— Nu-ndrăznesc! Mi-e teamă de un șut în fund! reluă vocea. 

— Destul! mârîi locotenentul Weber. 

— Asta-i și părerea mea, spuse Porta. 

Locotenentul sări și glasul lui mînios șuieră în noapte: 

— Ordon ca impertinentul să se denunțe, sau compania va fi 
pedepsită în mod exemplar. Știu eu cum să vă zdrobesc, cîinilor! 

Îi răspunse un murmur și amenințări surde se înălțară în 
întuneric. 

— Aţi auzit, băieţi, avem un candidat la gloanțe explozive. 

— O să trebuiască să schimbi tonul, tîrîie-sabie, spuse Micuţul 
cu voce tare. Nu sîntem obișnuiți cu tipi ca tine. 

— Turmă de porci, strigă Weber. 

Se duse la von Barring și-i vorbi de răzvrătire. 

— Încetează cu prostiile, spuse rece von Barring. Avem altceva 
de făcut decît poveștile astea de cazarmă! 

Zăpada scîrțiia sub picioarele noastre. Cel mai mic zgomot 
răsuna în gerul nopții ca smoala, tufișurile ne șfichiuiau feţele cu ace 
de gheață. Aveam ordin să străpungem liniile rusești în cea mai mare 
tăcere; nici un foc de armă, doar în caz de extremă necesitate. Porta 
își scoase baioneta, o sărută și rise: 

— Am de lucru pentru tine, mititico! 

Micuţul și Legionarul au cîntărit în mâini lopeţile de infanterie 
pe care le preferau oricărei alte arme. 

— Allah-el Akbar, murmură Legionarul și se strecură ca un șarpe 
în noapte. 

L-am urmat fără cel mai mic zgomot, cum ne arătaseră niște 
finlandezi la cursurile de lupte corp-la-corp. Pot spune că ajunsesem 
maeștri, dar colegii din fața noastră ne întreceau de departe, mai ales 

pușcașii siberieni, care aveau superioritatea de a îndrăgi genul această 
de lupte. Am ajuns la Kromarovka fără să tragem un singur foc de armă. 
Mai mulți dintre ai noștri erau acoperiţi de sînge și hainele, pe care 
gerul le făcuse tari ca piatra, ne stînjeneau considerabil mișcările. 

Porta, cu jobenul mâînjit de sînge prins sub bărbie cu o sfoară, 
își rupsese baioneta, care rămăsese înfiptă între coastele unui rus. Se 
înarmase cu un pumnal siberian cu care se obișnuise foarte repede. 
Puțin înainte să ajungem la Kromarovka a trebuit să scăpăm de o bate- 
rie de 155, dar artileriștii vegheau și înainte măcar să ne dăm seama 
ce se întîmplă, începu să plouă cu grenade peste compania a 7-a, care 
fusese trimisă ca întărire. 

Membre sfișiate zboară în aer și, încă o dată, iadul se dezlănțuie. 
Rușii strigă sălbatic și luptă cu disperare, dar îi dăm gata imediat. A 
trebuit să-i împușcăm pe loc pe cei ce voiau să se predea, căci nimeni 
nu s-ar fi gîndit să ia prizonieri. Din nefericire, de amîndouă părțile 
devenise un lucru obișnuit să fie împușcați pe loc. Cine dăduse exem- 
plul acesta îngrozitor? Nimeni n-ar fi putut spune. Am fost pentru 
prima dată martor la așa ceva cînd am fost făcut prizonier în 1941 și am 
văzut, la cîțiva kilometri în spatele frontului, pe oamenii de la NKVD 
descotorosindu-se astfel de o mulțime de ofițeri din Wehrmacht și SS. 
Bineînţeles, de atunci i-am văzut și pe ai noștri făcînd la fel; pentru 
aceasta existau cîteva motive care nu pot fi respinse: unul dintre ele, 
repet, era imposibilitatea de a transporta prizonierii, mai ales atunci 
cînd luptam în spatele liniilor inamice. Dar era și altul: atunci cînd 
găseam camarazi morți, torturați de ruși, să-i ucidem pe prizonieri 
însemna pentru noi o răzbunare îndreptăţită. 

Șiruri întregi de prizonieri au fost mitraliați, fără să-i mai punem 
la socoteală pe cei împușcați pentru că „au încercat să fugă”! 

Grupul de luptă se desfășură imediat în linie pentru a permite 
întregului regiment să-și ocupe pozițiile. Ne-am îngropat în zăpadă și 
Porta începu să evoce ospăţul regesc pe care se gîndea să-l organizeze 
în următorul răgaz: piure cu slănină, natural. 

— Pui sos cu mirodenii în piureul tău? se informă Micuţul. 
— E mai bun cu sos și alunecă mai bine, deci te umpli mai repede 
și te și golești mai repede, ceea ce-ţi permite să mănînci mai mult. 

— Dumnezeule, ce plăcut e să te-ndopi, suspină Legionarul. 

— Așa-i, făcu Porta. Am vorbit destul de haleală, să ne gîndim și 
la ce facem. Nimic nu-i mai bun decît un război ca ăsta ca să-i dezguste 
pe oamenii serioși. Nu mă mai mir că se vorbește-n Biblie despre el. 

— Măcar dacă am fi avut un toiag ca al mareșalului de la Marea 
Roșie! zise Micuţul. Ce mutră ar fi făcut rușii! 

— Crezi că a trecut marea cu toată divizia? întrebă neîncrezător 
Pluto. 

— Cu siguranţă, spuse Porta, și cînd Stalin al egiptenilor a ajuns 
pe urmele lui, hop! o lovitură de toiag și toate tancurile T-34 cu cai ale 
faraonului au ajuns pe fundul apei! 

— Dumnezeule! Dacă am avea așa ceva data viitoare cînd o să 
ajungem la mare! 

— Următoarea mare pe care-o vei vedea va fi Atlanticul, și cu 
viteza pe care-o avem nu va dura prea mult, spuse Bătrinul rîzînd. 

— Atenţie! strigă Miiller ridicînd pistolul-mitralieră. 

Porta trimise o rafală spre un grup de ruși care, nu departe de 
noi, încercau să ajungă în liniile lor. O idee nefericită, căci au fost prac- 
tic tăiați în două. Locotenentul Weber sosi la trap și se luă de Bătrinul, 
fiindcă trăsesem. 

— Dacă treaba se repetă, subofițer, îţi iau comanda și nu scapi 
de sancțiuni cînd ne întoarcem. 

— Da, domnule locotenent, spuse scurt Bătrinul. 

Porta și Pluto riseră discret, ceea ce-l făcu pe Weber să se întoarcă, 
turbat. 

— Cine îndrăznește să-și bată joc de un ofițer? strigă el. 

— Ivan! se auzi. 

— Veniţi în față! De data asta n-o să fie cum vreți voi, șuieră 
locotenentul, scos din fire. 

Ofițerul de Stat Major, locotenentul Bender, ajuns la fața locului 
fără să fie auzit, consideră că e bine să adauge pe un ton sec: 

— Există ordine stricte pentru păstrarea tăcerii. 

Weber se răsuci și îl pironi mînios cu privirea pe micul ofițer: 

— Doar n-aveţi de gînd să mă învățați să comand, locotenente. 

— Pe front avem obiceiul să ne tutuim, spuse liniștit Bender. 

— Asta mă privește, locotenente. Mai există încă ofițeri corecți în 
armata germană și eu înțeleg să mențin disciplina cu respectul gradelor. 

— N-am putea să aminăm discuţia asta pentru spatele frontu- 
lui? zise Bender mereu zimbitor. 

Se auzi vocea lui Porta, răsunătoare în întuneric: 

— Polemică la clubul ofițerilor din Cerkasiî, loc provizoriu de 
excursie pentru armata nazistă. Heil! Pupă-mă-n cur! 

Locotenentul Weber, turbat de furie, ne ameninţă cu judecata 
Curţii Marţiale imediat ce aveam să ieșim din găleată. Porta cloncăni 
batjocoritor: 

— Încă unul care se crede Moş Crăciun! Aţi auzit, băieți! „Ime- 
diat cum ieșim din găleată”! 

— Un duel cu baioneta, domnule locotenent? rînji Micuţul. Vă 
previn, eu tai tot ce-atirnă! 

Weber își pierdu orice control: 

— Asta-i răzvrătire! Curată răzvrătire! Porcilor, mă amenințați? 
Învârtea revolverul deasupra capului şi vorbea întretăiat: Compania 
aceasta nu este demnă să poarte uniforma germană și îl voi anunța 
pe mult-iubitul nostru Fiihrer Adolf Hitler. 

Toată compania a 5-a izbucni în rîs și Porta strigă: 

— O să vă facem cadou imediat zdrențele lui Adolf! Cu multă 
plăcere! Dar cu timpul s-au cam uzat! 

— Jumătate din ale mele nu sînt de la Adolf, sînt de la Ivan, 
supralicită Micuţul. 

— Domnule locotenent, vă iau drept martor, urlă Weber la 
Bender. 

— Martor la ce? zise Bender. 

— La ceea ce a spus omul acesta și la jignirile de necrezut pe 
care această companie le-a adus Partidului. 

— Nu știu despre ce vorbești, locotenente. Ești în stare de șoc. 
Căpitanul von Barring va fi cu siguranţă surprins de părerea dumitale 
despre compania a 5-a, ca să nu mai vorbesc de comandantul nostru de 
regiment, colonelul Hinka. Amândoi consideră compania a 5-a, pe bună 
dreptate, drept cea mai bună din regiment, răspunse liniștit Bender. 

Își aruncă nonșalant automatul pe umăr și plecă. 

Înaintarea din zilele următoare, spre Podapinski, a devenit un 
coșmar. Natura era plină de capcane; în fiecare clipă cîte un om epu- 
izat cădea în zăpadă refuzînd să meargă mai departe și ar fi rămas 
acolo dacă loviturile cu piciorul și cu patul armei n-ar fi avut în cele 
din urmă efect asupra acestor camarazi aflaţi la capătul puterilor. În 
plus aveam de-a face cu ruși fanatici care luptau cu o sălbăticie și cu 
O bravură de nedescris și, chiar în cazul unor mici unităţi izolate, se 
lăsau uciși pînă la ultimul om. Noaptea ne atacau comandouri care 
provocau încontinuu pierderi printre santinelele noastre. Nişte prizo- 
nieri ne-au spus că erau soldați din divizia 32 pușcași din Vladivostok 
și din cîteva unități din divizia 82 de infanterie sovietică, întărite cu 
două brigăzi de blindate. Împotriva acestor trupe de elită ne-au trimis 
ca întărire divizia 72 infanterie și totuși eram permanent obsedaţi de 
ideea că vom fi încercuiți de dușman. 

Într-o seară au prins doi subofiţeri din compania a 3-a, pe care 
a doua zi dimineaţă i-am auzit urlînd de ni se făcea pielea de găină; 
erau horcăieli lungi care se înălțau din infernul de zăpadă. Ne-au ieșit 
ochii din cap atunci cînd am văzut înălțîndu-se, nu prea departe, două 
cruci pe care fuseseră răstigniți cei doi subofițeri. Fiecăruia îi fusese 
îndesată pe cap o coroană de sîrmă ghimpată și, cînd își pierdeau cunoș- 
tința, rușii le înțepau tălpile cu o baionetă, pentru plăcerea de a-i auzi 
țipînd. După câtva timp, să ascultăm aceste strigăte a depășit limita a 
ceea ce puteam îndura. Porta și Legionarul s-au tîrît pînă la o groapă 
de grenadă și-au trimis cîte un glonţ salvator fiecăruia dintre răstigniți. 
Cînd rușii au observat, ne-au bombardat cu aruncătoarele de grenade 
în chip de represalii, lucru care ne-a costat opt morți. Apoi, în apropiere 
de Podapinski, au reușit să captureze tot plutonul 4 din compania a 
7-a şi, puțin mai tirziu, am auzit un comisar strigînd într-un megafon: 

— Soldați din Regimentul 27 blindate, o să vă arătăm ce le facem 
celor care nu depun armele de bunăvoie și care nu dezertează ca să se 
alăture armatei sovietice a muncitorilor și țăranilor. 

Un urlet nearticulat, cel al unei ființe omenești supuse la chinuri 
îngrozitoare, a subliniat aceste cuvinte și apoi s-a stins încet. 

— Aţi auzit? Soldatul Halzer a strigat frumos, nu-i așa? O să 
vedem acum dacă și soldatul Paul Buncke strigă la fel de bine în timp 
ce-i smulgem puţintel podoabele trupești. 

Din nou strigăte îngrozitoare, apoi urlete înăbușite de lacrimi, 
despre care cu multă greutate puteam crede că sînt scoase de o ființă 
omenească. De data aceasta strigătele au durat un sfert de oră. 

— Dumnezeule, ce le fac? spuse Bătrînul cu lacrimi în ochi. 

— Comuniști ticăloși! lătră Micuţul, o să vă fac și eu să urlaţi! 
O să vedeţi voi cât de bine mă pricep! 

Vocea comisarului răsună din nou și anunţă aproape rizind: 

— Era un dur, Buncke ăsta! Totuși n-a rezistat cînd i-am bătut 
în genunchi un tub de cartuș. Acum va fi interesant să vedem dacă 
Feldwebel Kurt Meincke este la fel de tare. E comandant de pluton și 
e decorat cu Crucea de Fier clasa I. E un bun ostaș al lui Hitler. Ne-am 
gîndit să-i spintecăm buricul, dar mai întâi o să-i tăiem degetele mari de 
la picioare cu foarfeca pentru sîirmă ghimpată. Căscaţi urechile, băieţi! 

Încă o dată urlete nearticulate... După cronometrul lui Porta, 
opt minute de urlete. Porta era alb ca un cearșaf... 

— Mă duc! zise el. Cine vine cu mine? 

Toată compania a 5-a se oferi, dar el clătină din cap și arătă 
cu degetul doar 25 de oameni: grupa noastră și majoritatea celor din 
plutonul 2, toţi specialiști în lupta corp-la-corp. Ne-am pregătit cu 
febrilitate: mine T și S, modificate de noi, cu o încărcătură drăcească 
de explozibil și patru aruncătoare de flăcări. Porta îl ridică pe al său și 
spuse cu o voce dură: 

— Aţi priceput bine? Vreau să-i prindem vii pe ofițeri și pe comi- 
sari. Restul găștii o măcelărim. 

Locotenentul Weber deschise gura să spună ceva ce n-a mai 
rostit cînd a văzut privire noastre de ucigași. Era alb ca o cretă și tre- 
mura ca frunza. 

Strecurîndu-ne ca pisicile pe sub arbuști și tufișuri, drumul ne-a 
purtat printr-o pădure pașnică, în spatele pozițiilor rusești. Micuţul 
și Legionarul se ţineau scai de Porta. Bătrinul nu spunea nimic, dar 
faţa lui era de piatră. Un singur gînd ne însuflețea pe toți: răzbunarea, 
oricît ne-ar fi costat. Gindul acesta făcea din noi niște ființe anormale, 
indivizi reveniţi la starea de primitivism, animale care simt prada și 
vor să vadă sîngele curgînd. 

— Ascundeţi-vă, repede! ordonă Porta. 

Ne-am lipit de zăpadă. Porta, culcat, nemișcat, privea prin 
binoclu: la nici 200 de metri în față, două santinele ale rușilor stă- 
teau așezate pe un trunchi doborît, cu puștile puse alături. Porta și 
Micuţul se apropiară de soldaţii nepăsători. Îi urmăream cu privirea, 
ținîndu-ne răsuflarea. Unul dintre ruși se ridică deodată și privi printre 
copaci, dar camarazii noștri deja se făcuseră una cu zăpada. Legionarul 
fixă pistolul-mitralieră și luă linia de ochire... spre ușurarea noastră, 
rusul lăsă pușca și scoase o bucată de piine pe care o ronţăi în tăcere, 
în vreme ce celălalt trăgea liniștit din pipă. Îi spuse camaradului său 
ceva ce i-a făcut pe amîndoi să ridă. 

Porta și Micuţul se tirau din ce în ce mai aproape de ei. O sări- 
tură formidabilă, omul cu pipa căzu cu capul sfărimat de o lovitură de 
lopată; celălalt, țintuit la pămînt de labele de urs ale Micuţului, a fost 
sugrumat. Cadavrele sînt aruncate într-o parte, bucata de piine pe care 
o ține unul dintre ei încă mai este scuturată de tresăriri spasmodice, 
iar pipa celuilalt dispare în buzunarul Micuţului. 

— Trebuie să mergem mai la sud, altfel vom fi prea departe în 
spatele primelor linii. 

Porta arată drumul cu un gest de nerăbdare: 

— Ţineţi minte, ne trebuie comandanți vii! Surizînd, bătu cu 
mîna în baionetă. 

— Allah e mare, murmură Legionarul. În noaptea asta și baio- 
neta mea va trimite mulți pe lumea cealaltă. Sărută lama ascuţită. 

Deodată un tunet sfişie tăcerea și o perdea incandescentă se 
înălță spre cer, ca și cum cineva ar fi tras de jos în sus un oblon de foc. 
Ne-am arunat la pămînt. Tunetul bubui de patru ori, apoi tăcerea se 
așternu iar. 

— Katiușa, șopti Bătrînul. Sînt foarte aproape. 

Am continuat să înaintăm și, dintr-o dată, într-un luminiș, au 
apărut îngrozitoarele lansatoare de rachete care erau poreclite Katiușa. 
Cele patru camioane Otto-diesel erau puțin mai încolo, parcate pe un 
drum forestier. 

— Trebuie că se simt al naibii de siguri dacă nici măcar nu-și 
păzesc mașinile, șopti Stege. 

— Șșt, zise Bătrînul dintr-o suflare. 

Ne-am desfășurat în tăcere. Bauer se apropie de mașini și lipește 
repede sub motoare cîte o încărcătură de dinamită gata de explozie. 
Artileriștii ruși erau pe punctul să reîncarce cele douăsprezece ţevi 
ale fiecărei platforme, ceea ce necesită un sfert de oră pentru fiecare 
lansator, și cere o mare obișnuință. Bătrinul împărți treaba: trebuia să 
lichidăm dintr-o lovitură cele patru grupe de servanți. 

Chiar în momentul cînd eram gata să sărim, cineva deschise 
ușa unui adăpost și o rază de lumină se strecură pe zăpadă, între copaci. 
Un ordin de neînțeles a ajuns pînă la noi, apoi ușa s-a închis la loc. 

— Porta și Micuţul se ocupă de adăpost, șopti Bătrinul, dar mai 
ales să nu trageţi, sau sîntem pierduţi. Asta ar pune în mișcare tot 
sectorul. 

Fiecare dintre noi se ridică, își apucă pumnalul sau lopata de 
infanterie... un avînt electrizant ne aruncă înainte ca pe un singur om. 
Cîţiva artileriști încercară să ne înfrunte, dar zăpada se înroșește de sîn- 
gele lor; totul a durat cîteva secunde și n-a fost tras nici un foc de armă. 

Ne-am așezat, asudaţi. Dintre noi toți, Miiller părea cel mai 
zdruncinat; se legăna înainte și înapoi, murmurînd ceva din care dis- 
tingeam cuvintele „Dumnezeu” și „Isus”. Porta îi aruncă o uitătură rea. 

— Ce mormăi, frate? 

Miller tresări și privi înspăimântat în jur, bînguind: 

— Mă rugam la Cel de Sus. 

— Hm! Asta poate folosi. Atunci cere-i să facă să se termine 
războiul! 

— Nu-ţi bate joc de singurul lucru care ne-a rămas, spuse Miiller, 
a cărui furie creștea. Îți permiţi orice, dar există niște limite și dacă le 
depășești o să ai de-a face cu mine. 

Porta se ridică și îl înfruntă: 

— Ascultă, sfinția-ta, fii atent, sau plimbarea asta prin pădure 
o să ne coste o pierdere în plus. 

Bătrînul interveni și spuse pe tonul lui liniștit, care ne aducea 
totdeauna înapoi la rațiune: 

— Porta, lasă-l în pace pe sfintul nostru, nu ţi-a făcut nimic. 

Porta clătină din cap și scuipă chiștocul pe deasupra capului 
lui Miller. 

— E-n regulă, sfîntule, pentru Bătrinul! Dar te sfătuiesc să nu 
te apropii prea mult de Josef Porta. Și nu-l amesteca în treaba asta pe 
dumnezeul tău! 

Ne apropiem de primele linii rusești. În clipa cînd eram gata 
să ajungem la ele, am dat peste cadavrul unui subofițer neamțţ torturat 
oribil: avea amîndouă mîinile tăiate, ochii scoși și-o bucată de sîrmă 
ghimpată îndesată în rect. 

— Monștri! strigă Legionarul. Mai rău decît kabilii din Riff, și 
asta nu-i puţin lucru! 

Gîndul că am putea cădea în mîinile rușilor, în spatele liniilor 
lor, ne îngheţa sîngele în vine. Ne-am culcat în tufișuri, în vreme ce 
Porta și Legionarul plecau în cercetare. Se scurse o jumătate de oră, apoi 
se întoarseră aducînd informaţii prețioase: totul avea să fie o joacă de 
copii. Un desen pe zăpadă a subliniat explicaţiile lor: 

— Aici, în stînga cum ajungi la tranșee, se află adăpostul de 
companie. Înăuntru sînt cel puţin trei ofiţeri pe care trebuie să-i prin- 
dem vii și o sută de metri mai încolo, după o cotitură bruscă, e un alt 
adăpost, pentru centrala telefonică. Dacă nu mă-nșel, acolo ar trebui 
să fie un comisar. 

— AT fi mai bine să fii sigur, spuse Bătriînul. 

— Știi că-mi placi! izbucni Porta. Poate că trebuia să-mi scot 
pălăria și să-i întreb! 

Cîteva cuvinte împăciuitoare ale Bătrinului îl liniștiră și am 
pornit mai departe, acoperiţi cu căciulile de blană luate de la artileriș- 
tii morți. Zăpada scîrțiia la fiecare pas; se auzea un horcăit ușor, cel al 
santinelei pe care Micuţul o sugrumase cu un cablu foarte subțire din 
oțel. Și deodată începu totul. O pușcă-mitralieră scuipă foc lingă noi, și 
trei dintre ai noștri au căzut, uciși pe loc. Bătrînul aruncă o mină spre 
primele siluete pe care le-a văzut, grenadele începură să zboare și din 
mijlocul exploziilor ajungeau pînă la noi strigătele rușilor înspăimîn- 
taţi: „Ghermanski! Ghermanski!” 

Izbucnind în rîs, Porta alergă prin labirintul tranșeelor, cu 
aruncătorul de flăcări în acțiune; Bătrînul și cu mine am deschis cu 
o lovitură de picior ușa unui adăpost, unde mai multe umbre au sărit 
ca niște arcuri, ca să fie împușcate imediat. Un subofițer uriaș sosi 
alergînd, cu mantaua deschisă bătindu-i călcîiele și cu o cruce verde 

pe căciulă. Am sărit la el, căciula s-a rostogolit pe jos, i-am înfipt pum- 
nalul în vintre, de jos în sus și sîngele care a țișnit m-a orbit o clipă. 
Bătrînul se năpustise pe urma lui Porta și a camarazilor, care erau 
pe punctul să lichideze poziţia! Îmi pierdusem pistolul-mitralieră în 
încăierare, dar cu lopata într-o mînă și cu revolverul în cealaltă m-am 
aruncat înainte. O lovitură unui rănit ce încerca să se ridice. Înainte! 
Înainte! Picioarele se mișcau automat. Ca să terminăm, am aruncat în 
adăposturi mine care au explodat cutremurînd pămîntul și Bătrînul 
a putut în sfîrșit să tragă. 

O rachetă roșu cu verde, ca să-i anunțe pe ai noștri că totul se 
sfirșise. 

Cu răsuflarea tăiată, am sărit în tranșee aducînd cu noi cinci 
prizonieri. Locotenentul Weber își revenise. Ordonă pe un ton arțăgos 
să-i escortăm în spatele liniilor pentru interogatoriu, dar Porta îi rise 
în nas: 

— Nu domnule locotenent, băieții ruși rămîn aici. Sînt ai noștri, 
dar informații de la ei o să aveți cîte vreţi. 

Weber începu din nou să strige, dar eram cu toţii dezlănțuiţi și 
nimeni nu i-a dat atenţie. Porta îl apucă pe unul dintre prizonieri de 
nas și i-l răsuci cu o mișcare bruscă; omul scoase un țipăt ascuţit. Fără 
să-i dea drumul, Porta își lipi gura de urechea rusului și strigă: 

— Cine dintre voi a organizat spectacolul pe care ni l-aţi dat 
ieri seară? 

Prizonierul—un căpitan cu insigna aurită a comisarilor pe 
mînecă—dădea din picioare ca un disperat pentru a scăpa din strîn- 
soarea de fier. 

— Răspunde, monstrule! Cine i-a răstignit pe camarazii noștri? 
Și ce le-aţi făcut celorlalți? 

Omul leșină. Porta îi dădu drumul și îl aruncă jos. Micuţul îi 
trase un asemenea șut, încît trupul lui întins ca un arc a fost ridicat 
de la pămînt. 

— Următorul! strigă Porta. 

Un maior a fost împins cu brutalitate spre el și Porta i l-a arătat 
pe comisarul care urla. 

— Uită-te la ăsta, porcule, și fă bine de răspunde înainte să-ți 
scot un ochi! 

Omul sări înapoi și strigă: 

— Nu, nu! O să spun tot. 

Porta izbucni într-un rîs dispreţuitor: 

— Văd că știi metoda, ai, camarade? Totuși credeam că era rezer- 
vată diavolilor noștri din SS! Cine i-a răstignit pe camarazii noștri? 

— Sergentul Branikov, grupa întii. 

— Ce noroc are, e mort. Și cine-a dat ordinul? Să nu fie mort, 
porcule! 

— Com... Comisarul Topolnițev. 

— Cine-i cîinele ăsta? 

Fără o vorbă, maiorul sovietic arată un prizonier printre cei pe 
care-i păzea micul legionar. Porta se duse încet spre omul arătat și-l 
pironi cu privirea pe ofițerul micuţ, care se făcuse una cu zidul adă- 
postului. Îl scuipă în faţă și-i dădu jos căciula de blană cu cruce verde. 

— Deci tu ești ăla care se joacă de-a călăii? O să-ţi smulg dinţii 
din bot, animal împuțţit. Dar mai-nainte o să trebuiască să te-așezi la 
masă! 

— Sînt nevinovat, spuse comisarul într-o germană impecabilă. 

— Sigur, rînji Porta, nu ești vinovat de bombardamentul de la 
Diisseldorf. Înaintă spre maior, alb ca un cearșaf în mijlocul adăpos- 
tului. Grăbește-te să vorbești, monstru sovietic. Cine a-ndesat sîrmă 
ghimpată în gaura prietenului nostru și cine i-a tăiat labele? Hai, aud, 
sau trebuie să-ți smulg urechile? 

— Nu știu ce vreți să spuneți, domnule soldat. 

— 0,0! Ce politeţe! E prima dată că trebuie să-l domnești pe un 
căcăcios de soldat! O să-ți ajutăm memoria, ticălosule! 

Îi dădu maiorului o lovitură cu patul armei în faţă; nasul aces- 
tuia crăpă. Micuţul se apropie și rîse sinistru: 

— Lasă-mă să-l aranjez cum ne făceau nouă la Fagen. Îţi jur că 
într-o secundă o să mărturisească crime de-acu' patruzeci de ani. 

— Ai auzit, șacalule? rînji Porta. Vrei să ajungi sperietoare de 
ciori? Cine i-a băiat sîrmă ghimpată și cine i-a tăiat labele camaradu- 
lui nostru? 

Îi făcu semn Micuţului. Se auzi un mirîit de bucurie și uriașul 
sări pe rus, îl apucă, îl învîrti ca pe o păpușă și-l aruncă în peretele 
adăpostului, de care se lovi cu zgomot. Ca un tigru, Micuţul se năpusti 

la prada lui și am auzit ceva ce semăna cu zgomotul făcut de un lemn 
uscat cînd îl rupi. Maiorul scoase un strigăt care ne ridică părul pe cap. 
Bătrînul gemu: 

— Eu plec... Ce importanţă are ce-a făcut, nu vreau să mă ames- 
tec în treaba asta! 

Ieși cu încă vreo cîţiva, între care locotenentul Weber, palid ca 
un mort. Micuțul își făcea treaba din plin. Ura și dorința de răzbunare 
adunate ani de zile izbucneau acum împotriva nazistului roșu, frate 
cu naziștii noștri negri. Victima lui ordonase, fără îndoială, de multe 
Ori, ceea ce i se întîmpla în clipa aceasta. Atunci cînd Porta îl opri pe 
Micuţul, maiorul era de nerecunoscut, cu uniforma în zdrenţe, cu tru- 
pul sfișiat parcă de o gorilă furioasă. Unuia dintre prizonieri îi veni rău 
la vederea lui și nici măcar loviturile de picior ale Legionarului n-au 
reușit să-l aducă în simţiri pe omul pe jumătate mort de frică. Cu vorbe 
întretăiate, aproape de neînțeles, din gura martirizată a maiorului ieși 
o explicaţie. Prizonierul care leșinase a fost desemnat drept instigator 
al torturilor pe care le suferiseră camarazii noștri; el dăduse ideea cu 
sîirma ghimpată. 

Cînd prizonierul în cauză își reveni în fire, Legionarul îl întrebă 
pe un ton sec: 

— Numele tău? 

— Căpitan în Armata Roșie, Bruno Isarstein. 

Anchetatorul ciuli urechile: 

— Asta sună mai degrabă nemţește, ja? Nici un răspuns. Ești 
neamț, banditule? 

— Ești surd? urlă Micuţul. Vrei să te fac chiseliță, ca pe celălalt? 
Eşti neamţ, tilharule? 

Liniște. O liniște îngrozită. 

— Sînt cetățean sovietic. 

— Bine, rînji Legionarul, la noi nu ţine. Eu sînt cetățean francez, 
și totuși sînt neamţ. Sînt cetățean francez petru că am ucis dușmanii 
Franţei și tu ești cetățean sovietic pentru că ai ucis dușmanii Sovietelor. 

Viîri repede mîna în buzunarul de la piept al căpitanului livid, 
trase afară livretul militar și-l aruncă lui Porta. Acesta începu să-l răs- 
foiască fără să înțeleagă un cuvînt, dar maiorul rus era de-acum gata 
să ne spună tot ce voiam să știm. 

Căpitanul Bruno Isarstein se născuse în Germania, pe 4 aprilie 
1901 și locuia în Uniunea Sovietică din 1931. Ca să ajungă Comisar al 
Poporului făcuse școala politică și fusese înrolat în Divizia 32 siberiană, 
în funcția de comisar de batalion. 

— Ha, ha, rînji Legionarul, atunci trebuie să fii pedepsit de două 
ori, după articolul 986 STK2 din Codul Penal al Reichului, mai întîi 
pentru că ai părăsit Reichul, apoi pentru că ai devenit cetățean al altei 
țări fără autorizația Ministerului Justiției. Ai autorizație? 

— Glumești, zise Porta. Pune mîna pe el, arab ratat și fă cu el 
ce vrei. 

— Spune-mi, continuă amabil Legionarul, știi ce mi-au făcut 
cînd m-am întors din Legiunea Străină? Nu ţi-ar veni să crezi! M-au 
lovit peste rinichi cu lanţuri de fier. Știi ce înseamnă asta? Ai urinat 
vreodată sînge? 

Porta urlă în urechea comisarului neamţ rusificat: 

— Răspunde, diavole, sau îţi scot un ochi și te pun să-l halești! 

Micuţul îl înțepă cu baioneta pe Isarstein care era paralizat de 
frică, ceea ce-l făcu să sară ca un țap, dar o lovitură dată de Bauer cu 
patul armei îl trimise din nou la perete. 

— Nu! Nu! șopti comisarul privind hipnotizat fața aproape părin- 
tească a Legionarului. 

— Și Fagen! Ai auzit de Fagen? SS Willi Weinhand găsea că-i 
caraghios să ne pună să lingem scuipatul de pe jos. Ai încercat și asta? 
Dar știi ce-nseamnă să răstignești oamenii, nu-i așa? 

Isarstein se împingea în peretele adăpostului, ca și cum voia să 
scape de privirea fanatizată a Legionarului. Micuţul hârîi și scuipă pe jos: 

— Linge asta, amice! 

Rusul dădea din colţ în colţ și se clătina pe picioare. Privea pata 
dezgustătoare cu ochii ieșiți din orbite, cu tot trupul cuprins de un 
spasm evident. Micuţul îl apucă și îl aruncă la pămînt: 

— Măniîncă, ucigașule! 

Isarstein începu să verse. 

— Nu așa, spuse foarte calm Legionarul, chestia asta era pedep- 
sită sever la Fagen. Îi dădu omului din NKVD, terorizat, încă o lovitură 
în coaste, care-l făcu să se rostogolească jos și se aplecă deasupra lui: 

— Colegii tăi din SS m-au castrat cu un cuţit de bucătărie, într-un 
closet—ai mai văzut așa ceva? Vocea i se schimbă și deveni atît de 
dură încît ne sfredelea creierii. Tu câți ai castrat în lagărele voastre de 
concentrare? 

— Nu nemți, domnule soldat, numai elemente antisociale. 

A urmat o tăcere scurtă și teribilă, atît de amenințătoare încît 
comisarul fugi în patru labe lîngă camarazii săi, care s-au îndepărtat 
de el, îngroziți. 

— Aţi auzit? spuse Legionarul. Numai elemente antisociale. 
Părea că savurează cuvintul și vocea i se transformă într-un strigăt 
turbat: Ridică-te, monstrule, sau îți smulg ouăle! 

Îl hărţuia cu lovituri pe comisar, care se apăra cum putea de 
soldatul înnebunit de furie. 

— Ai zis antisociale, păduche! Și noi sîntem antisociali pentru 
tine și pentru amicii tăi din SS, deci e foarte bine dacă ne castrezi! 
Daţi-i jos pantalonii! 

Micuţul și Pluto smulseră hainele omului care scotea urlete 
de animal și îl ținură într-o strinsoare de fier. Rizind ca un dement, 
micul legionar se aplecă deasupra lui. Deschise cuțitul cu siguranţă 
și își trecu aprobator degetul pe tăișul lamei: 

— Aș putea să castrez cu el un elefant! După ce-o să te tai puţin, 
o să-mi zici dacă-l găsești pe gustul tău! 

— Ajunge cu discursurile, zise Micuţul, taie-i toate chestiile și 
asta urgent! O să i le-ndeși pe gât dup-aia! 

Legionarul, ajuns aproape nebun, ridea întruna: 

— Așa o să fac, dar mai întîi o să păţească ce păţeau tipii din 
Legiune care cădeau în mîinile femeilor marocane. 

În aceeași clipă, un ordin strigat cu voce aspră răsună în adăpost: 

— Pluton, drepţi! 

Ne-am ridicat dintr-o zvicnire. Apăru căpitanul von Barring, 
încadrat de ofițerul de Stat Major și de Bătriînul. Scuturîndu-și zăpada 
de pe manta, von Barring intră încet în adăpost. Aruncă o privire indi- 
ferentă prizonierilor și comisarului pe jumătate gol, care zăcea jos și 
încerca să fugă tirîș. 

— Terminațţi, băieți. Prizonierii trebuie duși la regiment, nu 
știaţi? 

Porta începu o explicație, dar von Barring îi tăie vorba: 

— Bine, Porta, bine. Sînt la curent cu tot. Indivizii ăștia își vor 
primi pedeapsa, fiți siguri, dar noi nu sîntem călăi. Aduceţi-vă aminte 
și să nu trebuiască să v-o mai spun. De data asta șterg cu buretele. 

— Lăsaţi-ne să-i pedepsim, spuse Porta. 

— Nu, e treaba regimentului. Von Barring îi făcu semn Bătrînu- 
lui și i-am văzut intrînd pe infanteriștii din Regimentul 67. 

— Luaţi prizonierii, ordonă căpitanul unui Feldwebel. Răspun- 
deţi de ei cu viața. 

În clipa cînd ieșeau, Micuţul și-a înfipt baioneta în coapsa comi- 
sarului. Rusul ţipă. 

— Ce s-a întîmplat? spuse amenințător von Barring. 

— Unul care-a călcat într-un cui... răspunse Porta candid. 

Fără o vorbă, cei doi ofițeri ieșiră din adăpost. Legionarul înjură: 

— De ce se-amestecă von Baring în treburile noastre personale? 

Porta îi aruncă o privire rea Bătrinului: 

— Tu ne-ai turnat? 

— Da, eu, spuse Bătrinul pe un ton hotărît, și-aţi fi făcut și voi 
la fel dacă nu v-aţi fi pierdut minţile! 

— Următorul comisar care-o să-mi cadă în labe o să primească 
pe loc un glonţ în ceafă, spuse Micuţul pe un ton răutăcios, învârtin- 
du-și revolverul. 

— Poate că o să ni-i trimită înapoi pe bandiții ăștia ca să-i uci- 
dem, după interogatoriul colonelului Hinka, visă Legionarul. 

Dar noi am fost cei care am fost trimiși din nou în luptă în 
sectorul acela. 

A trebuit să ne batem pentru fiecare colhoz, pentru fiecare sat 
și cînd credeam că am curăţat totul, inamicii se aruncau iarăși asupra 
noastră, ca lupii. 

Șchiopătind, împiedicîndu-ne, gemînd, trebuia să ne deschidem 
drum prin zăpada groasă de un metru, o zăpadă în care te scufundai 
la fiecare pas. După cîțiva metri, oamenii se lăsau să cadă pe jos, cu 
lacrimi de disperare în ochi, și refuzau să mai înainteze. Loviturile cu 
patul armei cădeau dese ca ploaia ca să-i aducă în spatele coloanei care 
înainta cu o caznă nesfirșită și care semăna cu un cortegiu de furnici 
negre pe marea întindere de zăpadă. 

Am ajuns extenuați într-un colhoz la sud de Giurgenie, unde se 
aflau deja cinci companii și, dezbrăcîndu-ne repede mantăile, ne-am 
aruncat în paie ca să ne odihnim puţin. Dar iată că un foc de armă 
bubuie afară, urmat de rafalele mitralierelor rusești, apoi de strigăte, 
de chemări: 

— Ivan! Ivan! Alarmă)... urlă santinelele care aleargă în adăpost 
urmărite de inamic. 

— Afară! strigă Bătrinul apucîndu-și revolverul și se năpustește, 
fără manta și cu capul gol, în afara adăpostului. 

Ne-am ridicat în dezordine. Pluto, care se căuta de păduchi, iese 
îmbrăcat doar cu pantalonii și cu cizmele, dar cu pistolul-mitralieră în 
mînă. Înconjură casa alergând și se trezește nas-în-nas cu trei ruși care 
se lipesc de el, cu cuţitele ridicate. Mugind ca un taur, Pluto lovește cu 
picioarele și mușcă; unul dintre ruși alunecă pe burtă, ca o sanie; cei- 
lalți doi, apucaţi de gît, zboară la cîțiva metri distanţă; unul din ei cade 
cu pieptul ciuruit de una dintre rafalele mele și celălalt se prăbușește 
din nou, cu pumnalul lui Pluto înfipt în coaste. Micuţul învîrtește ca 
o morișcă deasupra capului sabia căzăcească cu două tăișuri. 

După două ore atacul fusese respins, dar pierdusem o treime 
din companie și, iarăși a trebuit să plecăm prin pustiul de zăpadă. 

Grupul de luptă mergea încet dar sigur spre exterminare, 
jalonînd pustiul imaculat cu cadavre înghețate, în jurul cărora zăpada 
se aduna formînd movile albe. Satul Giurgenie este un loc uitat de 
Dumnezeu și de oameni. La extremitatea lui nordică se află un colhoz 
și o linie de cale ferată. A trebuit să cucerim fiecare piatră, să-i ucidem 
unul cîte unul pe pușcașii siberieni. Acolo a căzut Miiller, sfintul nos- 
tru. A murit între Porta și Micuţul, în spatele unei grămezi de traverse 
de cale ferată și, printr-o ironie a soartei, Porta a fost cel care i-a spus 
ultima rugăciune. Am aruncat puțină zăpadă pe trupul lui înainte să 
ne urmăm drumul spre moarte. 

Eram cu toţii la capătul puterilor, încît nici măcar nu mai 
puteam să-i smulgem din somn pe aceia dintre camarazii noștri care 
se culcau în zăpadă, și-i lăsam să adoarmă în brațele morții. Orbiţi de 
fulgii de zăpadă, plîngînd de oboseală și de durere, pe jumătate înghe- 
țaţi, am ajuns la ceva ce semăna cu un drum, pentru că era marcat de 
un șir lung de sîlpi de telegraf. 

Atunci, deodată, se iviră în fața noastră unul, două, trei, patru 
tancuri... Dumnezeule! Cinci... nu, mult mai multe... tancuri care ieșeau 
din viscol, cu turelele deschise și cu comandanții lor de unitate în 
picioare, încercînd să străpungă cu privirea perdeaua albă care ne 
șfichiuia. 

Epuizați, muţi, ne prăbușim în zăpadă, privind cu groază coloșii 
de oţel care mîriie, cu tunurile lor lungi ca niște degete răzbunătoare 
îndreptate spre noi. Feldwebel-ul Kraus, din Regimentul 104 pușcași, 
s-a ridicat ca să plece spre ele, dar Bătrînul a mai avut timp să-l arunce 
din nou la pămînt. 

— Atenţie! Trebuie să fie Ivan. Cred că sînt KW-uri! 

— Dumnezeule! spuse Porta. Rușii! Au stele pe vehicule. 

Înainte de toate, să nu fim văzuţi! Zgâriiem zăpada cu tot ce 
găsim, ca să ne îngropăm. Cincisprezece T-34 și patru KW-uri mari 
defilează prin fața ochilor noștri îngroziți și dispar în vijelie ca niște 
umbre, dar poate că mai sînt și altele pe care nu le vedem din cauza 
zăpezii... Și dintr-o dată înțelegem grozăvia situației: rușii se îndreaptă 
spre Lisenka, unde întreaga noastră divizie blindată este adunată ca 
să ne ajute să ieșim din această pungă! Căpitanul von Barring hotă- 
Trăște imediat să mergem oblic spre vest ca să înștiințăm divizia despre 
pericolul mortal care o pîndește, dar să faci opt kilometri împotriva 
rafalelor de zăpadă, încărcat cu arme grele, pare ceva aproape supra- 
omenesc! Chiar întîrziați de furtună, rușii au cele mai mari șanse să 
ajungă înaintea noastră. Plecăm din nou. Imposibil să vezi ceva la mai 
mult de doi metri înainte. Deodată mitraliere pirîie, se aude zgomot 
de motoare, cutiile de viteze scriîșnesc și prin perdeaua opacă de fulgi 
apar boturile blindatelor. 

Oamenii noștri aleargă înnebuniți ca niște iepuri. Unii dintre ei 
își aruncă armele strigând, cad și sînt striviți sub șenilele îngrozitoare, 
alții se opresc și ridică braţele, dar mitraliere îi seceră sub semnul stelei 
Toșii, care strălucește neînduplecată și rece. 

Stege și cu mine ne-am adăpostit în spatele unui tufiș, pe care 
tancurile T-34îl ating uruind și ridicînd un virtej de zăpadă; suflul cald 
al ţevilor de eșapament ne linge feţele ca o răsuflare fierbinte, care ne 
face pielea de găină. Camarazii noștri risipiţi sînt împușcați unul după 

altul cu o precizie teribilă. Într-un sfert de oră totul s-a sfîrșit, câteva 
focuri de armă răsună încă în depărtare și supraviețuitorii, tremurînd 
din toate mădularele, își reiau marșul spre vest. 

Dar puţin timp după aceea dăm din nou peste blindatele care îi 
urmăresc pe infanteriștii Regimentului 72. Are loc o întrecere oribilă... 
Să fugim)... Să fugim de monștrii care scuipă foc! Terorizaţi, ne facem 
una cu zăpada în timp ce tancurile T-34, mîrîind, scrîșnind, zdrăngă- 
nind, alunecă pe lingă noi aproape atingîndu-ne. Ne ridicăm din nou, 
inconștienți, clătinîndu-ne, înfiorați din cap pînă-n picioare! Mai sintem 
oare ființe normale? Pot fi numiți normali oameni care se bîlbiîie și care 
se miră că au supraviețuit unor asemenea clipe?... Să plecăm, trebuie 
să plecăm iarăși! La cîțiva kilometri spre sud-vest găsim rămășițele 
grupului lui von Barring, care nu mai numără decît o sută de oameni 
din cei cinci sute de la început. Doamne, îți mulțumesc! Camarazii 
noștri trăiesc! Pluto are urechea smulsă de un glonț exploziv și Porta 
îl pansează cu o grijă aproape maternă. 

— Urechea asta era inutilă, puiule. N-ai vrut niciodată să te 
folosești de ea ca să asculți pe cine trebuie. Să fii fericit că glonțul nu 
te-a atins la fund! Te-ai vedea culcat pe burtă și trăgînd bășini în sus? 

Căpitanul von Barring restabilise legătura cu regimentul și 
anunţase că toate companiile erau aproape nimicite. Răspunsul a 
fost laconic: „Grupul de luptă Barring va fi refăcut cu elementele care 
au rămas din Regimentul 72 infanterie. Grupul de luptă trebuie să 
se întoarcă la cota 108, poziția Giurgenie-Lisenka. Poziţia nu trebuie 
părăsită sub nici un pretext, iar dacă va fi cucerită de dușman, trebuie 
luată din nou." 

— Gașcă de proști! strigă Porta. De ce să nu instalăm și-un tram- 
vai, dus-întors? 

Fără odihnă, fără întăriri, am plecat spre locul pe care-l părăsi- 
sem, dar Porta jură că dacă va trebui să ne mai retragem nu se va opri 
decît la Berlin. Se lumină de ziuă. Erau -30* și șapte oameni muriseră 
de frig în timpul nopții. Le-am controlat cizmele: unul dintre ei avea 
cizme de pislă aproape noi, pe care Legionarul a pus stăpînire încîntat, 
după care am împins nepăsători cadavrele de cealaltă parte a ramble- 
ului, unde s-au rostogolit pînă în josul pantei. 

— Un glonţ pentru unii, ciubotele pentru alții, spuse Legionarul 
rizînd și aruncîndu-și cizmele vechi în no mans land! 

Ar fi fost foarte necesar să ne adîncim tranșeele, dar nu era 
nimic de făcut! Tiîrnăcoapele și lopeţile nici măcar nu zgirîiau pămîn- 
tul înghețat și, nu mai tîrziu decît seara, infanteria rușilor atacă. Cu 
tot focul nostru susținut, foarte mulți ajunseră pînă la zece metri de 
noi, dar, lucru ciudat, s-au retras aproape imediat. În două zile, opt 
atacuri... Și mai rea decît atacurile, mai rea decît frigul, decît foamea, 
decît grenadele, era convingerea crudă că fusesem părăsiți. Apelurile 
noastre disperate către regiment rămîneau fără răspuns. La al 14-lea 
atac, von Barring a trimis prin radio un ultim SOS: „Grupul de luptă 
Barring nimicit. Singurii supraviețuitori: trei ofițeri, șase subofițeri și 
219 oameni. Trimiteţi muniții, bandaje, hrană. Nu mai putem rezista 
mult timp. Așteptăm ordine.” Ordinele au venit, foarte scurte: „Sprijin 
imposibil. Ţineţi poziția pînă la ultimul om.” 

Acum e aviația cea care atacă. Douăsprezece bombardiere ne 
mitraliază în picaj și bombele plouă peste sat. În ciuda ordinelor şi cu 
riscul de a ajunge în fața Curţii Marţiale von Barring dă grupului de 
luptă ordinul de retragere: trebuie să părăsim aruncătoarele de grenade, 
armele grele de infanterie, morții nenumărați... Pe aceștia i-am așezat 
într-un șir lung, sprijiniți de parapetul tranșeelor goale. Morţii Regi- 
mentului 104 pușcași, 27 blindate, infanteriști bătrîni și cenușii din 
72, care au rămas în picioare să privească cu ochii lor sticloși poziţiile 
pușcașilor siberieni. 

Și cei în viață au continuat să cadă. Frigul acesta este în același 
timp frigul morţii, dar cui îi mai pasă de noi? Cine vine acolo? Blindate... 
Nebuni de oboseală, înghețaţi pînă în măduva oaselor, cădem din nou 
în zăpada vătuită, plingînd cu lacrimi de disperare. Ne-au rămas cîteva 
grenade împotriva monștrilor de oțel. Turbinele de răcire urlă spre noi 
un cîntec funebru; de data asta s-a sfîrșit, dar adunăm grenadele ca să 
murim frumos. Să luptăm, să ne predăm? Să murim sub șenile ori de 
gloanţele unei mitraliere? Oricum e același lucru. 

— Aici se încheie cariera noastră, mirii Porta. Rendez-vous în iad! 
De altfel m-am săturat de împușcăturile astea. Mă obosesc! 


[1] (engl) NO MAN'S LAND: Ţara Nimănui; termen generic folosit pentru a 
descrie o fișie de teren neutră între două corpuri de armată inamice sau (în 


general) între două graniţe (n. red.) 

— O s-ajung acolo imediat, dar nu singur, rînji Micuţul. O să-l 
cîrpesc și pe unul dintre diavolii ăștia înainte! 

Haita se năpustește asupra noastră. Stege se ridică pe jumătate, 
ținut de Bătrinul și de mine, mitralierele trag, oamenii cad, un soldat 
din 104 își ia capul în mâini și se îndoaie ca un briceag pe care-l închizi. 
Micul ofițer de Stat Major se azvirle înainte, aruncă un mănunchi de 
grenade spre primul tanc, cade și e strivit de șenile; încărcătura nu 
și-a atins ținta. 

— Rămiîneţi culcați și lăsaţi-i să treacă de voi, strigă von Barring 
disperat, îi luăm din spate, n-au grenadieri! 

Dar panica pune stăpîinire pe oameni, care aleargă greoi prin 
zăpada moale sub focul mitralierelor. Porta pune o sărutare pe încăr- 
cătura lui de exploziv și o așază exact sub tancul cel mai apropiat. 
Blindatul dă înapoi și se oprește. Micuţul și-a atins ţinta; ride răgușit 
și-l bate pe Porta pe umăr: 

— Acum putem fi striviți, tot avem două! 

Dar iată că Bătriînul începe să strige ceva care ne lasă cu gurile 
căscate, gifiind, ne taie avintul... 

— Opriţi! Opriţi! Sînt ai noștri! Priviţi, zvastica! 

Privim cu ochii mari. Blindate germane! Cu o bucurie delirantă 
fluturăm ţinuta de camuflaj și căștile; blindatele se întorc în loc, capa- 
cele turelelor se deschid, camarazii ne aclamă! Cădem în braţele lor 
plingînd... noi cei 34 supraviețuitori din tot grupul de luptă, din care 
a mai rămas un singur ofițer, căpitanul von Barring. Toţi ceilalți sînt 
morți, chiar și locotenentul Weber care nu va mai vorbi niciodată des- 
pre Curtea Marţială. 

Comandantul Backe sare de pe tanc și vine—o siluetă scundă 
în zăpadă—să ne stringă mîna fiecăruia dintre noi, apoi, cu semne 
de adio, Divizia 1 blindată pleacă să lărgească străpungerea pe care 
noi am făcut-o primii. În pungă se mai află nouă divizii care luptă cu 
curajul disperării. 

Și noi, ca niște păpuși ţepene, apucăm iarăși drumul de întoar- 
cere, ca să fim poate încă o dată și veșnic regrupațţi într-o nouă unitate 
de luptă. 

Piure de cartofi cu slănină 


S-a vorbit să ni se ofere reprezentanții de teatru în 
taberele noastre de refacere. 

Totul s-a sfirșit cu necazuri pentru locotenent-colonelul 
Hinhka. 

Nu pricepuse că în armată teatrul nu era destinat 
regimentelor disciplinare. 


Regimentul 27 a fost trimis puţin mai la nord de Popelina, la 
liziera unei păduri. Sector liniștit, cîteva tiruri locale de artilerie, ceea 
ce pentru noi era o bagatelă. 

Grupa noastră a plecat în recunoaștere în pădure, cu ţigara în 
gură, cu armele aruncate neglijent pe umăr și tăifăsuind în așa fel încât 
pălăvrăgeala noastră trebuie că se auzea la un kilometru depărtare. 

Porta ceru insistent puţin timp de odihnă: 

— Războiul o să ne-aștepte, credeţi-mă, chiar dacă ne oprim o 
clipă. 

— Bine, zise Bătrînul. De altfel în pădurea asta n-ar trebui să 
fie ruși. I-am fi văzut de mult. 

Ne-am strîns toți doisprezece pe un taluz, ca niște rîndunele 
pe un fir telefonic și la fel de nepăsătoare ca ele. Ideea că inamicul s-ar 
putea găsi la doi pași și că ne-ar putea dobori cu mitraliera nici măcar 
nu ne-a trecut prin minte. Porta începu încă o dată să-și amintească 
de mîncarea lui preferată, piureul de cartofi cu slănină, și crezu de 
cuviință să ne explice cum se face: 

— Înainte de toate, spuse el, mîncarea asta divină trebuie făcută 
cu dragoste—gesticulă insistind pe cuvintul „dragoste”—căci dacă nu 
pui sentiment nu merită să-ţi dai osteneala să încerci! 

— Stai puţin, Porta, îl întrerupse Micuţul, aș vrea să scriu rețeta. 

Îi ceru lui Stege un creion și hîrtie, umezi creionul, se întinse 
pe burtă și-i făcu semn lui Porta să continue. 

— Deci: se iau cîțiva cartofi frumoși pe care te-aranjezi să-i furi 
dintr-o pivniță sau din altă parte și-i cureţi înlăturînd părțile stricate, 
dacă sînt. 

— Ce poate fi stricat la un cartof? spuse Micuţul. 

— Fă cum îți spun și în rest, gura. Aruncați fiecare cartof într-o 
găleată cu apă minunat de limpede, ca unda unui mic rîușor. 

— Pe cuvîntul meu, tu ești poet! spuse Bătrînul rizînd. 

Porta închise un ochi: 
— Ce-i aia poet? Are vreo legătură cu băiat rău? 
Bătrinul rîse și mai tare: 

— E posibil să existe poeţi printre băieții răi, dar nu la asta mă 
gîndeam. Hai, continuă! 

— Fierbeţi cartofii, îi striviți corect pînă ajung piure și-acum, 
ascultați cu toții, ăsta-i principalul: duceţi-vă pe o pajiște unde aţi obser- 
vat că sînt dobitoace cu coarne, alegeţi o femelă și mulgeţi un castron 
cu lapte pe care-l vărsaţi în piure. Dar pentru numele lui Dumnezeu, 
să nu vă înșelațţi și să luaţi o măgăriță drept vacă! Trebuie să vă previn 
că laptele de măgăriţă se folosește la îmbăiere. 

— Ce grozăvie! făcu Micuţul, și-așa e nasoală o baie în apă, dară- 
mite-n lapte. Minţi, Porta, de unde-ai scos asta? 

— Am citit, fiule. O poveste cu o stricată din Italia, de-i zicea 
Popeea. Deci nu lapte de măgăriţă, ci lapte adevărat de vacă, pe care-l 
amestecați cu blindeţe în piureu, apoi puneţi sare, dar mereu cu senti- 
ment. Și continuaţi să amestecați, cu lingura de lemn, sau, dacă n-aveţi, 
cu o baionetă, natural, ștearsă înainte! Cînd e gata, șutiți zece ouă pe 
care le bateţi cu zahăr. Zahărul îl juliți de la intendenţă într-o noapte 
mai întunecoasă. Cînd totu-i bătut bine, îl turnaţi în piure—dar pentru 
numele lui Dumnezeu, încet, încet... 

— De ce încet? zise Micuţul. 

— Fă cum îți spun și nu mă întrerupe. Fierbeţi totul la foc mic... 
Ce mai e? îi spuse nerăbdător Micuţului. 

— Mă-ntreb dacă pentru foc se poate lua lemn de fag stropit cu 
benzina lui Hitler? 

— Bineînţeles! 

Micuţul se culcă la loc și continuă să scrie, cu un scris mare, 
copilăresc, scoțind limba silitor. 

— Slănina se rumenește pe jar de lemn de fag. O tăiaţi în cubuleţe 
mici pe care le strecurați în foc, dar totul trebuie făcut cu conștiincio- 
zitate și într-o manieră foarte catolică. 

— Asta-i acum, trebuie să fii catolic ca să faci piure de cartofi? 

— Absolut, zise Porta. Așa se cuvine, de pe vremea războaielor 
religioase. 

— Bine, bine, răspunse Micuţul, o să-l pun pe unul să mi-l facă. 

— În fine, urmă Porta cu un zîmbet încîntător, puneţi puţin 
usturoi în piure. Nu strică nici puţină boia sau un cartuș plin pe jumă- 
tate de piper. În numele cerului, fiți atenţi să nu lăsați prea mult pe foc 
ospăţul ăsta pentru zei și, ca să-l mîncaţi, mai întîi spălați-vă lingura, 
căci ar fi o crimă să folosiți o lingură murdară. Cît despre cubulețele 
de slănină, amintiţi-vă că trebuie slănină de porc alb sau negru. Unul 
pestriț mai merge, dar nu porci roșii, Dumnezeule! E imposibil. 

Își ridică fundul și trase un vînt bubuitor care răsună în liniș- 
tea pădurii. 

Bătrînul își aruncă chiștocul, se ridică și plecarăm să hoinărim 
prin pădure. Drumul șerpuia între brazii înalți, negri și deși, transfor- 
mâîndu-se încetul cu încetul într-o potecă strimtă, care, la un moment 
dat, cotea în unghi ascuţit. Acolo, dintr-o dată, am dat nas în nas cu o 
patrulă rusească, în mod evident la fel de uimită ca noi! 

Timp de cîteva secunde am rămas cu toţii înțepeniţi pe loc, cu 
chiștoacele lipite de buze, cu armele pe umăr, privindu-ne zăpăcițţi, 
drept în ochi, unii pe alţii... Apoi, ca la un semnal, cele două părți s-au 
întors și au șters-o la fel de repede pe cît le dădea voie echipamentul! 

Am spălat putina fără nici o rușine, cu Porta înaintea noastră, 
care literalmente zbura. La rîndul lor, rușii făceau, fără îndoială, ace- 
lași lucru! Micuţul, bătiînd aerul, cu picioarele sale lungi, cotcodăcea 

de spaimă și își pierduse pistolul-mitralieră în fugă, dar nici măcar un 
ordin de la Statul Major n-ar fi reușit să-l întoarcă din drum. 

Într-un cuvânt, am fi murit fără îndoială de o criză de inimă 
dacă Porta nu s-ar fi împiedicat de o rădăcină care-l făcu să se rosto- 
golească, cu toate patru labele în aer, de-a lungul unei pante abrupte, 
cincisprezece metri mai jos! A rămas nemișcat, scheunînd de spaimă, 
ca și cum ar fi avut lupii pe urmele lui. Ne-am dat multă osteneală 
să-l punem pe picioare, după care-a urmat o discuţie violentă despre 
numărul rușilor pe care-i zărisem. 

— O companie, credeau Bătrinul și Stege. 

— O companie! strigă Porta. Nu zău, v-a intrat un guguștiuc în 
ochi! A fost cel puţin un batalion! 

— Erau peste tot, interveni Micuţul. 

— Da, peste tot, întări Legionarul, în spatele fiecărui copac, și 
se uitau la noi ca niște bufnițe! Dacă voi vreţi să rămîneți aici, eu n-am 
de gînd. Am plecat, prieteni... 

Ajunși la companie, am făcut un raport nerușinat. Văzusem 
cu ochii noștri pe puţin un batalion de ruși. Raportul ajunse la Statul 
Major al regimentului; divizia a fost pusă în alarmă și trei batalione de 
șoc au sosit ca întărire. Regimentul 76 artilerie și 109 aruncătoare de 
grenade au deschis un foc susținut asupra locului unde se presupunea 
că s-ar afla inamicul și două batalioane de artilerie au înaintat în linie. 

De partea lor, colegii ruși trebuie că povestiseră la fel, căci arti- 
leria lor își dădea aceeași osteneală, fără îndoială spre bucuria la fel de 
mare a grupei lor de recunoaștere. Porta urmări cu o privire visătoare 
zborul grenadelor grele pe cerul întunecat. 

— Sînt totuși foarte mindru că am stîrnit așa ceva! spuse el cu 
satisfacție. 

— Şi dacă și-ar închipui că nu-i nici măcar coada unui rus care 
să-i primească! adăugă Micuţul cu haz. 


152 


În permisie la Berlin 


Era subțire, brunetă, înflăcărată și frumoasă. 

Era însăși prototipul amantei experte, care își dorește să 
întîlnească un bărbat lacom de dorință. 

Ea m-a învățat ceea ce încă nu știam despre femei. 
Ne-am sărutat și ne-am iubit cu frenezia pe care-o aduci la 
ultima întîlnire. 

Atunci am descoperit că, potrivit legilor hitleriste, 
puteam fi pedepsit ca „profanator de rasă”. 

Gîndul acesta m-a făcut să izbucnesc în ris și camarazii 
au ris împreună cu mine. 


Lemberg, șapte ore de așteptare! Frigul se strecura viclean sub 
manta, bătea vîntul de est, ploua, era primirea pe care mi-o făcea Rusia 
după o permisie de patru zile minunate, de neuitat. Vai! Toată permisia 
e stricată de gîndul la întoarcerea pe front, dar acum, Sven, amintește-ţi! 
Adună-ţi amintirile pentru cei de-acolo, camarazii tăi. 

O singură permisie fusese acordată companiei noastre și von 
Barring, refuzind să aleagă, pusese două sute de hirtii într-o cască de 
oțel. Eu am tras numărul 38, cel bun! Și unii și alții m-au felicitat, dar 
cuun nod în gât! Am fost pe punctul să i-o dau Bătrînului și, ca și cum 
mi-ar fi citit gîndurile, a exclamat: 

— Noroc că nu m-au ales sorții! Mi-ar fi fost mult prea greu să 
plec de acasă! 

Nu credea nici o iotă și știa că nu m-a păcălit. 

În schimb, Micuţul a fost mult mai simplu. După ce m-a ame- 
nințat cu o mardeală dacă nu-i cedam permisia, s-a oferit apoi s-o 
cumpere. Imediat Porta a supralicitat, apoi toţi au încercat să mă îmbete 
ca să-mi vind dreptul la permisie. Dar m-am ţinut bine și trenul a ple- 
cat în cîntecele de rămas-bun ale camarazilor. 

După ce am găsit un tren sanitar la Jitomir, am luat o garnitură 
de permisionari la Brest-Litovsk și în felul acesta am cîștigat aproape 
o zi de drum. 

În această dimineaţă, în zori, pe drumul de întoarcere am trecut 
iarăși prin Brest-Litovsk și iată-mă seara la Minsk, într-o gară foarte 
întunecoasă. Trenurile pe punctul de a pleca sînt pline de soldați; sînt 
peste tot, în plasele pentru bagaje, sub banchete, pe culoare, la toa- 
lete, nici un milimetru de loc liber. Sînt atît de obosit încît abia mă 
pot ţine pe picioare. Trebuie să-mi vizez hârtiile la comandamentul 
gării Minsk, ca și foaia de drum pe care e înscris Berlin-Minsk, prin 
Lemberg-Brest-Litovsk. 

La biroul gării, un subofițer pune ștampilele regulamentare 
și-mi spune: 

— Te duci la Viasma. Acolo ofițerul gării o să-ți arate drumul. 
Grăbește-te, trenul tău trebuie să plece. Linia 47. 

A doua zi pe la ora 15 ajung în fine la Viasma. Sfîrșit de oboseală, 
ud, mi-era foame. Descopăr, în semiîntuneric, punctul de comandă. 
Un subofițer îmi ia hîrtiile, dispare, apoi revine cîteva clipe mai tirziu, 
însoțit de un căpitan bătrîn și obez. Cu picioarele depărtate și cu pumnii 
pe coapse, se proțăpește în fața mea, privindu-mă insistent, cu răutate, 

— Ce-nseamnă asta? spune croncănind, te distrezi străbătind 
jumătate din Rusia ca să vii aici? Vrei să te-ascunzi? 

Cu privirea abătută, stăteam în poziție de drepţi. Se auzeau 
lemnele trosnind în sobă. 

— Nu mai are limbă, reluă căpitanul. Hai, mărturisește, ai vrut 
să te-ascunzi? 

Atenţie, Sven! Caută să găsești răspunsul cel bun. Dumnezeule, 
ce urît miroase căpitanul ăsta! 

— Da, domnule căpitan. 

— Ce-aud? scrîșni el. 

În soba deschisă flăcările își urmau jocul lor de-a v-aţi ascun- 
selea. Ghiceam căldura lor plăcută. La ce bun să mă gîndesc? Nu se 
sfirșise permisia? 

— Raportez cu respect domnului căpitan că fac turul Rusiei. 

— Aha, animalul recunoaște! E șmecher! E bine, băiete, o să iei 
scaunul ăsta, o să-lţii cu braţele întinse și-o să faci zece sărituri pe loc. 
Apoi o să trecem la alt joculeț. Hai, carne de tun! 

Am apucat scaunul greu de la birou și am început să sar; la fie- 
care săritură cutia măștii de gaze mă lovea dureros peste git. 

— Mai repede! Mai repede! spunea căpitanul încîntat, bătînd 
măsura cu o riglă. Unu, doi, salt mare. Unu, doi, salt mare! 

Primele douăzeci și patru de salturi au fost declarate necores- 
punzătoare, dar următoarele douăsprezece l-au satisfăcut pe deplin. 
În aplauzele zgomotoase ale personalului care făcuse cerc în jur, a 
comandat: 

— Schimbă, tîmpitule! 

Înţelegând ordinul, am sărit pe deasupra mesei, apoi m-am târât 
pe sub un șir de scaune care închipuiau un tunel. Un văl negru îmi 
trecea prin fața ochilor, timplele îmi băteau și auzeam mereu vocea 
pițigăiată: 

— Mai repede, mai repede! 

— Atenţiune! Staţi! strigă deodată cineva. 

M-am oprit brusc și, cu degetul mic pe cusătura pantalonilor, 
am privit drept în faţă. Ochii mei au întîlnit portretul lui Hitler. Sim- 
țeam în cap lovituri, pete roșii îmi jucau în faţa ochilor și fotografia 
Fiihrerului parcă clipea. O voce tăioasă ca briciul rupse tăcerea: 

— Ce se petrece aici? 

Din nou tăcere. Soba torcea voioasă, butucii de mesteacăn tros- 
neau și răspîndeau mirosul plăcut de pădure și de libertate. 

— Deci domnii aceștia au amuţit! continuă vocea glacială. 

— Căpitanul von Weissgeibel, comandantul gării, raportează 
respectuos domnului colonel că este vorba de pedeapsa aplicată unui 
pușcaș care se plimbă în spatele frontului. 

— Unde este acest pușcaș, căpitane? 

Avea vocea politicoasă a călălului care își cere scuze pentru că 
ghilotinează un om nevinovat. Căpitanul lucind de grăsime întinse 
în direcția mea un deget ca un caltaboș. Colonelul, a cărui față rece și 
netedă ieșea de sub o căciulă de blană albă, mă fixă cu privirea: 

— Pe loc repaus! 

În aceeaşi clipă mușchii mi s-au destins puţin, rămînînd gata 
să se încordeze la primul cuvînt al colonelului—un colonel acoperit 
cu decoraţii albe, negre, roșii, albastre. 

— Pușcaș? Ia vino aici, căpitane, și privește-i puțin pe omul 
acesta. 

Căpitanul se rostogoli spre mine, mă privi clipind din ochi și 
își adună picioarele prea scurte în cizme prea lungi. 

— Omul acesta, domnule colonel, este cu siguranţă un pușcaș 
de la blindate. 

— Eşti chiar atît de sigur? reluă colonelul cu un zimbet șters și 
primejdios. Ai uitat însemnele armatei germane? 

Un deget lung înmănușat în piele neagră atinse catarama cen- 
turii mele. 

— Te ascult, soldat. 

— Stegar, port-drapel Hassel. Regimentul 27 blindate, compania 
a 5-a. Mă întorc din permisie. Foaie de drum eliberată de garnizoana 
din Berlin: Minsk prin Brest-Litovsk. Trimis de la Minsk Ia Viasma. 
Ajuns la ora 15 și șapte minute, cu trenul numărul 874. 

Repaus. O mînă autoritară se întinde spre subofițer: 

— Actele. 

Imediat un zgomot de cizme, un pocnet din călcîie și subofițerul, 
tremurînd tot, veni să dea raportul, dar colonelul, impasibil, părea să 
nu-și dea seama de nimic. Își potrivise monoclul și se uita peste hirtii. 
După ce examină minuţios ștampilele, monoclul dispăru într-un buzu- 
nar mic, între a doua și a treia butonieră. Cîteva minute de tăcere, apoi 
comentarii usturătoare. Căpitanul se clătina, subofițerii tremurau și 
secretarii, în poziție de drepţi în fața maselor, își înghițeau saliva. Doar 
soldatul de front care eram rămînea indiferent la ceea ce se întîmpla în 
acest moment în biroul gării din Viasma, unde șeful operaţiilor, plecînd 
spre Cartierul General al Armatelor Grupului de Centru, întrerupsese 
un divertisment distractiv. Un mic colonel ciung, cu fața frumoasă dar 
neînduplecată, la care orice reacție omenească fusese desființată și 
care ura pe toată lumea, în măsura în care toată lumea îl ura. 

Un secretar se așeză la mașina de scris. Suplu, colonelul veni 
în spatele lui și dictă. Reciti hîrtia, apoi, ţinînd-o în virful degetelor, o 
întinse căpitanului. 

— Semnează. Asta-i ceea ce doreai, nu-i așa? 

— Da, domnule colonel, strigă căpitanul care-și înăbușea în gât 
un hohot de plins. 

— Citește, căpitane. 

Era o cerere de plecare imediată pe front, adresată sub formă de 
petiție generalului von Tolksdorf. Aceasta îl privea nu numai pe căpita- 
nul von Weissgeibel, ci întreg personalul gării și, în chip de concluzie, 
mulțumea anticipat general-maiorului de a fi cu toţii înrolați într-un 
batalion de șoc. La sfirșitul lecturii, ochii căpitanului ieșiseră pur și 
simplu din orbite. Cu o indiferență perfectă, colonelul împături cere- 
rea și o strecură în servietă. Soarta personalului gării fusese pecetluită. 

Cîteva minute mai tîrziu luam trenul în direcția Moghilev. Ca 
întotdeauna, locomotiva împingea în faţa ei o platformă plină cu nisip, 
care trebuia să ne apere de mine. În ce fel? Nu eram în stare să spunem, 
era fără îndoială un secret între Dumnezeu și serviciile de siguranţă. 

Dar iată că florile de gheaţă de pe geamurile vagonului devin 
chipuri și decoruri care apar și dispar rînd pe rînd, ca într-un vis: Ber- 
lin, pivnița ţiganilor, camera, în fine, toate locurile unde ne-am dus, 
ea și cu mine. 

Avenit la mine cînd mă găseam încă în gara Schlesiger. 

„În permisie?” a întrebat, cu o privire rece şi scrutătoare. 

Ochii cenușiu-închis cu pleoapele date cu albastru și genele 
făcute cu rimel: era exact femeia pentru cei aflați în permisie. De altfel 
nu era oare de datoria mea să iau o femeie, eu, care avusesem norocul 
să cîștig permisia? Era cel mai puţin lucru pe care camarazii îl așteptau 
de la mine. Deja o dezbrăcam în gînd. 

Avea oare un mic corset roșu, ca fata din revista lui Porta, sau 
dimpotrivă, lenjerie neagră? Mă înfioram dinainte de plăcere. 

„Da, am patru zile.” 
„Vino, îţi voi arăta Berlinul, Berlinul nostru atât de încîntător în 
ciuda acestui război nesfîrșit. SS?” 

Fără să răspund, i-am arătat pe braţ petlița cu sonderabteilung, 
încadrat de două capete de mort. Rise încetișor; am coborit strada 
cu pas vioi și zgomotul cizmelor mele grele domina zgomotul ușor al 
tocurilor ei înalte. Berlin minunat și splendid, mereu nou! 

Femeia aceasta, cu faţa de o frumuseţe liniștită și ușor exotică, 
avea o expresie puțin aspră și bărbia ei dispreţuitoare ieșea dintr-un 
guler de blană elegant. Am simţit degetele ei lungi alunecînd pe mîna 
mea. 

„Unde mergem, domnule?” 

Bilbiîindu-mă, am reușit să spun că nu mă îndoiam... unde, ca 
și cînd un soldat de pe front n-ar ști unde să meargă cu o femeie fru- 
moasă! Îmi aruncă o privire furișă și am crezut că descopăr un suris 
în ochii ei reci. 

„Cum, un ofițer nu știe unde să-și ducă doamna?” 

„Regret, nu sînt ofițer, ci un simplu soldat.” 

„Nu eşti ofiţer? Ce contează! spuse ea rizînd. Într-un asemenea 
război soldații ajung astăzi ofițeri, iar ofițerii redevin mîine soldați; 
uneori ofițerii sînt și spînzuraţi. Sintem un popor mare, minunat de 
disciplinat, care execută tot ce i se ordona.” 

Ce voia să spună? 

Trenul oprește cu o zgâlțiitură care-mi întrerupe gîndurile. 
Un fluierat lung, apoi, încet, trenul se pune iarăși în mișcare. Florile 
de gheaţă devin din nou albumul de fotografii al unei permisii deja 
îndepărtate. 

Iată pivniţa ţiganilor cu orchestra lor de viori blînde și nostal- 
gice. Se părea că toată lumea o cunoaște aici. Nu trebuie decît să facă 
un semn din cap sau să zimbească complice ca să ajungă pe masa 
noastră sticle cu gâtul lung, din recolte celebre. 

Evident, purta un mic corset roșu și lenjerie ușoară și transpa- 
rentă. În dragoste se arăta sălbatică, insațiabilă, atinsă de un erotism 
aproape maladiv și avea nevoie de bărbaţi așa cum toxicomanul are 
nevoie de morfină. Câte lucruri de povestit băieților... Un întreg univers 
descoperit în patru zile! 

În ultima seară mi-a cerut să-i dăruiesc Crucea mea de Fier. 
Cum s-o refuz? Sertarul pe care l-a deschis era deja plin cu decoraţii 
ale tuturor bărbaţilor pe care-i primise în patul ei. Era acolo pînă și 
un cap de mort din argint, însemnul SS-ului. Crucea mea s-a alăturat 
acelor trofee. 

„Mă numesc Helene Strasser, spuse ea rizind, apoi, aruncîndu-și 
capul pe spate într-o atitudine de sfidare, îmi arătă o stea galbenă înve- 
lită cu grijă într-o bucată de mătase. Uite însemnul meu de cavalerie.” 

Se aștepta fără îndoială la o reacție din partea mea, dar am rămas 
impasibil. Mi-a revenit în minte o amintire, cea din ziua cînd un SS-ist 

a vrut să-i interzică lui Porta să se așeze pe o bancă rezervată evreilor. 
SS-istul a nimerit rău: respectarea regulamentului l-a costat viața. 

„Se pare că nu înţelegi! Am steaua evreiască!” 

Privirea ei mi se înșuruba în carne." 

„Da, și mai ce?” 

„Te vor băga la închisoare pentru că te-ai culcat cu mine, spuse 
ea rizind. Mărturisește măcar că merita osteneala!” 

„Sigur, dar cum poţi locui aici și să te plimbi liberă?” 

„Relaţii! Relaţii! Uite, am cheia și carnetul de Partid cu fotogra- 
fia mea.” 

Străbătînd stepa, trenul care hurducăie trece acum prin drep- 
tul unor sate uitate. Paznicii de barieră ungară, somnoroși, aruncă o 
privire nehotărită la numărul trenului nostru format din vagoane de 
marfă și vechi vagoane de pasageri. 

Chipul unui camarad de la Școala de război îmi apăru iar în 
memorie. Trebuise să părăsească Germania pentru că străbunicul soţiei 
sale fusese evreu. Fiind obligat să divorțeze, l-am trecut frontiera în 
Elveţia împreună cu soţia lui, într-un Mercedes de stat major. Dar poves- 
tea nu s-a oprit aici. În același timp, mama camaradului meu și tatăl 
tinerei soții au fost arestaţi, în vreme ce soțul și soția lor au fost lăsaţi 
în libertate, dar lipsiţi de cartele de alimente. Tatăl prietenului meu a 
fost împușcat în 1941 și s-a declarat că se sinucisese. Armata a trimis 
o coroană frumoasă, ofițerii au mers în urma sicriului fostului colonel, 
care a mai avut dreptul şi la un foarte frumos discurs. În mare, totul 
s-a încheiat spre satisfacția generală. 

La Moghilev, schimbare de tren. Pe peron mă întîlnesc cu 
comandantul gării care mă oprește și, spre uimirea mea, mă întreabă 
de sănătate, îmi oferă o ţigară și-mi spune „domnule stegar”. Aceste 
politețuri complet neobișnuite mă neliniștesc în cel mai înalt grad. 
Îmbrăcat în uniformă de cavalerie împodobită cu galoane late de-un 
deget, purta cizme înalte de lac garnisite cu pinteni de argint care 
sunau precum clopoţeii unei sănii ai cărei cai merg la pas. Se uită la 
mine surizător, prin monoclu. 

— Unde doriţi să ajungeţi, domnule stegar? 
Pocnesc călcîiele și răspund în modul cel mai regulamentar: 

— Domnule căpitan, stegarul Hassel se întoarce la regimentul 
său, la Bobrusk, prin Moghilev. 

— Știți cînd pleacă trenul de Bobrusk, dragul meu prieten? 

— Nu, domnule căpitan. 

— Păcat! Din nefericire, nici eu nu știu, dar vom încerca să ghicim. 

Privi fix la norișorii cenușii ca și cum se așteptă să-i cadă din 
cer mersul trenurilor, apoi renunţă în mod vădit. 

— Da, evident, asta ne doare! Ia să vedem, vreţi să ajungeţi la 
Bobrusk, dragul și micul meu stegar? Dar, de fapt, aveți un drapel? 

Complet zăpăcit, îl privesc cu ochi mari. Îşi bate joc de mine 
ori e nebun? Mă uit pieziș în toate părțile căutînd ajutor, dar nu văd 
decît doi funcționari de cale ferată la celălalt capăt al peronului. Zim- 
bește cu un aer binevoitor și își ia de la ochi monoclul, pe care-l șterge 
cu mănușa. 

— Aţi adus drapelul, scumpe prieten? Vechiul drapel al 
regimentului! 

Începu să citeze din Rilke: 


Dragă mamă, fii mîndră: eu port drapelul. 
Fii fără grijă: eu port drapelul, 
Păstrează-mă în inima ta: eu port drapelul. 


Își puse mîna pe umărul meu: 

— Scumpe Rainer Maria Rilke, sînteți un erou și onoarea cava- 
leriei. Măritul rege vă va răsplăti. 

Se plimbă în cerc, scuipă pe traverse și, arătind în continuare 
șinele cu degetul, urmă cu vocea în falset: 

— În manualul pentru angajaţii căilor ferate, aceste bare de fier 
pe care le vedeţi aici sînt numite linii. Pe terasament au fost dispuse 
traverse, din motive științifice la intervale regulate. Potrivit manualului 
nostru, distanța cuprinsa între două linii se numește ecartament. La 
ruși, a căror cultură e inexistentă, ecartamentul e diferit. Din fericire, 
armatele noastre eliberatoare s-au cufundat în tenebrele Rusiei ca să 
aducă lumina și să dea căilor ferate sovietice ecartamentul conform 
unei națiuni civilizate. 

Se apleacă spre mine făcînd cu ochiul, își potrivi centura și se 
legănă pe picioare într-un fel care-i stătea bine. 

— Ştiţi dumneavoastră că pe 27 septembrie 1825 englezii au 
avut incredibila neobrăzare să construiască prima linie de cale ferată? 
După serviciile noastre de informații, trenul avea treizeci și patru de 
vagoane cu o greutate totală de 90 de tone. 

Se scobi în dinţi cu o scobitoare din argint, își supse o clipă o 
măsea cariată și adăugă pe un ton confidenţial: 

— Cred că bombardierele mareșalului Goering au distrus această 
amenințare împotriva imperiului nostru germanic. Apoi, după ce res- 
piră profund, adăugă: Cu explozibilii speciali de la uzina din Bamberg 
linia aceea de cale ferată poate fi făcută bucățele. În termeni de drept 
internaţional, acţiunea aceasta revine trupelor germane atunci cînd 
ele socotesc cultura în primejdie. Aţi înţeles pe deplin, domnule ste- 
gar Rilke? 

N-am reușit să deschid gura nici măcar o dată și m-am mulțu- 
mit să dau din cap. 

— Vreți să mergeţi la Bobrusk» Ca să căutaţi drapelul, sper. Deo- 
dată începu să mă bruftuluiască acuzîndu-mă că am părăsit drapelul, 
apoi redeveni curtenitor: Din moment ce vreţi să luaţi nimunatul nos- 
tru tren național-socialist, ar trebui să cunoașteţi orarul. Ia să vedem, 
vreți să mergeţi la Bobrusk? Apoi, furios: Ce dracu' aveţi de făcut acolo? 
Aha, am înţeles, spuse clipind șmecher din ochi, vreţi să aruncaţi în aer 
calea ferată? Tăceţi, domnule stegar! Să știți că datoria dumneavoastră 
este să purtaţi drapelul, bătrînul drapel pătat de sînge. Nu vă ducețţi la 
Bobrusk, rămîneți aici, lîngă mine. Încercă să fluiere Horst Wessell!l dar 
fără succes. Atunci fredonă ceva în genul Trebui” eu să plec la oraș și tu 
draga mea, să rămii aici? Se opri brusc și necheză pur și simplu: Stegar 
fără steag, veți merge la închisoare, dar numai cînd acest admirabil 
război se va sfîrși și cînd trupele de cavalerie, îmbătate de victorie, vor 
merge la trap pe sub poarta Brandenburg, salutate de femeile noastre 
fermecătoare și de poporul nostru puricos! Acum ștergeţi-o la Bobrusk! 
Plecare la ora 14 și 24, linia 37, trenul numărul 156. Dar vai de dumnea- 
voastră, dacă nu aduceţi drapelul! Un regiment fără drapel e ca o cale 


[1] Imnul național-socialiștilor; Horst Wessel, unul dintre capii puciului 
hitlerist, fusese împușcat de poliţie cu prilejul represiunii (n. trad.) 

ferată fără tren. Cînd veţi ajunge acolo, vreţi să aveţi amabilitatea s-o 
salutaţi din partea mea pe Majestatea Sa Împărăteasa Ecaterina? Ea 
vinde ciocolată Stalin la piaţă. Dar să nu-i spuneți nimic, nici măcar 
ea nu știe. 

Îl privesc nervos pe ofițerul elegant, în același timp beat şi ţic- 
nit, dar, lucru curios, un tren pentru Bobrusk se oprește într-adevăr 
pe linia 37. 

Am ajuns la destinaţie fără dificultăți și am regăsit Regimentul 
27 blindat. Mort de oboseală, m-am aruncat pe paiele umede și am 
adormit adînc. A doua zi dimineața, cînd compania s-a întors de la 
munca la terasamente, Micuţul, foarte mulțumit să mă vadă, strigă: 

— Hei, ia zi, ai adus chiloţi de fete? Numai cînd îi văd, mă excit! 

Timp de ore întregi a trebuit să povestesc tot ce mi se întîmplase. 
N-am putut trece sub tăcere nici o agrafă, nici o butonieră. Porta scoase 
una dintre pozele sale cele mai savuroase și întrebă: 

— Aţi încercat asta? 

— Nu, porc scîrbos. Am fost cu o femeie adevărată. O evreică, 
am adăugat. 

— O ce? au strigat într-un glas. 

— Cu? Încă mai există? 

— Și cu lenjeria de care zici! 

Am aprobat din cap şi am început povestea Helenei. În noaptea 
următoare am fost trezit de Porta. 

— Şi zici că avea un corset roșu aprins și ciorapi pînă sus, pe 
coapse? șopti el. 

— Da... corset roșu tot și ciorapi foarte lungi, am spus pe jumă- 
tate adormit. 

Se auzi atunci vocea lui Pluto în beznă: 

— Eşti sigur că n-avea deloc purici și că nu mirosea a murdărie? 
— Nu, nici purici, nici murdărie. Ţi-am mai spus că era o femeie 
adevărată. 

— Cînd luptam în Maroc, spuse Legionarul, nu trebuia 
să facem decît un singur lucru: să ne întoarcem spre Mecca și 
să spunem Ins Allah. 

Și apoi porneam de-a dreptul! 

Aici ce să mai spunem? Deci înainte, băieţi! 

Noi sîntem putregai și vom crăpa pentru alt putregai. 

Tunuri, mitraliere, aruncătoare de flăcări, Bazooka, 
mine, bombe, grenade: cuvinte, poate! Dumnezeu, totuși, știe ce 
amintesc ele! 

— Camarazi, venim... 

Și toți acești oameni în uniformă, beţi, geloși, bolnavi, 
înspăimîntați atacau. 

— Prada vă așteaptă! Sîngele, femeile, băutura! 

Miine veți fi morţi! Și noi de asemenea. 

Viva la Muerte! 


— Gata! Iar am intrat la apă! zise Porta. De fiecare dată cînd 
comandoul e refăcut, ne aruncă în groapa cu rahat! 

— Atâta vreme cît ne lasă în pace, n-ai de ce să protestezi, spuse 
Bătrinul. 

După ce-și curăță jobenul cu o cîrpă pentru șters armele, Porta 
propuse o partidă de cărți. 

— Ivan poate sosi dintr-o clipă în alta, mirii Stege prost dispus. 
Ar fi mai bine să ne odihnim. 

Dar văziîndu-i pe camarazi cum încep să joace pe fundul unei 
gropi de grenadă, nu se mai putu abține, și ceru cărți. Micuţul își împo- 
dobise capul cu o scufiță de neînchipuit, probabil o rămășiță a unui 
vechi melon pe care Porta îl sfătuise s-o poarte. Uluit, von Barring ceru 
explicaţii. 

— E o pălărie tip Napoleon, pe care Micuţul a găsit-o la bala- 
mucul din Brodniîi, declară Legionarul. 

— Mi-ar place totuși foarte mult să nu cădețţi în ridicol, mormăi 
von Barring. Colonelul nu suportă așa ceva! 

— Dar, domnule căpitan, nu putem totuși continua să purtăm 
„manșoanele pentru ţeastă” la începutul primăverii! interveni Porta. 
Cum acoperămintele de armată ne fac rău la păr, camaradul a pus 
căciulița asta de munte! 

Von Barring ne privi cu o înfățișare de nepătruns, scutură din 
cap și dispăru în lungul tranșeei, urmat de locotenentul Vogt. 

Timp de cîteva zile sectorul nostru de front a fost calm; rușii 
din față stăteau liniștiți și schimbam mesaje de la o tranșee la alta. 
Unul dintre ruși, care vorbea foarte bine germana, ne promitea lucruri 
minunate în cazul că acceptăm să aruncăm armele și să trecem la ei. 

— Mii de perechi de picioare frumoase vă așteaptă la Moscova! 
striga el. 

— E adevărat ce spune păduchiosul ăsta? întrebă Micuţul, brusc 
foarte interesat. 

— Poţi să te duci să-l întrebi! îl sfătui Porta. 

Micuţul ieși din tranșee, își puse mîinile pîlnie la gură și strigă 
din toate puterile: 

— Aici Micuţul! Ce tot povestești de tipele tale din Moscova? 
Dacă ai dovezi, am putea discuta. 

Puțin după aceea rusul răspunse: 

— Vino aici, Micuţule, îți vom da un bilet pentru rapid, care te 
va lăsa în mijlocul celui mai mare bordel din Moscova. 

Micuţul se gîndi o clipă: 

— E prea frumos să fie adevărat ce spune boul ăsta. Și adăugă 
cu profund dispreţ: Nu ești decît un lăudăros și un ticălos roșu! 

În pofida liniştii aparente, întăririle de artilerie soseau ziua și 
noaptea, fără întrerupere. Apoi, într-o dimineață, devreme, am zărit 
foarte sus pe cer un mic avion argintiu cu aripi ca de libelulă. 

— Observator de artilerie, declară Heide. 
— Crezi că ești deștept? spuse Porta prost dispus. 

Heide a avut diplomaţia să nu răspundă. La nouă fix a început 
bombardamentul. Mii de obuze, de grenade, de rachete s-au revărsat 
peste tranșee, dind impresia unei explozii neîntrerupte. Ghemuiţi în 
gropile noastre, ne aflam sub o imensă umbrelă de oțel incandescent. 

Două ore de iad! Și brusc tirul încetă. Se așternu o tăcere neliniști- 
toare. Am descoperit uimiți nu numai că nici unul dintre noi n-avea 
nici cea mai mică zgârietură, dar și că armele și munițiile rămăseseră 
intacte. Acest noroc excepțional provocă în toată poziția un hohot de 
ris homeric și eliberator. Atunci au apărut deasupra copacilor valuri 
de avioane trăgînd după ele o trenă de bombe cu fosfor și cu benzină. 
Cine nu reușea să se adăpostească era curățat într-o secundă. „Măce- 
larii” ne-au pisat timp de o oră, apoi după o scurtă pauză, artileria a 
atacat din nou. 
Porta privi în sus și mormăi: 
— Petrecerea asta o să ţină pe puţin două zile! N-aș fi crezut că se... 
N-a putut să-și termine vorba. O explozie extraordinară îl aruncă 

în groapa sa și o ploaie de pietre și oțel căzu pe capetele noastre. 

— Ce rahat! strigă Micuţul. De data asta fără prostii, altfel ne-am 
ars! 

Legionarul, care asculta la stație, ridică mîna: 

— Ne chemă comandantul de batalion, dar e imposibil să aud 
vreun cuvînt. 

— Mai încearcă, îi strigă locotenentul von Liiders, comandantul 
nostru de companie. 

Legionarul învârti disperat manivela de apel și deveni brusc 
foarte atent. Îi zimbi locotenentului von Liiders: 

— Domnule locotenent, zise el, să nu credeţi că am căzut în cap, 
dar comandantul tocmai a ciripit că generalul de armată vine cu el să 
inspecteze poziţiile noastre. Sînt pe drum! 

Liiders și noi înșine l-am privit încremeniţi, ca și cum ar fi căzut 
din lună. 

— Doamne, fie-ţi milă de noi! spuse locotenentul. 

— Ce nu merge? întrebă Micuţul. O să primim oare artilerie? 

— Nu, un general de corp de armată, rînji Porta. 

— Asta mai lipsea! exclamă Micuţul. O să vedeți că animalul ăla 
ne aruncă exact în labele lui Ivan! Dac-aș putea s-o șterg pe ușă din dos! 

Locotenentul von Liiders primi ordinul să-l aștepte pe general 
la o cotitură a unui drum desfundat ca să-i conducă, pe el și statul lui 
major, pe linia frontului. Înjurind de tot şi de toate, Liiders îi ordonă 
Bătrinului să-l urmeze cu comandoul. 

— Hai, la drum! spuse Liiders și începu să fugă ca să traverseze 
spaţiul descoperit care ne despărțea de tranșeea următoare. 

— Ne-am fi lipsit bucuroși de povestea asta! zise Porta. Să vezi 
acum fericire pe capul fricoșilor! 

Rușii ne-au prins imediat sub focul unei mitraliere grele, insta- 
lată pe o înălțime, chiar în fața noastră. Culcaţi într-un șanț, am reușit 
să traversăm drumul tîrîș, apoi să ne strecurăm în spatele unui tufiș 
care ne ascundea de privirile inamicului, dar nu ne ferea de gloanțe. 
Total epuizați, unii gata să leșine, am ajuns, în sfîrșit, la drumul des- 
fundat. Ne-am aruncat în șanț și Micuțul, gîfiind, ridică mîna ca un 
băiețaș la școală: 

— Domnule locotenent, ce trebuie să facem ca să pupăm și anul 
viitor o plimbare de soiul ăsta? 

N-a primit nici un răspuns, fiindcă generalul și mai mulți ofițeri 
de Stat Major tocmai apăruseră în curbă. Întregul grup sosea dîndu-și 
aere de-a lungul drumului. Epoleţii roșu aprins, pasmanteriile de aur, 
crucile argintii străluceau orbitor, dar colonelul Hinka și căpitanul von 
Barring păreau foarte prost dispuși: probabil nu primiseră complimente. 

Locotenentul von Liiders pocni din călcîie și se prezentă: 

— Locotenentul von Liiders, comandant al companiei a 5-a. Aici 
se află comandoul de acoperire, sub ordinele subofițerului Beier. 

Generalul se uită insistent cu o expresie de inchizitor la Liiders 
și, fără măcar să-i răspundă la salut, se întoarse spre locotenent-colo- 
nelul Hinka. 

— Încă unul din șleahta dumitale, colonele? Fii atent! Nu-i 
ordine, nu-i disciplină! Asta nu mai este o companie de armată, ci o 
centrală telefonică! Aţi văzut vreodată un locotenent prezentîndu-se 
unui comandant de armată cu o trupă răspîndită într-un șanț de parcă 
a fost vomitată acolo și cu oameni care rumegă ca niște vaci îndopate cu 
furaje? Ce adunătură pe porci murdari! Apoi, adresîndu-se lui Liiders: 
Unde vă este masca de gaze? Și casca? Știți foarte bine că trebuie să o 
purtaţi în permanenţă! De cînd ne plimbăm în linia întîi cu șapca de 
garnizoană? 

Generalul era stacojiu. Abia atunci observă pălăria fantezistă 
a lui Porta și pe cea a Micuţului. 

— Și ăștia doi? Ce au pe cap? 

Porta se ridică cu o încetineală nesfirșită și, sprijinindu-se în 
pușcă, declară: 

— Un ţilindru, domnule general! 

— A, da, un ţilindru! Hai! Dă-l jos imediat. Ai grijă să-l pedep- 
sești pe omul acesta, colonele. Apoi, întorcîndu-se spre Micuţul care 
morfolea liniștit un fir de iarbă, cu scufița dată pe ceafă: Și asta? Este 
probabil tot un soi de pălărie și ai avut tupeul să te împopoţonezi cu ea. 

Micuţul se ridică speriat, se împiedică și se întinse cît era de 
lung, în vreme ce pistolul automat îi alunecase în șanț. Reuși, în sfîrșit, 
să se pună pe picioare. 

— Da, domnule general, e doar o pălărie Napoleon. 

— Ce! 

Micuţul nu știa ce înseamnă asta și credea cu toată convingerea 
că o pălărie melon se numește așa. 

Generalul închise ochii pe jumătate și, din stacojiu, deveni alb. 

— Omul acesta, colonele, va fi trimis la Curtea Marţială imediat 
ce regimentul va pleca din linia întâi. Îl învăţ eu minte să-şi bată joc 
de mine! 

— Bunule și dragule Ivan, murmură Bătrinul, cîntă-le puţin din 
orgiile lui Stalin! 

Din nefericire, Ivan nu auzi nimic și sectorul rămase liniștit. 
Generalul, încă foarte furios, ceru să vadă poziţiile și, în timpul dru- 
mului, se adresă ironic unui locotenent care se aruncase pe burtă în 
clipa cînd o grenadă de 75 explodase pe drum: 

— Ce cauţi pe jos, locotenente? Ai pierdut ceva? 

Locotenentul se ridică roșu de rușine și-l urmă pe marele șef. 
După ce inspectă poziţiile pe care le critică de la un capăt la altul, 
generalul se angajă pe o porțiune de teren descoperit pe care noi o 
străbătuserăm câteva clipe mai devreme. Bucuria rușilor! În aceeași 
clipă, din înaltul colinei pîrii mitraliera. Trei ofițeri au fost răniți, dar 
generalul, țeapăn și nepăsător, a străbătut zona fără măcar să le arunce 
o privire. Pe drum am fost întîimpinaţi de o salvă de grenade dintre 
care una sfișie abdomenul locotenentului Liiders, care muri imediat, 
iar alta smulse piciorul unui ofițer. Cîteva zile mai tirziu scăpasem 
din locul acela infernal și-l regăseam bucuroși pe locotenentul Halter, 
fostul nostru comandant, de curînd ieșit din spital. 

Cincisprezece zile de așa-zisă odihnă. Dar după prima noapte 
ne-au trimis într-un sătuc care fusese locul de odihnă al comisarilor 
ruși, apoi al aviatorilor germani. Ne-au instalat, pe noi și armele noastre 
grele, în vreo zece vile frumoase, iar eu și Stege am luat în stăpînire un 
dormitor în care se simțea încă parfumul unei femei. Mitraliera grea, 
amplasată în firida ferestrei, acoperea calea ferată. Legionarul, Porta 
și Micuţul instalaseră altă mitralieră în pod și la etajul întîi stăteau 
locotenentul Halter și restul comandoului. Micuţul cobori la noi cu 
cîțiva heringi și cu o sticlă de votcă, se tăvăli în pat și mirosi cearșafu- 
rile ca un cîine ce adulmecă o urmă. 

— Nu se poate, miroase a levănţică! strigă el alunecînd pe jos. 

Deodată scoase un urlet, dispăru sub pat de unde se auzea un 
zgomot ciudat și, spre marea noastră mirare, izbucniră ţipete de femeie. 
Vocea Micuţului ajunse la noi ca înăbușită de o palmă: 

— Am agăţat două tirfe! 

Proteste violente și în același timp apăru de sub pat o pereche 
de picioare de femeie. Stege se aplecă, trase afară o fată ce se zbătea și, 
la rîndul lui, Micuţul ieși cu altă fată în braţe. 

— Porcule! strigă ea Micuţului, care ne arăta încîntat captura. 

Amîndouă aveau îmbrăcăminte în același timp civilă și mili- 
tară, dar fără îndoială că aparțineau de Blitzmădels ale forțelor aeriene. 

Stege se uită la ele o clipă, bănuitor: 

— Aţi dezertat? spuse el ridicînd o sprinceană. 

— Nici gînd! răspunse sigură pe ea femeia blondă. 

— În cazul ăsta putem să-l aducem pe comandant. Micuţule, 
cheamă-l pe locotenentul Halter! 

Micuţul căscă gura uimit: 

— Te-ai ţicnit? Întâi să le luăm noi! Ceilalţi la rînd, de ce să-i 
chemăm? 

Blonda îi trase o palmă: 

— Nu sîntem deloc ce crezi tu! Sintem niște fete foarte 
respectabile. 

— Sînteţi niște fete care au dezertat, o corectă Stege. Dacă-l 
chemăm pe locotenent și el își face datoria, vom vedea două fete legă- 
nîndu-se la capătul unei funii. 

— Aveţi de gînd să ne predațţi? întrebă neliniștită bruneta, care 
era cea mai tînără. 

Stege începu să ridă: 

— Hai, spuneţi-ne povestea voastră! 

— Ei bine, noi am rămas aici cînd celelalte fete au plecat la drum. 

— „Au plecat la drum” sună bine! rise Stege. Ce-au luat? Rapidul 
sau avionul? 

— Nu-i momentul să te ţii de glume, spuse blonda. 

Stege ridică din umeri: 

— Numele voastre.? 

— Eu mă numesc Grete și prietena mea Trude. 

Micuţul, nemaiputindu-se abţine, se năpusti la Grete care sări 
într-o parte. 

— Ești o iapă frumoasă! zise el jubilînd. Exact de gabaritul care-i 
trebuie Micuţului. 
— Lasă fata în pace! strigă Stege ameninţător. Nu-i o tîrfă. 

Și dintr-o dată smulse jumătate din fusta fetei înspăimîntate. 
Fata scoase un țipăt pătrunzător, în vreme ce un zgomot de cizme se 
auzi pe scară. 

— Ba bine că nu! 
— Ascundeţi-vă, repede! ordonă Stege, 

Cele două fete dispărură sub patul cel mare în clipa cînd Porta 
și Legionarul intrau pe ușă. Micuţul, așezat pe marginea patului, pri- 
vea încăpăținat tavanul cu o asemenea înfățișare încît și un copil ar 
fi ghicit imediat că ascunde ceva. Porta fluieră lung, se proțăpi în fața 
Micuţului și-l apucă de bărbie. 

— Ia zi, drăgălașule, e vreo fustă pe-aici? 

— Nu știu ce vrei să spui! răspunse Micuţul. 

— Și asta ce-i? spuse Porta, lovind cu piciorul un pantof de femeie 
aruncat pe jos. 

— Nu-i de mirare, spuse foarte încet Micuţul, cred că sîntem 
într-un fost bordel. 

— Unde-s tîrfele? urlă Porta. 

Micuţul, înspăimântat, căzu pe spate în pat. 

— Dedesubt? gemu el. 

Un minut mai tîrziu cele două fete fuseseră scoase din ascunză- 
toarea lor în ciuda protestelor Micuţului, care, se jura furios, că Grete era 
proprietatea lui. Nimeni nu poate ști ce s-ar fi întîmplat, căci în aceeași 
clipă o rafală a unei mitraliere rusești ne-a aruncat în cap tencuiala 
tavanului. Am sărit la mitraliera noastră chiar cînd rușii se pregăteau 
să traverseze calea ferată. 

— Aruncătorul de grenade! strigă locotenentul Halter prin fereas- 
tra closetelor. 

Trei oameni se apucară imediat să pună pe poziție aruncătorul 
de grenade, în vreme ce noi încercam să-i ținem la distanţă pe ruși cu 
cele două mitraliere. Dar rușii mișunau în toate părțile și grenadele 
unei baterii de cîmp au început să cadă pe case și pe drum. Disperat, 
locotenentul chemă batalionul și ceru ordinul de retragere. 

— Trebuie să rezistaţi, răspunse von Baring. E ordin de la corpul 
de armată. Nici celelalte companii n-o duc mai bine ca voi; compania 
a 3-a e deja fărime. 

Un soldat care străbătea alergind piaţa gării a fost aruncat în 
aer de explozia unui obuz. 

— Sîntem prinși în cursă ca niște șoareci, strigă Stege. Colegii 
au artilerie grea. 

Venise deja rîndul nostru: pietre, bulgări de pămînt, bucăţi de 
tencuială, schije zburau prin încăpere. 

Ne-am aruncat pe jos, dar înainte ca praful să fi avut timp să se 
aștearnă, eram iar cu armele în mâini. Am auzit vocea lui Porta și o clipă 
mai tirziu l-am văzut coborînd ca un acrobat de-a lungul burlanului, 
sărind în cealaltă parte a pieţei, apucînd o Bazooka, îngenunchind și 
trimițînd o rachetă în rușii care atacau. Rezultatul a fost extraordinar și 
arme, braţe și picioare au zburat în toate părţile. Atacul a slăbit o clipă 
dar rușii, îndemnați de comisarii lor, s-au regrupat pentru un nou atac. 
A doua rachetă, bine ţintită, explodă în mijlocul trupei și-i spulberă ca 
pe niște paie. Porta ne făcu semne rizînd, își scoase pălăria cu gesturi 
de clovn și alergă spre noi. 

— Nu mai sînt bomboane! strigă el cățărindu-se cu ușurință 
de-a lungul burlanului de tablă zincată. 

Inamicul se retrăsese în spatele unor grămezi de pietriș și am 

profitat de răgaz ca să ne încărcăm pistoalele-mitralieră așteptind 
următorul atac. Puțin după aceea împușcăturile izbucniră la celălalt 
capăt al satului, unde rușii încercau o străpungere. Cele două fete care 
se ascunseseră sub pat în timpul luptei ieșiră foarte surescitate: 

— Ce să facem dacă vin rușii? întrebă Grete. 

Stege izbucni în rîs: 

— Trebuia să vă gîndiţi la asta înainte să fi fugit! 

— Așa este, dar acum ce-i de făcut? 

— Scoaţeţi-vă chiloţii, frumoaselor! spuse Porta care intrase în 
aceeași clipă. 

— Nerușinatule! Sinteţi mai răi decît rușii, se strimbă Grete 
indignată. 

— Așa-i, fetiţo! rînji Porta. De altfel, o să poți face curînd com- 
parație, fiindcă unchiul Ivan se pregătește pentru victorie. 

Le întinse celor două femei o bucată de cîrnat pe care l-au mîn- 
cat cu lăcomie. Micuţul, așezat pe jos în poziție de tragere, bea votcă. 
Scuipă pe fereastră, apoi se întoarse spre fete: 

— Hai, care dintre voi vrea să se joace de-a animalul cu două 
funduri cu Micuţul? Bineînţeles că plătesc, eu sînt un om cinstit! 

Și aruncă o sută de mărci pe pat. Cele două fete roșiră și îl pri- 
viră furioase. 

— Eşti în formă? zise Porta. 

— Nu-ţi face griji, cap sec, nu te baţi în fiecare zi pentru un 
bordel! Hai, puicuţelor, sînteți gata? Se întoarse spre Porta: Dacă te 
tentează, poţi să treci la aparat după mine! 

O apucă pe Grete, încercă să o sărute, dar ea fugi ţipînd isteric. 

— Exact ca rușii! Dar îi prefer pe ei decît pe fiara asta sălbatică! 

— Ţi s-a împlinit dorința, uite-l pe Ivan! spuse Stege și, în aceași 
clipă, aruncă o grenadă pe fereastră. 

Izbucniră peste tot împușcături. Rușii se apropiau de casă și 
aruncătorul nostru de grenade sări în aer. 

— Blindate! urlă o voce în depărtare și de cealaltă parte a căii 
ferate apăru botul unui T-34. 

Locotenentul Halter strigă de jos: 

— Ştergeţi-o! Și încercaţi să ajungeţi la faleză unde ne vom 
regrupa! Sînt patru răniţi de transportat! 

— Hai, puștoaicelor, trebuie să alergați. Sau vă duceţi la Ivan, 
sau vă puneţi cipicii de curse, fiindcă noi îi punem, și încă repede! 

Am ieșit din casă acoperiţi de mitraliera Legionarului, scoțind 
prin fereastra closetelor răniții care ne stropeau cu sîngele lor. 

Stege se întoarse spre fetele descumpănite: 

— Hai, ce faceți? 
— Venim, spuseră ele încet. 
S-au cățărat pe fereastră și au fost prinse de Heide și Bătrinul. 
— Iar fetele astea! zise Bătrînul. 
— Da, strigă Stege. Se joacă de-a v-aţi ascunselea cu jandarmii. 

Porta și Micuţul dădură peste trei ruși pe care-i făcură prizonieri 
după o luptă scrută, și unul dintre ei spuse: 

— Voina nix harașo.|l 

— Abia azi ţi-ai dat seama? zise Porta. Noi știm de mult! 

— La naiba! înjură Legionarul, care încerca să-și salveze mitra- 
liera sub o ploaie de gloanţe. 

Grete ţipă, se opri și sîngele ţișni dintr-o gaură căscată în gâtul 
ei. Micuţul se întoarse: 

— Gata, a încasat-o! 

O apucă pe Trude, o aruncă pe umăr și o luă la goană într-un 
nor de praf. 

— Nenorocire! strigă Legionarul cățărindu-se pe faleza verticală 
care se înălța deasupra unui sanatoriu. 

Jos, rușii atacau urlînd ca fiarele sălbatice. Porta, la jumătatea 
drumului spre creastă, ducea în braţe un rănit, ajutat de SS-ist, dar tirul 
rușilor îl obligă să dea drumul soldatului care căzu pe șosea cu un zgo- 
mot înăbușit. Eu și Stege încercam să ținem în loc inamicul printr-un 
foc infernal, pînă cînd Legionarul își va fi amplasat mitraliera grea pe 
creasta falezei. Secundele treceau... o eternitate... deasupra capetelor 
noastre răpăiau rafalele... Mulţumesc Domnului! Legionarul trage. 

Stege se ridică și începu să se caţere. În aceeași clipă am simţit 
un șoc violent în abdomen și lumea s-a întunecat în fața ochilor mei. 
Am putut să mai văd doar cum Micuţul i-o întindea pe Trude lui Porta, 
apoi am căzut într-o prăpastie adîncă. Lumina străluci din nou, în 


[1] (colocvial—rusă și germană) Războiul nu e bun (n. trad.) 

vreme ce dureri îngrozitoare mă străpungeau ca niște cuțite; cred că 
am ţipat. Totul răsuna în auzul meu: explozia înăbușită a grenadelor 
de mînă, zgomotul de viespi al gloanţelor, strigătele! Jos, un aruncător 
de flăcări înroșise strada. 

Bătrînul se aplecă deasupra mea. Era acoperit de sînge și de 
noroi. 

Mă aruncă pe umăr ca pe un sac și, sprijinit de Micuţul, începu 
din nou să urce panta. Alt șoc! Lovitură în plămâni... gindul acesta îmi 
fulgeră prin minte. Mă sufoc. 

